ᑕᓪᓕᒪᖓᓐᓂᒃ ᒪᓕᒐᓕᐅᖅᑏᑦ


ᑎᑎᕋᐅᑕᐅᒋᐊᙵᖅᑐᑦ


ᓇᒡᒐᔾᔭᐅ, ᒫᑦᓯ 19, 2018


ᖁᑉᐱᕐᓂᓖᑦ 603ᒥᒃ 684ᒧᑦ


ᐅᖃᖅᑎ: ᐊᖓᔪᖅᑳᖅ ᔫ ᐃᓄᒃ, ᒪᓕᒐᓕᐅᖅᑎ ᓄᓇᕗᑦ ᒪᓕᒐᓕᐅᕐᕕᖓ

Speaker: The Honourable Joe Enook, M.L.A. Legislative Assembly of Nunavut


ᐊᖓᔪᖅᑳᖅ ᔫ ᐃᓄᒃ


ᐊᖓᔪᖅᑳᑦ ᐅᖃᐅᓯᖏᑦ 603


ᒪᓕᒐᓕᐅᖅᑏᑦ ᐅᖃᐅᓯᖏᑦ 606


ᐃᓕᑕᖅᓯᓂᖅ ᑐᓵᔭᖅᑐᖅᓯᒪᔪᓂᒃ ᒪᓕᒐᓕᐅᕐᕕᒻᒧᑦ 614

Recognition of Visitors in the Gallery 614


ᐅᖃᐅᓯᒃᑯᑦ ᐊᐱᖅᑯᑎᑦ 616


ᓴᖅᑭᑕᐅᓂᖏᑦ ᑎᑎᖅᑲᐃᑦ 638


ᑲᑎᒪᔨᕋᓛᑦ ᑲᑎᒪᑐᐃᓐᓇᖅᑎᓪᓗᒋᑦ ᐃᓱᒪᒃᓴᖅᓯᐅᖅᑕᐅᓂᖏᑦ ᒪᓕᒐᒃᓴᐃᑦ ᐊᓯᖏᓪᓗ 639

Consideration in Committee of the Whole of Bills and Other Matters 639


ᑲᑎᒪᔨᕋᓛᑦ ᑲᑎᒪᑐᐃᓐᓇᓚᐅᖅᑎᓪᓗᒋᑦ ᐅᓂᒃᑳᖓᑦ 681

Report of the Committee of the Whole 681


ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖏᑦ ᒪᓕᒐᒃᓴᐃᑦ 682


ᐊᖏᖅᑕᐅᓂᖏᑦ ᒪᓕᒐᐃᑦ 683


ᐅᖃᖅᑎᐅᑉ ᐅᖃᐅᓯᖓ 683


ᑲᑎᒪᔾᔪᑎᒃᓴᐃᑦ 684


046 - 5(1): ᓄᓇᕗᒻᒥ 2018-ᒥ ᒪᒃᑯᒃᑐᓄᐊᖓᔪᒥᒃ ᐃᓕᓴᕆᔭᐅᔾᔪᑎᑖᖅᑐᖅ (ᖁᐊᓴ) 603

046 – 5(1): Nunavut’s 2018 Indspire Recipient (Quassa) 603


047 - 5(1): ᑲᖏᖅᖠᓂᐅᑉ ᒪᒥᓴᕐᕕᐊᓂ ᒥᖅᓱᑎᑦᑎᓂᖅ (ᐃᖃᓪᓗᐊᖅ) 604

047 – 5(1): Rankin Inlet Healing Facility Sewing Program (Ehaloak) 604


048 - 5(1): ᐊᐅᐸᖅᑐᖅ ᐸᐃᑉᐹᖅᑖᕆᐅᔭᓲᑦ ᐃᓕᓐᓂᐊᕈᑕᐅᓕᖅᑐᑦ (ᓴᕕᑲᑖᖅ) 604

048 – 5(1): Red Seal-endorsed Certification in Truck and Transport Mechanic (Savikataaq) 604


049 - 5(1): ᑮᓇᐅᔭᐃᑦ ᓄᑖᑦ ᐃᓕᓐᓂᐊᓕᙱᑦᑐᖅᓯᐅᑎᐅᔪᓄᑦ (ᔪᐊᓇᓯ) 605

049 – 5(1): New Funding for Early Learning and Child Care Facilities (Joanasie) 605


050 - 5(1): ᓄᓇᕗᒻᒥ ᐅᔭᕋᕐᓂᐊᖅᑏ ᑲᑎᒪᑐᑦᑎᓂᖏᑦ (ᓯᐅᑎᐊᐱᒃ) 606

050 – 5(1): Nunavut Mining Symposium (Sheutiapik) 606


096 - 5(1): ᓇᓪᓕᐅᑎᑦᑎᐊᖁᔭᓂᖅ ᑕᓪᓕᒪᖓᓐᓂᒃ ᐃᕐᖑᑕᒥᓄᑦ (ᕋᒻᐴᑦ) 606

096 – 5(1): Happy Fifth Birthday to Grandson (Rumbolt) 606


097 - 5(1): ᕿᑎᕐᒥᐅᓂ ᒪᒃᑯᒃᑐᓂ ᐱᔪᓐᓇᐅᑎᑖᖅᑎᑦᑎᓂᖅ (ᕿᙳᖅ) 606

097 – 5(1): Kitikmeot Youth Empowerment (Qirngnuq) 606


098 - 5(1): ᓱᕘᖅᑐᓪᓗᒐᕐᓄᑦ ᒪᓕᒐᒃᓴᖅ (ᓚᐃᑦᓯᑑᓐ) 607

098 – 5(1): Cannabis Legislation (Lightstone) 607


099 - 5(1): ᐊᒥᓱᕈᕆᐊᖅᑕᐅᓂᖏᑦ ᐃᓕᓐᓂᐊᕈᑕᐅᔪᓐᓇᖅᑐᑦ ᖃᒪᓂᑦᑐᐊᕐᒥ (ᒥᑭᙳᐊᖅ) 608

099 – 5(1): Increasing Education Opportunities in Baker Lake (Mikkungwak) 608


100 - 5(1): ᐃᓱᒫᓘᑕᐅᔪᑦ ᓛᒐ ᑐᔪᕐᒥᕕᒻᒥᒃ (ᖃᒥᙳᐊᖅ) 609

100 – 5(1): Concerns with Larga Boarding Home (Kamingoak) 609


101 - 5(1): ᐱᒃᑯᒋᔭᐅᓂᖓ ᐅᕉᓴᓖ ᐃᔾᔭᖏᐊᖅ (ᓇᑦᓯᖅ) 610

101 – 5(1): Congratulations to Rosalie Ijjangiaq (Netser) 610


102 - 5(1): ᐳᐊᓯ ᒪᐃᒃ ᐃᓕᓴᕆᔭᐅᓂᖓ ᑲᓇᑕ 150 ᐊᑖᒍᑦ (ᓇᑲᓱᒃ) 610

102 – 5(1): Poasie Mike Recognized under Canada 150 (Nakashuk) 610


103 - 5(1): ᑮᓇᐅᔭᖅᑐᕈᑎᒃᓴᓂᑦ ᐃᓱᒪᒋᔭᖏᑦ (ᒪᐃᓐ) 610

103 – 5(1): Budget Reflections (Main) 610


104 - 5(1): ᒪᕐᕈᒃᑲᓐᓃᒃ ᐃᓄᑐᖄᒃ ᐊᐅᓪᓚᕈᔾᔭᐅᔪᑦ ᐸᖅᑭᔭᐅᓂᐊᕐᓂᕐᒧᑦ (ᑕᐅᑐᙱ) 612

104 – 5(1): Two More Elders Sent Out for Care (Towtongie) 612


105 - 5(1): ᐃᓕᓴᖅᓯᓂᖅ ᓴᓂᕋᔭᒻᒥ ᐃᒡᓗᓕᒻᒥᓗ ᐊᑭᓕᖅᓱᖅᑕᐅᒐᑎᒃ ᐸᖅᓴᐃᔩᑦ ᕿᓂᖅᑏᓪᓗ (ᖃᐃᕐᓂᖅ) 613

105 – 5(1): Recognition of Hall Beach and Igloolik’s Volunteer Search and Rescue (Kaernerk) 613


106 - 5(1): ᕿᙵᕐᓂ ᐱᙳᐊᖅᑏᑦ (ᔪᐊᓇᓯ) 614

106 – 5(1): Kinngait Performing Arts Club (Joanasie) 614


123 - 5(1): ᓇᒻᒥᓂᕆᔭᓂᑦ ᓴᐳᓐᓂᐊᖅᑎᓄᑦ ᒪᓕᒐᒃᓴᖅ (ᕼᐃᒃᔅ) 616

123 – 5(1): Private Security Legislation (Hickes) 616


124- 5(1): ᖃᓄᐃᓕᖓᓂᖓ ᓴᓗᒻᒪᓴᖅᑕᐅᓇᓱᒃᑐᖅ ᖃᒪᓂᑦᑐᐊᕐᒥ (ᒥᑭᙳᐊᖅ) 617

124 – 5(1): Status of Site Remediation in Baker Lake (Mikkungwak) 617


125 - 5(1): ᐃᓕᓐᓂᐊᕆᐊᕐᓂᕐᒧᑦ ᓄᖅᑲᖔᑲᐃᓐᓇᓂᕐᒧᑦ ᐊᑐᐊᒐᖅ (ᓚᐃᑦᓯᑑᓐ) 618

125 – 5(1): Educational Leave Policy (Lightstone) 618


126 - 5(1): ᖃᓄᐃᓕᖓᓂᖓ ᐸᓐᓂᖅᑑᑉ ᐋᓐᓂᐊᕕᑐᖃᒥᓂᖓ (ᓇᑲᓱᒃ) 619

126 – 5(1): Status of Pangnirtung’s Old Health Centre (Nakashuk) 619


127 - 5(1): ᐃᓄᓕᕆᔨᒃᑯᑦ ᐱᔨᑦᑎᖅᑕᖏᓐᓄᑦ ᐊᐅᓪᓚᕈᔾᔨᓂᕐᒧᑦ ᐊᑐᐊᒐᖅ (ᓇᑦᓯᖅ) 620

127 – 5(1): Family Services Client Travel Policy (Netser) 620


128 - 5(1): ᖃᐅᔨᒋᐊᕐᓂᖅ ᐋᓐᓄᐊᕕᓕᐊᖅᓯᒪᔪᓕᕆᔨᒃᑯᑦ ᑎᑎᕋᕐᕕᐊᓂᒃ (ᕿᙳᖅ) 622

128 – 5(1): Contacting the Office of Patient Relations (Qirngnuq) 622


129 - 5(1): ᓂᕿᑖᕈᑎᑖᖅᑎᑕᐅᓂᕐᒧᑦ ᐊᑐᐊᒐᐃᑦ (ᑕᐅᑐᙱ) 623

129 – 5(1): Income Assistance Policies (Towtongie) 623


130 - 5(1): ᐅᔭᕋᕐᓂᐊᖅᑐᓕᕆᓂᕐᒧᑦ ᐱᓕᒻᒪᖅᓴᐃᓂᖅ (ᖃᐃᕐᓂᖅ) 624

130 – 5(1): Mine Training (Kaernerk) 624


131 - 5(1): ᐃᑲᔪᕈᑎᑦ ᐋᓐᓂᐊᕕᒻᒥ ᐃᖅᑲᓇᐃᔭᖅᑎᓄᑦ (ᒪᐃᓐ) 626

131 – 5(1): Support for Health Centre Staff (Main) 626


132 - 5(1): ᓇᓪᓕᐅᒃᑰᒫᓕᕆᓂᕐᒧᑦ ᐊᑐᐊᒐᖅ ᒐᕙᒪᒃᑯᑦ ᐱᖁᑎᖏᓐᓄᑦ (ᕼᐃᒃᔅ) 629

132 – 5(1): Insurance Policy on Government Assets (Hickes) 629


133 - 5(1): ᐃᓚᒋᐊᖅᑕᐅᓂᖏᑦ ᐃᓕᓐᓂᐊᕈᑕᐅᔪᓐᓇᖅᑐᑦ ᖃᒪᓂᑦᑐᐊᕐᒥ (ᒥᑭᙳᐊᖅ) 630

133 – 5(1): Increasing Educational Opportunities in Baker Lake (Mikkungwak) 630


134 - 5(1): ᑐᓂᕐᕈᓯᐊᑦ ᐃᑲᔫᓯᐊᓪᓗ (ᒪᐃᓐ) 632

134 – 5(1): Grants and Contributions Programs (Main) 632


135 - 5(1): ᐅᑎᕐᕕᐅᓂᖏᑦ ᓱᕋᐃᔭᕐᕕᐅᓂᕐᒧᑦ ᐆᒪᔪᕐᓂᐊᖅᑎᓄᑦ ᒥᑭᒋᐊᕐᓂᐊᖅᑎᓄᓪᓗ (ᕿᔪᒃᑖᖅ) 633

135 – 5(1): Compensation Program for Hunters and Trappers (Keyootak) 633


136 - 5(1): ᓱᕈᓯᓕᕆᓂᖅ ᐊᒻᒪ ᐃᓕᓐᓂᐊᓕᙱᑦᑐᓕᕆᓂᖅ (ᕼᐃᒃᔅ) 634

136 – 5(1): Child Care and Early Learning Program (Hickes) 634


137 - 5(1): ᐃᓄᓐᓂᑦ ᐃᖅᑲᓇᐃᔭᖅᑎᖃᕆᐊᖃᕐᓂᐅᔪᑦ ᒐᕙᒪᒃᑯᑦ ᑳᓐᑐᕌᖏᓐᓂ (ᒪᐃᓐ) 636

137 – 5(1): Inuit Content Requirements for Government Contracts (Main) 636


029 - 5(1): ᑎᑎᖅᑲᐅᓯᐊᑦ ᐊᒻᒪ 2018-ᒥ ᐊᕐᕌᒍᑕ ᒫᑦ ᐅᓂᒃᑳᖅ ᓄᐊᑦ ᐋᕈ ᐅᔭᕋᕐᓂᐊᖅᑎᒃᑯᓐᓂᒃ ᐱᔾᔪᑎᓕᒃ: ᒥᐊᓪ ᑎᓯᓛᓂᑦ ᐱᓕᕆᐊᖅ (ᖃᐃᕐᓂᖅ) 638

029 – 5(1): Correspondence and 2018 Annual Report from North Arrow Minerals Re: Mel Diamond Project (Kaernerk) 638


030 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᑎᓴᒪᓂᒃ ᒪᑐᓕᒃ ᓄᓇᓯᐅᑎᒃᑯᕕᒃ (ᓇᑦᓯᖅ) 638

030 – 5(1): Correspondence from the Municipality of Naujaat Re: Four-bay Garage (Netser) 638


031 - 5(1): ᑎᑎᖅᑲᐅᓯᐊᑦ ᓇᐅᔮᑦ ᕼᐋᒻᓚᒃᑯᖓᓐᓂᒃ ᐱᔾᔪᑎᓕᒃ: ᒥᕝᕕᐅᑉ ᐃᓚᔭᐅᓂᖓ ᓇᐅᔮᓂ (ᓇᑦᓯᖅ) 638

031 – 5(1): Correspondence from the Municipality of Naujaat Re: Extension of Runway in Naujaat (Netser) 638


032 - 5(1): ᐃᓄᓕᕆᔨᒃᑯᓐᓂ ᐱᔨᑦᑎᖅᑕᐅᔪᓂᑦ ᐊᐅᓪᓚᕈᔾᔨᓂᕐᒧᑦ ᐊᑐᐊᒐᖅ (ᒥᑭᙳᐊᖅ) 639

032 – 5(1): Family Services Client Travel Policy (Mikkungwak) 639


033 - 5(1): ᓇᓕᕌᖅᑕᐅᔪᑦ ᐃᓚᒋᐊᕈᑎᑦ ᓄᖅᑲᐅᓯᕐᓂᕐᒧᑦ ᐃᑲᔫᑎᑦ ᐊᑖᒍᑦ (ᐅᖃᖅᑎ) 639

033 – 5(1): Elections under the Supplementary Retiring Allowances Fund (Speaker) 639


34 - 5(1): ᐅᖃᖅᑎᐅᑉ ᑎᑎᕋᖅᓯᒪᔭᖏᑦ ᒪᓕᒐᑎᒍᑦ ᓴᖅᑭᑎᑦᑎᔭᕆᐊᖃᕐᓂᕐᒥᒃ (ᐅᖃᖅᑎ) 639

034 – 5(1): Speaker’s List of Outstanding Statutory Tabling Requirements (Speaker) 639


015 - 5(1): ᐊᐱᖅᓱᕐᓇᐅᔫᑉ ᐃᓚᔭᐅᓂᖓ (ᒪᐃᓐ) 632

015 – 5(1): Extension of Question Period (Main) 632


ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ 640

Bill 02 – Interim Appropriation (Operations & Maintenance) Act, April 1, 2018 to June 30, 2018 – Consideration in Committee 640


ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ 644

Bill 03 – Supplementary Appropriation (Operations & Maintenance) Act, No. 3, 2017-2018 – Consideration in Committee 644


ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ 680

Bill 04 – Supplementary Appropriation (Capital) Act, No. 4, 2017-2018 – Consideration in Committee 680


ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ 682

Bill 02 – Interim Appropriation (Operations & Maintenance) Act, April 1, 2018 to June 30, 2018 – Third Reading 682


ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ 682

Bill 03 – Supplementary Appropriation (Operations & Maintenance) Act, No. 3, 2017-2018 – Third Reading 682


ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ 682

Bill 04 – Supplementary Appropriation (Capital) Act, No. 4, 2017-2018 – Third Reading 682


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ, ᐊᖓᔪᖅᑳᖅ ᐸᑎᑯᓗᒃ ᐊᕐᓇᒃᑲᖅ, ᐊᖓᔪᖅᑳᖅ ᔩᓂ ᐃᖃᓪᓗᐊᖅ, ᐅᖃᖅᑎ ᔫ ᐃᓄᒃ, ᔪᐊᔾ ᕼᐃᒃᔅ, ᐊᖓᔪᖅᑳᖅ ᑕᐃᕕᑎ ᔪᐊᓇᓯ, ᔪᐃᓕ ᖃᐃᕐᓂᖅ, ᒦᓚ ᖃᒥᙳᐊᖅ, ᐸᐅᓗᓯ ᕿᔪᒃᑖᖅ, ᐊᖓᔪᖅᑳᖅ ᖁᐊᓴ ᑯᓱᒐᖅ, ᐋᑕᒻ ᓚᐃᑦᓯᑑᓐ, ᐋᕐᓗᒃ ᒪᐃᓐ, ᓯᒥᐅᓐ ᒥᑭᙳᐊᖅ, ᒫᒡᒍᓚ ᓇᑲᓱᒃ, ᐸᑎᖅ ᓇᑦᓯᖅ, ᐃᒥᓕᐊᓐᓄ ᕿᙳᖅ, ᓯᕗᓕᖅᑎ ᐹᓪ ᖁᐊᓴ, ᐋᓚᓐ ᕋᒻᐴᑦ, ᐊᖓᔪᖅᑳᖅ ᔫ ᓴᕕᑲᑖᖅ, ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ, ᖄᑕᓂ ᑕᐅᑐᙱ.

Hon. David Akeeagok, Hon. Pat Angnakak, Hon. Jeannie Ehaloak, Hon. Joe Enook, Mr. George Hickes, Hon. David Joanasie, Mr. Joelie Kaernerk, Ms. Mila Kamingoak, Mr. Pauloosie Keyootak, Hon. Lorne Kusugak, Mr. Adam Lightstone, Mr. John Main, Mr. Simeon Mikkungwak, Ms. Margaret Nakashuk, Mr. Patterk Netser, Mr. Emiliano Qirngnuq, Hon. Paul Quassa, Mr. Allan Rumbolt, Hon. Joe Savikataaq, Hon. Elisapee Sheutiapik, Ms. Cathy Towtongie.


>>ᑲᑎᒪᓯᒋᐊᖅᑐᑦ 13:33ᒥ


ᐅᖃᖅᑎ (ᐊᖓᔪᖅᑳᖅ ᔫ ᐃᓄᒃ): ᒥᔅᑐ ᖁᐊᓴ, ᑐᒃᓯᐊᓐᓂᒃᑯᑦ ᐱᒋᐊᖅᑎᓚᐅᖅᑎᒍᑦ.

Speaker (Hon. Joe Enook): Mr. Quassa, can you say the opening prayer, please.


ᐅᖃᖅᑎ: ᐅᓐᓄᓴᒃᑯᑦ ᓯᕗᓕᖅᑏ, ᑲᑎᒪᔩᑦ, ᓄᓇᕗᒻᒥᐅᑦ, ᓈᓚᐅᑎᒃᑯᑦ ᑐᓵᔪᑦ, ᑕᓚᕖᓴᒃᑯᑦ ᑕᐅᑐᒃᑐᑦ ᑲᑎᒪᕕᖁᑎᔅᓯᓐᓄᑦ ᑐᙵᓱᒋᑦᑎ.

Speaker: Good afternoon, Premier and members. Nunavummiut who are listening to the radio broadcast and watching the televised proceedings, welcome to your Legislative Assembly.


ᒫᓐᓇ ᑲᔪᓯᔾᔪᑎᒃᓴᓄᑦ ᑲᔪᓯᑲᐅᑎᒋᓂᐊᖅᑐᒍᑦ.

We will proceed directly to the orders of the day.


ᓄᓇᕗᒻᒥ ᓯᕗᓕᖅᑎᕗᑦ, ᓯᕗᓕᖅᑎ ᖁᐊᓴ.


ᐊᖓᔪᖅᑳᑉ ᐅᖃᐅᓯᖓ 046 - 5(1): ᓄᓇᕗᒻᒥ 2018-ᒥ ᒪᒃᑯᒃᑐᓄᐊᖓᔪᒥᒃ ᐃᓕᓴᕆᔭᐅᔾᔪᑎᑖᖅᑐᖅ (ᖁᐊᓴ)

Minister’s Statement 046 – 5(1): Nunavut’s 2018 Indspire Recipient (Quassa)


ᓯᕗᓕᖅᑎ ᐹᓪ ᖁᐊᓴ: ᖁᔭᓐᓇᒦᒃ, ᐅᖃᖅᑎᑦᑎᔩ.

Hon. Paul Quassa: Thank you, Mr. Speaker.


ᐊᒻᒪᓗ ᓄᓇᖅᑲᑎᒃᑲ ᐃᒡᓗᓕᖕᒥᐅᑦ, ᒪᓕᒐᓕᐅᖅᑎᐅᖃᑎᒃᑲᓗ, ᓄᓇᕗᒻᒥᐅᑕᓕᒫᓪᓗ ᑕᒪᕐᒥᒃ ᐅᓪᓗᒃᑯᑦ.

Good day, my fellow residents of Igloolik, my colleagues, and all Nunavummiut.


ᐊᒻᒪᓗ ᐅᐱᒍᓱᖃᑎᖃᕈᒪᓪᓗᖓ ᒪᓕᒐᓕᐅᖅᑎᐅᖃᑎᓐᓂᒃ. ᑖᓐᓇ [ᓘᒃᑖᖅ] ᑖᓇ ᒪᐃᓐ-ᑭᒪᓕᐊᕐᔪᒃ, ᑖᓐᓇ ᐃᓕᑕᕆᔭᐅᔾᔪᑎᖃᕐᓂᐊᕐᒪᑦ 2018-ᒥ ᑕᒫᓂ ᒪᒃᑯᒃᑐᐃᑦ ᑐᕌᖓᔪᓄᑦ ᑕᐃᑲᓂ ᐅᐃᓂᐸᐃᒡᒥ.

Mr. Speaker, I would like to take this opportunity today to recognize and congratulate along with my colleagues Dr. Donna May Kimmaliardjuk, recipient of the 2018 Youth – Inuit Indspire Award in Winnipeg.


ᐃᓕᑕᕆᔭᐅᔾᔪᑎᖃᕐᓂᐊᕐᒪᑦ ᓯᕗᓪᓕᖅᐹᑦᑎᐊᖑᓪᓗᓂ ᑖᓐᓇ ᐃᖢᐊᖅᓴᐃᔨᙳᕐᒪᑦ ᐃᓅᓪᓗᓂ.


ᑖᒃᑕ ᑭᒪᓕᐊᕐᔪᒃ ᑖᓐᓇ ᐃᓅᓚᐅᖅᓯᒪᔪᖅ ᐃᒡᓗᓕᒑᕐᔪᖕᒥᑦ. ᓯᕗᓪᓕᖅᐹᖑᑦᑎᐊᖅᖢᓂᓗ ᐃᓅᓪᓗᓂ ᐆᒻᒪᓯᓕᕆᔨᐅᔪᖅ. ᓯᕗᓪᓕᖅᐹᑦᑎᐊᖑᓪᓗᓂ...

Dr. Kimmaliardjuk was born in Chesterfield Inlet and is the first ever Inuk heart surgeon.


ᑕᒡᕙᐃᓛᒃ ᑕᒫᓂ ᐅᑭᐅᕆᓕᖅᑕᖓᓂ ᑎᓴᒪᖓᓐᓂ ᐃᓕᓐᓂᐊᕈᓯᖃᕐᒪᑦ ᐅᑭᐅᓄᑦ 6-ᓄᑦ ᐃᓕᓐᓂᐊᕐᓂᐊᖅᑎᓪᓗᒍ ᑕᑲᓇᓂ ᓯᓚᑦᑐᖅᓴᕐᕕᒡᔪᐊᕐᒥ ᐋᑐᕚᒥ ᐆᒻᒪᓯᓕᕆᔨᐅᔪᑦ ᑖᒃᑯᐊ.

She is currently in her fourth year of a six-year residency program at the University of Ottawa Heart Institute.


ᐅᖃᖅᑎᑦᑎᔩ, ᑖᓐᓇ [ᓘᒃᑖᖅ] ᑭᒪᓕᐊᕐᔪᒃ ᑕᐃᑲᓂ ᐃᓯᖅᑎᑕᐅᔪᓐᓇᖅᓯᓚᐅᖅᓯᒪᖕᒪᑦ 2014-ᖑᓪᓗᓂ, ᑖᓐᓇᑐᐊᑦᑎᐊᖑᓪᓗᓂ ᑕᐃᔭᐅᔪᓂᑦ ᐆᒻᒪᓯᓕᕆᓂᕐᒧᑦ ᓘᒃᑖᖑᓂᐊᖅᑐᓂᒃ ᑲᓇᑕᓕᒫᒥᑦ.

Mr. Speaker, Dr. Kimmaliardjuk was accepted in 2014 as one of only 10 cardiac surgery residents across all of Canada.


2016-ᖑᑎᓪᓗᒍ ᑖᓐᓇ ᐃᓚᒋᔭᐅᓕᓚᐅᖅᓯᒪᖕᒥᔪᖅ ᑖᒃᑯᓄᖓ ᓄᓇᖃᖅᑳᖅᑐᐃᑦ ᑲᑎᒪᔨᖏᓐᓄᑦ ᑕᒪᒃᑯᓄᖓ ᐊᓴᐱᐅᓂᕋᖅᑕᐅᔪᓄᑦ ᑲᒪᔨᓪᓚᕆᐅᔪᖅ, ᐃᓄᖕᓂᒃ ᑭᒡᒐᖅᑐᐃᓪᓗᓂ.

In 2016 she joined the National Aboriginal Council on HIV/AIDS as the Inuit representative.


ᑕᐃᒪ ᑕᐃᑲᓂ ᑲᑎᒪᔨᐅᑎᓪᓗᒍᐃᓛᒃ ᑕᒪᒃᑯᓄᖓ ᐃᓄᐃᑦ ᐱᔾᔪᑎᒋᓪᓗᒋᑦ ᐋᓐᓂᐊᖅᑕᐃᓕᓂᕆᓂᕐᒧᑦ ᑐᕌᖓᔪᓂᒃ ᐊᒻᒪᓗ ᐃᓄᐃᑦ ᐃᓕᖅᑯᓯᐊᓂᒃ ᓴᖅᑭᔮᖅᑎᑦᑎᖃᑦᑕᕐᒪᑦ.

There, she provides the council with a crucial perspective combining her medical expertise with Inuit culture.


ᐅᖃᖅᑏ, ᑖᒃᑯᐊ ᐱᑖᖑᖃᑦᑕᖅᑐᑦ ᑭᒡᒐᖅᑐᐃᓂᖅ ᐳᖅᑐᓂᖅᐹᒥᒃ, ᐅᐱᓐᓇᖅᑐᒥᐅᑕᑯᓗᐃᑦ ᓄᓇᖃᖅᑳᖅᑐᕕᓂᕐᓄᑦ ᑕᕝᕗᖓ ᐃᓄᖁᑎᖏᓐᓄᑦ.

Mr. Speaker, the Indspire Awards represent the highest honour the indigenous community presents to its people.


ᑖᒃᑯᐊ ᐱᑖᖑᖃᑦᑕᖅᑐᒃᑯᑦ ᖁᕕᐊᓱᒍᑎᖃᕐᒪᑕ 25-ᓂᒃ ᐊᕐᕌᒍᓂᒃ 2018-ᖑᑎᓪᓗᒍ ᐊᒻᒪᓗ ᐅᐱᒍᓱᖃᑦᑕᖅᓯᕗᑦ 350-ᓂᒃ ᓄᓇᖃᖅᑳᖅᓯᒪᔪᓂᒃ, ᐃᓄᖕᓂᒃ ᐊᒻᒪᓗ ᐊᓪᓚᖓᔪᓂᒃ. ᑖᒃᑯᐊ ᓴᖅᑭᔮᖅᑎᑦᑎᔪᑦ ᐱᔭᕇᑦᑎᐊᖃᑦᑕᕐᓂᕐᒥᒃ.

The Inspire Awards celebrated their 25th anniversary in 2018 and have so far honoured 350 First Nations, Inuit and Métis individuals who demonstrate outstanding achievement.


ᑖᒃᑯᐊᓗ ᐱᑖᖅᑎᑦᑎᓂᕐᒧᑦ ᖁᕕᐊᓱᒍᑎᖃᕐᒪᑕ ᐱᖅᑯᓯᕐᒥᒃ ᓴᖅᑭᔮᖅᑎᑦᑎᔪᓂᒃ ᐊᔾᔨᒌᙱᓐᓂᖏᑦ ᓄᓇᖃᖅᑳᖅᓯᒪᔪᑦ ᑲᓇᑕᒥ.

The awards show is a celebration of culture that highlights the diversity of indigenous peoples in Canada.


ᑕᒫᓂ ᐊᕐᕌᒍᒥ ᑖᒃᑯᐊ ᐱᑖᖅᑎᑦᑎᓂᖅ ᒫᔅᓯ 23-ᒥ ᐊᑐᕐᓂᐊᖅᐳᑦ ᐅᐃᓂᐸᐃᒥ.

This year the Indspire Awards take place on March 23 in Winnipeg.


ᑕᐃᒪ ᒪᓕᒐᓕᐅᖅᑎᐅᖃᑎᒃᑲ ᐱᖃᑎᒋᓗᒋᑦ ᑖᔅᓱᒥᖓ ᐅᐱᒍᓱᖃᑎᖃᕈᒪᕗᖓ [ᓘᒃᑖᖅ] ᑭᒪᓕᐊᕐᔪᒃ, ᑖᓐᓇ ᐃᓕᑕᕆᔭᐅᓪᓚᕆᖕᓂᐊᓕᖅᑎᓪᓗᒍ ᑕᐃᑲᓂ.

Mr. Speaker, I ask my fellow members to please join me in offering our congratulations to Dr. Kimmaliardjuk, as she prepares to accept this honour.


ᐊᒻᒪᓗ ᐃᒻᒥᓂᒃ ᐱᓕᕆᕐᔪᐊᖅᓯᒪᖕᒪᑦ ᑕᒪᑐᒥᖓᓗ ᖁᕕᐊᓲᑎᖃᑦᑎᐊᖅᑐᓂ, ᑖᓐᓇ ᐃᓄᐃᓪᓗ, ᐋᓐᓂᐊᖅᑕᐃᓕᓕᕆᓂᕐᒧᓪᓗ ᑖᒃᑯᐊ ᐊᔪᙱᑦᑎᐊᕋᑦᑎᒍ. ᑖᓐᓇ ᑕᒡᕙ ᑕᑯᒃᓴᐅᑎᑦᑎᑦᑎᐊᖅᐳᖅ ᒪᒃᑯᒃᑐᖁᑎᑦᑎᓐᓂᒃ ᑕᒫᓂ ᓄᓇᕗᒻᒥ.

Through her hard work and dedication, she is bridging the gap for Inuit accessing medical services, and she’s leading the way for the next generation of Nunavut youth.


ᐊᒻᒪᓗ ᖃᐅᔨᒪᔪᖓ ᑕᒪᑐᒥᖓ ᐅᖃᐅᓯᖃᖅᑎᓪᓗᖓ ᐱᒃᑯᒍᓱᖕᓂᕐᒥᒃ ᑖᒃᑕ ᑭᒪᓕᐊᕐᔪᖕᒥᒃ ᑕᐃᒪᐃᓛᒃ ᓇᓗᓇᙱᑦᑐᖅ ᑕᒪᓐᓇ ᐱᓕᕆᓇᓱᐊᕐᓂᐊᖅᑕᖓ ᐅᕙᑦᑎᓐᓄᑦ ᐱᒻᒪᕆᐊᓘᓂᐊᖅᑐᖅ.

I know I speak for us all when I say how proud we are of Dr. Kimmaliardjuk’s accomplishments and how much we look forward to seeing where this incredible journey takes her.


ᒪᓕᒐᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᔅ ᐃᖃᓪᓗᐊᖅ.


ᐊᖓᔪᖅᑳᑉ ᐅᖃᐅᓯᖓ 047 - 5(1): ᑲᖏᖅᖠᓂᐅᑉ ᒪᒥᓴᕐᕕᐊᓂ ᒥᖅᓱᑎᑦᑎᓂᖅ (ᐃᖃᓪᓗᐊᖅ)

Minister’s Statement 047 – 5(1): Rankin Inlet Healing Facility Sewing Program (Ehaloak)


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓐᓇ, ᐅᖃᖅᑏ. ᐅᖃᖅᑏ, ᓇᖏᖅᓯᔾᔪᑎᖃᖅᐳᖓ ᐅᓪᓗᒥ ᐅᖃᐅᓯᖃᕈᒪᓪᓗᖓ ᐱᖅᑯᓯᓕᕆᓂᕐᒥᒃ ᒥᖅᓱᕐᓂᕐᒥᒃ ᑖᒃᑯᓄᖓ ᐊᖑᑎᓄᑦ ᑲᖏᖅᖠᓂᕐᒥ ᒪᒥᓴᕐᕕᖕᒥ.

Hon. Jeannie Ehaloak: Thank you, Mr. Speaker. I rise today to talk about a new cultural program for male inmates at the Rankin Inlet Healing Facility.


ᑖᒃᑯᐊ ᑎᒍᔭᐅᓯᒪᔪᑦ ᐃᓚᐅᔪᑦ ᑕᒪᑐᒧᖓ ᕿᓯᓕᕆᓂᕐᒥᒃ, ᕿᓯᐅᔭᓕᕆᓂᕐᒥᒃ ᐊᓯᖏᓐᓂᒡᓗ ᖁᓕᑦᑕᐅᔭᓕᐅᖅᓯᒪᓪᓗᑎᒃ, ᐳᐊᓗᖕᓂᒃ ᕿᓯᖕᓂᒃ, ᕿᓯᖕᓂᒃ ᖃᕐᓕᖕᓂᒃ, ᕿᓯᖕᓂᒃ ᐴᑲᒻᒪᕈᓗᖕᓂᒃ ᐊᒻᒪᓗ ᓂᒃᓯᒃᓯᐅᑎᒃᑯᕕᖕᓂᒃ.

Inmates participating in the program learn how to work with sealskin, leather, and other materials and have made winter coats, sealskin mitts, sealskin pants, sealskin hats, bullet bags, and thermos [bags].


ᑖᓐᓇ ᐅᓘᔅᒥᐅᕆ ᐊᖑᒐᓴᒃ ᓵᓐᑎᒧᑦ ᐊᐅᓚᑕᐅᔪᖅ. ᑖᓐᓇ ᐃᓱᒪᒋᔭᐅᑦᑎᐊᖅᖢᓂ ᐃᓐᓇᐅᔪᖅ ᒥᖅᓱᕈᓐᓇᕐᓂᖓᓗ ᓄᓇᕐᔪᐊᓕᒫᒥ ᖃᐅᔨᒪᔭᐅᓪᓗᓂ.

The program is currently run by Rosemary Angugasak Sandy, a well-respected elder and a highly renowned seamstress all over the world.


ᓄᐊᕙᐃᓛᓐᒧᐊᕋᑖᓚᐅᕐᒪᑦ ᐃᓕᓐᓂᐊᖅᑎᑦᑎᔭᖅᑐᖅᓯᒪᓪᓗᓂ ᓇᑏᑦ ᕿᓯᖏᓐᓂᒃ.

She recently travelled to Norway to teach individuals how to work with and prepare sealskins.


ᑖᓐᓇ ᐃᓕᓐᓂᐊᖅᑎᐅᓚᐅᖅᑐᖅ ᓄᓇᕗᑦ ᓯᓚᑦᑐᖅᓴᕐᕕᐅᑉ ᒥᖅᑯᓕᖕᓄᑦ ᐱᓕᕆᐊᖏᓐᓄᑦ ᐊᒻᒪᓗ ᐱᒋᐊᖅᑎᑦᑎᓚᐅᕐᒪᑦ ᒥᖅᑯᑦ ᐱᓕᕆᐊᖑᔪᓂᒃ ᑖᒃᑯᐊ ᐅᖃᓕᒫᕈᓐᓇᕐᓂᕐᒧᑦ ᑲᑎᒪᔨᖏᓐᓂᒃ ᓄᓇᕗᒻᒥ.

She was an instructor at the Nunavut Arctic College’s Fur Production Program and also helped to facilitate the Miqqut Project with the Nunavut Literacy Council.


ᐅᓘᔅᒥᐅᕆᐅᑉ ᐃᑲᔪᖅᖢᓂᒋᑦ ᑎᒍᔭᐅᓯᒪᔪᑦ ᐱᖅᑯᓯᓕᕆᓂᕐᒥᒃ ᓈᒻᒪᒃᑐᒥᒃ ᑎᒥᒃᑯᑦ ᐊᑲᐅᔪᒥᒃ ᐊᑦᑕᕐᓇᖏᑦᑐᒥᑦ ᐃᓄᐃᑦ ᐅᖃᐅᓯᖏᑦᑕ ᐃᓕᖅᑯᓯᑐᖃᖏᑦᑕᓗ ᒪᒥᓴᐃᔾᔪᑎᖏᓐᓂᒃ.

With Rosemary’s help and guidance, inmates learn culturally relevant skills in a healthy, safe environment rooted in Inuit language, traditional practices, and healing.


ᑖᓐᓇ ᒥᖅᓱᕐᓂᖅ ᐱᓕᕆᖃᑎᖃᕐᓂᐊᕐᒪᑦ ᐃᑲᔪᖅᓱᐃᓗᓂᓗ ᑖᒃᑯᐊ ᓄᓇᒧᑦ ᐊᐅᓪᓚᔾᔨᖃᑦᑕᕐᓂᖅ ᑖᒃᑯᐊ ᑎᒍᔭᐅᓯᒪᔪᑦ ᐊᖑᓇᓱᒋᐅᖅᓴᖃᑦᑕᕐᒪᑕ ᖃᓄᕐᓗ ᕿᓯᓕᕆᑦᑎᐊᕐᓂᕐᒥᒃ ᓂᕿᖏᓐᓂᒡᓗ.

The sewing program will work with and support the facility’s land program where inmates learn to hunt wildlife and how to properly prepare the skins and the meat.


ᑖᒃᑯᐊ ᒥᖅᑯᓖᑦ ᕿᓰᓪᓗ ᐊᑐᖅᑕᐅᓂᐊᖅᖢᑎᒃ ᒥᖅᓱᕆᐅᖅᓴᓂᕐᒧᑦ ᐱᓕᕆᐊᒥ.

These harvested skins will then be used as part of the sewing program.


ᐱᓕᕆᐊᖑᔪᑦ ᑕᐃᒪᓐᓇ ᐃᑲᔫᑕᐅᖃᑦᑕᕐᒪᑕ ᑎᒍᔭᐅᓯᒪᔪᓄᑦ ᓄᓇᓕᖕᓂ ᐃᓅᖃᑕᐅᓕᒃᑲᓐᓂᕈᓐᓇᖁᓪᓗᒋᑦ ᑖᒃᑯᐊ ᑎᒍᔭᐅᓯᒪᓂᖓ ᐃᓱᓕᑦᑕᕌᖓᑕ ᐱᔪᒪᓕᖅᑎᑕᐅᓪᓗᑎᒃ ᐃᒪᓐᓇ ᐱᕋᔭᖕᓂᐅᙱᖔᖅᑐᒃᑯᑦ ᐃᓕᖅᑯᓯᖃᓕᖅᖢᑎᒃ.

Programs like these can help inmates reintegrate back into their community after they have completed their sentence, encouraging them to continue these traditional activities rather than engage in criminal behaviour.


ᑕᐃᓐᓇ ᐳᓛᕋᑖᓚᐅᕋᒃᑯᑦ ᑲᖏᖅᖠᓂᕐᒥ ᒪᒥᓴᕐᕕᒃ ᐊᒻᒪᓗ ᖁᕕᐊᓚᐅᖅᐳᖓ ᑖᓐᓇ ᐊᒃᑐᖅᓯᑦᑎᐊᖅᓯᒪᓂᖓ ᐱᖅᑯᓯᓕᕆᓂᕐᒧᑦ ᐱᓕᕆᐊᑦ, ᐱᓗᐊᖅᑐᒥᒃ ᑖᒃᑯᓂᖓ ᓄᓇᓕᖕᓂᒃ ᐃᓐᓇᐅᔪᓂᒃ ᑖᔅᓱᑐᓇᖅ ᐅᓘᔅᒥᐅᕆ ᓵᓐᑎᑐᑦ.

I recently visited the Rankin Inlet Healing Facility and was encouraged to see the positive impact of these cultural programs, particularly those supported by dedicated community elders like Rosemary Sandy.


ᒥᓂᔅᑕᐅᔪᖅ ᐃᓄᓕᕆᔨᒃᑯᓐᓄᑦ, ᒥᓂᔅᑐ ᓴᕕᑲᑖᖅ.

Minister of Family Services, Minister Savikataaq.


ᐊᖓᔪᖅᑳᑉ ᐅᖃᐅᓯᖓ 048 - 5(1): ᐊᐅᐸᖅᑐᖅ ᐸᐃᑉᐹᖅᑖᕆᐅᔭᓲᑦ ᐃᓕᓐᓂᐊᕈᑕᐅᓕᖅᑐᑦ (ᓴᕕᑲᑖᖅ)

Minister’s Statement 048 – 5(1): Red Seal-endorsed Certification in Truck and Transport Mechanic (Savikataaq)


ᐊᖓᔪᖅᑳᖅ ᔫ ᓴᕕᑲᑖᖅ: ᒪ’ᓇ, ᐅᖃᖅᑏ ᐊᒻᒪᓗ ᐊᕐᕕᐊᕐᒥᐅᑉ ᐅᑉᓗᒃᑰᑦᓯᐊᖅᐸᒃᑲ ᐊᒻᒪ ᐸᓂᓛᒃ ᑭᖑᕙᑦᑕᐃᓕᒋᑦ ᐃᓕᓐᓂᐊᕐᕕᖕᒧᑦ.

Hon. Joe Savikataaq: Thank you, Mr. Speaker. I say “good day” to the people of Arviat. Daughter, please don’t be late to school.


ᐅᖃᖅᑏ, ᑖᒃᑯᐊ ᐸᐃᑉᐹᖃᖅᑐᓂᒃ ᓄᓇᓯᐅᑎᕐᔪᐊᓄᑦ ᐅᓯᑲᖅᑕᐅᑎᓄᓪᓗ ᐊᐅᓚᐅᓯᕆᓂᕐᓗ.

Mr. Speaker, I’ll say my statement on the Red Seal-endorsed certification in truck and transport mechanic.


ᓯᑎᐱᕆ 2016-ᖑᑎᓪᓗᒍ ᑖᒃᑯᐊ ᐅᖁᒪᐃᑦᑐᓕᕆᓂᕐᒧᑦ ᐃᓕᓐᓂᐊᕐᓂᖅ ᑖᒃᑯᓄᖓ ᐱᖓᓱᓄᑦ ᐃᓚᖃᖅᑐᑦ. ᑖᓐᓇ ᓇᓗᓇᐃᖅᑕᐅᓯᒪᓚᐅᕐᒪᑦ ᓄᓇᕗᒻᒥ.

In September 2016 the heavy equipment technician trade, with all three sub-trades, became a designated trade in Nunavut.


ᑕᐃᒫᒃ ᓄᓇᕗᒻᒥᐅᑦ ᓄᓇᕗᒻᒥ ᐃᖅᑲᓇᐃᔭᖅᓯᓐᓈᖅ ᐃᓕᓐᓂᐊᖅᑎᑦᑎᔪᓐᓇᖅᓯᓪᓗᑎᒃ ᐊᒻᒪᓗ ᐸᐃᑉᐹᖅᑖᕈᑕᐅᕙᒃᖢᓂ ᑖᒃᑯᓇᙵ ᖃᐅᔨᒪᔭᐅᔪᖅ ᐸᐃᑉᐹᖃᓕᕐᓂᕋᐃᓗᓂ.

This enabled Nunavut to offer apprenticeships in these trades and sub-trades, as well as issue certificates of qualification, more generally known as a journeyperson’s ticket.


ᓄᕕᐱᕆ 2017-ᖑᑎᓪᓗᒍ ᓄᓇᕗᑦ ᐱᔪᓐᓇᕐᓂᖅᑖᑎᑕᐅᓚᐅᕐᒪᑦ ᐊᐅᐸᖅᑐᒥᒃ ᐸᐃᑉᐹᖅᑖᖃᑦᑕᕈᓐᓇᖅᑐᐃᑦ ᓄᓇᓯᐅᑎᐅᕐᔪᐊᓄᑦ ᐅᓯᑲᖅᑕᐅᑎᓄᓪᓗ ᐊᐅᓚᐅᕆᔨᓂᕐᓗ.

In November of 2017 Nunavut received authorization to offer Red Seal-endorsed certification in truck and transport mechanic, one of the sub-trades of heavy equipment technician.


ᑖᒃᑯᐊ ᐅᖁᒪᐃᑦᑐᓕᕆᓂᐅᑉ ᐃᓚᒋᓪᓗᓂᐅᒃ ᑖᓐᓇ ᖄᖏᖅᓯᔪᖅ ᐊᕕᒃᑐᖅᓯᒪᔪᓂᒃ ᐃᓕᓴᕆᔭᐅᔾᔪᑎᖏᓐᓂᒃ ᖃᐅᔨᒪᓂᕐᒥᖕᓂᒃ ᓴᖅᑭᔮᖅᑎᑦᑎᑦᑎᐊᕐᒪᑕ ᓇᓂᓕᒫᕐᓗ ᑲᓇᑕᒥ ᐃᖅᑲᓇᐃᔭᕈᓐᓇᖅᓯᓪᓗᑎᒃ.

A journeyman who passes an interprovincial Red Seal examination has demonstrated exceptional knowledge in their trade and can work anywhere in Canada.


ᐅᖃᖅᑏ, ᖁᕕᐊᓱᒃᐳᖓ ᑕᓐᓇ ᓴᖅᑭᔮᖅᑎᑦᑐᓐᓇᖅᓯᒪᒐᑦᑎᒍᑦ ᓄᓇᕗᒻᒥᐅᓄᑦ ᑲᓇᑕᓕᒫᒥᑦ ᐃᓕᓴᕆᔭᐅᓯᒪᔾᔪᑎᒥᒃ. ᑖᒃᑯᐊ ᐱᐅᔪᒪᕇᖕᓂᒃ ᐱᔭᕇᖅᓯᒪᑎᓪᓗᒋᑦ ᐸᐃᑉᐹᖅᑖᖅᖢᑎᒃ ᓄᓇᕗᒻᒥᐅᑦ.

Mr. Speaker, I am happy that we have been able to create the opportunity for Nunavummiut to earn cross-country recognition of having achieved excellence in this new Red Seal trade in Nunavut.


ᐃᓕᓐᓂᐊᖅᑐᓕᕆᔨᒃᑯᓐᓄᑦ ᒥᓂᔅᑐᖑᔪᖅ, ᒥᓂᔅᑐ ᔪᐊᓇᓯ.

Minister of Education, Minister Joanasie.


ᐊᖓᔪᖅᑳᑉ ᐅᖃᐅᓯᖓ 049 - 5(1): ᑮᓇᐅᔭᐃᑦ ᓄᑖᑦ ᐃᓕᓐᓂᐊᓕᙱᑦᑐᖅᓯᐅᑎᐅᔪᓄᑦ (ᔪᐊᓇᓯ)

Minister’s Statement 049 – 5(1): New Funding for Early Learning and Child Care Facilities (Joanasie)


ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑎᑦᓯᔩ ᐊᒻᒪᓗ ᐅᓐᓄᓴᒃᑯᑦ ᒪᓕᒐᓕᐅᖅᑎᐅᖃᒃᑲ, ᑭᙵᒻᒥᐅᑦ, ᑭᒻᒥᕈᒻᒥᐅᑦ ᓄᓇᕗᒻᒥᐅᑦ.

Hon. David Joanasie: Thank you, Mr. Speaker. Good afternoon, my colleagues, people of Cape Dorset, Kimmirut, and Nunavut.


ᐅᖃᖅᑎᑦᓯᔩ, ᖁᕕᐊᓱᓪᓚᕆᑦᑐᖓᐃᓛᒃ ᐅᓪᓗᒥ ᑐᓴᖅᑎᑦᑎᓂᐊᕋᒪ ᐃᓕᓐᓂᐊᖅᑐᓕᕆᔨᒃᑯᑦ ᐊᑐᐃᓐᓇᕈᖅᑎᑦᓯᓂᐊᒻᒪᑕ ᐊᐅᓚᑦᑎᔾᔪᑎᓄᑦ ᐋᖅᑭᐅᒪᐃᓐᓇᕈᑎᓄᓪᓗ, ᐃᑲᔫᑎᓂᒃ ᑮᓇᐅᔭᖃᖅᑎᑦᓯᓗᑎᒃ ᐊᔪᙱᑦᑐᓄᑦ ᐸᐃᕆᕕᓐᓄᑦ.

Mr. Speaker, it is with great pleasure that I announce today that the Department of Education is providing a top-up O&M program contribution funding to eligible licensed child care facilities.


ᐅᖃᖅᑎᑦᓯᔩ, ᑖᒃᑯᐊ ᐊᑭᑦᑐᕆᐊᖅᓯᒪᓪᓗᑎᒃ ᓴᖅᑭᑦᑐᑦ ᐅᑭᐅᓄᑦ ᐱᖓᓱᓄᑦ ᐱᓕᕆᔾᔪᑏᑦ ᐸᓐᓇᑕᐅᔪᑦ ᐃᖅᑲᓇᐃᔭᖅᑎᒃᑲᓄᑦ ᐋᖅᑭᓚᐅᖅᑕᖏᑦ ᑖᒃᑯᐊ ᐃᓕᓐᓂᐊᕆᐅᖅᓴᔪᓄᑦ ᐊᒻᒪᓗ ᐸᐃᕆᕕᓐᓄᑦ. ᑖᒃᑯᐊ ᒪᕈᐃᓕᖓᖅᑲᓪᓗᑎᒃ ᐊᖏᕈᑎᒧᑦ ᐊᑎᓕᐅᖅᑕᐅᓚᐅᖅᓯᒪᑎᓪᓗᒍ ᓴᑉᑕᒻᐳ 2017-ᖑᑎᓪᓗᒍ ᑲᓇᑕᐅᑉ ᒐᕙᒪᒃᑯᖏᑦ ᐃᓚᒋᓪᓗᒋᑦ.

Mr. Speaker, this increase is a result of the three-year action plan that my staff developed for the Early Learning and Child Care Bilateral Agreement which was signed in September 2017 with the Government of Canada.


ᐅᖃᖅᑎᑦᓯᔩ, ᒫᓐᓇ ᑮᓇᐅᔭᓕᕆᓐᓇ ᐊᕐᕌᒍᒥ ᑕᑯᓂᐊᖅᑐᒍᑦ ᐊᔪᙱᑦᑐᓕᑦ ᐸᐃᕆᕖᑦ ᐊᑭᑦᑐᕆᐊᖅᓯᒪᔪᓂᒃ ᑮᓇᐅᔭᖅᑖᖅᑎᑕᐅᓂᐊᖅᑐᑦ ᐊᑭᑭᓛᖃᕐᓗᓂ $1,918.80. ᑖᓐᓇ ᐊᑭᑐᓛᖃᕐᓗᓂ $45,494.80. ᒪᓕᒃᑕᐅᕙᓪᓗᑎᒃ ᐊᒥᓲᓂᖏᑦ, ᖃᓄᐃᑦᑑᓂᖏᑦ ᐊᒻᒪᓗ ᓇᓃᓐᓂᖏᑦ ᑖᒃᑯᐊ ᐸᐃᕆᕕᐅᔪᑦ.

Mr. Speaker, this current fiscal year will see all eligible licensed child care facilities receive an increase of a minimum of $1,918.80 to a maximum of $45,494.80 depending on the number, type, and location of the spaces and facility.


ᐸᐃᕆᕖᑦ ᐊᑭᖅᑐᕆᐊᖅᓯᙱᑐᐊᖅᐸᑕ ᐸᐃᕆᔭᐅᔾᔪᑎᖏᓐᓄᑦ ᐊᑭᓕᑲᓐᓂᕆᐊᓕᓐᓂᓪᓗ ᐊᔪᕐᓂᐊᖏᒻᒥᔪᑦ ᐊᔾᔨᐸᓗᖏᓐᓂᑦ ᑮᓇᐅᔭᓂᑦ ᑭᖑᓪᓕᕐᒥ ᑮᓇᐅᔭᓕᕆᓐᓇᐅᑉ ᐊᕐᕌᒍᐊᓂ ᐱᒍᓐᓇᕆᐊᔅᓴᖓᓂᑦ.

As long as facilities do not raise their parental fees, they will also be eligible for similar funding for the next fiscal year.


ᐅᖃᖅᑎᑦᓯᔩ, ᑖᒃᑯᐊ ᑮᓇᐅᔭᑦ ᐃᑲᔪᕈᑕᐅᑐᐃᓐᓇᔾᔮᙱᓚᑦ ᐸᐃᕆᕕᓐᓄᑦ ᐊᐅᓚᒃᑎᔨᐅᑎᓪᓗᒋᑦ ᐊᑭᓕᖅᓱᕆᐊᓕᓐᓄᑦ, ᐃᑲᔫᑕᐅᓂᐊᕐᒥᔪᑦᑕᐅᖅ ᐃᓚᒌᓄᑦ ᐸᐃᕆᔭᐅᑎᑦᑎᓂᕐᒧᑦ ᐊᑭᓕᖅᓱᒃᑲᓐᓂᕆᐊᓕᓐᓂᒃ ᐊᑭᑦᑐᕆᐊᕈᑕᐅᙱᓪᓗᑎᑦ.

Mr. Speaker, this funding will not only assist licensed child care facilities with their operating costs; it will also assist families by keeping the parental fees from increasing.


ᐅᖃᖅᑎᑦᓯᔩ, ᐅᐱᒍᓱᑉᐳᒍᑦ ᐊᑐᐃᓐᓇᕈᖅᑎᑦᑎᔪᓐᓇᕋᑦᑕ ᑖᑦᓱᒪᙵᑦ ᑮᓇᐅᔭᓂᑦ ᐃᑲᔫᑎᒋᔭᐅᖃᑦᑕᓂᐊᖅᑐᓂᑦ ᐸᐃᕆᕕᓐᓄᑦ ᐊᒻᒪᓗ ᐃᓚᒌᓄᑦ.

Mr. Speaker, we are pleased that we are able to provide this funding to help out the child care facilities and the families.


ᐅᑉᐱᕈᓱᑉᐳᖓᑦᑕᐅᖅ, ᐊᒻᒪᓗ ᓇᓗᓇᙱᓚᖅ ᐅᑉᐱᕈᓱᖃᓯᐅᑎᒐᑦᑕ ᑖᒃᑯᐊ ᑮᓇᐅᔭᑦ ᐱᐅᔪᒥᒃ ᐊᑦᑐᐃᓂᐊᕐᓂᖏᓐᓂᒃ ᐊᓯᔾᔨᖅᐸᓪᓕᐊᙱᓪᓗᑎᒃ ᑕᒪᕐᒥᑦ ᑮᓇᐅᔭᑦ ᐊᒻᒪᓗ ᐸᐃᕆᕕᓐᓄᑦ ᐊᑭᓕᖅᓱᒃᑲᓐᓂᕆᐊᓕᓕᒫᑦ.

We believe that this funding will have a positive impact by stabilizing both the funding and parental fees.


ᒥᓂᔅᑕᐅᔪᖅ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔪᓕᕆᔨᒃᑯᓐᓄᑦ, ᒥᓂᔅᑐ ᓯᐅᑎᐊᐱᒃ.

Minister of Economic Development and Transportation, Minister Sheutiapik.


ᐊᖓᔪᖅᑳᑉ ᐅᖃᐅᓯᖓ 050 - 5(1): ᓄᓇᕗᒻᒥ ᐅᔭᕋᕐᓂᐊᖅᑏ ᑲᑎᒪᑐᑦᑎᓂᖏᑦ (ᓯᐅᑎᐊᐱᒃ)

Minister’s Statement 050 – 5(1): Nunavut Mining Symposium (Sheutiapik)


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᐅᓪᓗᑦᓯᐊᕙᒃᑯᑦ ᓄᓇᕗᑦᒥᐅᑦ, ᑲᑎᒪᔨᐅᖃᑎᒃᑲ.

Hon. Elisapee Sheutiapik: Good day, Nunavummiut and my colleagues.


ᐅᖃᖅᑏ, ᑖᒃᑯᐊ ᐅᔭᕋᓐᓂᐊᕐᓂᖅ ᑐᙵᕕᒻᒪᕆᐅᖕᒪᑦ ᓄᓇᕗᒻᒥ ᑮᓇᐅᔭᓕᐅᕋᓱᖕᓂᕐᒧᑦ ᐱᕙᓪᓕᐊᓂᖅ.

Mr. Speaker, the mining industry represents a key pillar of Nunavut’s economic development.


ᑖᓐᓇ ᐱᓕᕆᕝᕕᕗᑦ ᐃᑲᔪᖅᓱᐃᒍᒪᓯᒪᖕᒪᑦ ᐅᔭᕋᓐᓂᐊᕐᓂᕐᒥᒃ ᑖᒃᑯᐊ ᓄᓇᕗᒻᒥ ᐃᑲᔪᖅᑕᐅᔪᓐᓇᖁᓪᓗᒋᑦ ᑕᐃᒪᐃᓕᐅᕐᓂᐅᔪᓂᑦ.

Our department is committed to supporting the mining industry and ensuring that Nunavummiut are able to benefit from this activity.


ᐅᖃᖅᑏ, ᑕᐃᒪ ᑲᓇᑕᓕᒫᒥ ᐃᖃᓗᖕᓃᓐᓂᐊᓕᕐᒥᖕᒪᑕ 21-ᒋᔭᐅᔪᒥᑦ ᐊᕐᕌᒍᑕᒫᑦ ᓄᓇᕗᒻᒥ ᐅᔭᕋᓐᓂᐊᕐᓂᕐᒧᑦ ᑲᑎᒪᕐᔪᐊᕐᓂᐅᖃᑦᑕᖅᑐᖅ ᐊᐃᐳᕉ 9-12, 2018.

Mr. Speaker, soon people from across Canada will be in Iqaluit for the 21st Annual Nunavut Mining Symposium from April 9 to 12, 2018.


ᑖᓐᓇ ᑲᑎᒪᓂᖅ ᐱᕕᖃᕐᕕᐅᑦᑎᐊᕈᓐᓇᕐᒪᑦ ᐃᓄᖕᓂᒃ ᖃᐅᔨᓇᓱᒃᑎᓪᓗᒋᑦ ᓄᑖᖑᓚᖓᔪᑦ ᓄᓇᕗᒻᒥ ᐅᔭᕋᒃᓯᐅᕐᓂᕐᒧᑦ ᐊᒻᒪᓗ ᐅᔭᕋᓐᓂᐊᕐᕕᖃᕐᓂᕐᒧᑦ. ᑖᒃᑯᐊ ᓄᓇᓕᕗᑦ ᖃᐅᔨᒪᒐᓗᐊᕐᒪᖔᑕ ᐃᓚᐅᒐᓗᐊᕐᒪᖔᑕᓗ ᐅᔭᕋᓐᓂᐊᕐᓂᕐᒧᑦ ᕿᓂᕐᓂᕐᒥᒡᓗ ᓄᓇᕗᒻᒥ.

This symposium is a terrific opportunity for people to find out the latest in Nunavut’s mineral exploration and mining industry and to ensure that our communities are aware and involved in mining and exploration in our territory.


ᓂᕆᐅᒃᐳᒍ ᑕᒫᓂ ᐊᕐᕌᒍᒥ ᐅᔭᕋᓐᓂᐊᕐᓂᕐᒧᑦ ᑲᑎᒪᓂᖅ ᑲᔪᓯᓂᐊᕐᒪᑦ ᐅᐸᒃᑕᐅᑦᑎᐊᖃᑦᑕᖅᑐᓕᒫᓂᒃ ᓄᓇᕗᒻᒥ ᓂᕆᐅᒃᐳᒍᓪᓗ 400-ᖑᓗᐊᖅᑐᓂᒃ ᐃᓚᐅᓂᐊᖅᑐᓂᒃ.

We anticipate that this year’s mining symposium will continue to be one of the best attended conferences in Nunavut and we anticipate over 400 people to take part.


ᐅᖃᖅᑏ, ᓂᕆᐅᑦᑎᐊᖅᐳᖓ ᑐᙵᓱᒃᑎᑦᑐᒪᓪᓗᒋᑦ ᐅᔭᕋᓐᓂᐊᕐᕕᒃ, ᐃᓄᐃᑦ ᑎᒥᖁᑎᖏᑦ, ᕿᓂᖅᑏᑦ, ᓄᓇᓕᖕᓃᙶᖅᑐᑦ, ᐊᓯᖏᓪᓗ ᐱᓕᕆᖃᑕᐅᔪᑦ ᑕᕝᕙᓂ ᐱᒻᒪᕆᐅᔪᒧᑦ ᑲᑎᒪᓂᕐᒧᑦ.

Mr. Speaker, I look forward to welcoming the mining industry, Inuit organizations, prospectors, community members, and all other stakeholders to this important forum.


ᑭᖑᓪᓕᐹᒥᒃ, ᐅᖃᖅᑏ, ᐊᔭᐅᖅᑐᕈᒪᕙᒃᑲ ᒪᓕᒐᓕᐅᖅᑎᓕᒫᑦ, ᑭᒃᑯᓕᒫᓪᓗ ᐃᓚᐅᔪᓐᓇᖁᓪᓗᒋᑦ ᑖᓐᓇ ᑭᒃᑯᑐᐃᓐᓇᕐᓄᑦ ᒪᑐᐃᖓᓂᖓᓂᒃ ᐊᐃᐳᕉᓪ 11-ᖑᓕᖅᐸᑦ.

Lastly, Mr. Speaker, I would like to encourage all members of the public to come and take part during the public portion of the symposium on April 11.


ᑖᓐᓇ ᐱᕕᖃᕐᕕᑐᐃᓐᓇᐅᙱᒻᒪᑦ ᐱᐅᔫᑎᓂᒃ ᐱᑖᖅᑐᕐᓗᑎᑦ ᑭᓯᐊᓂ ᐊᒃᑐᖅᑎᓯᒪᓂᖓᓂᒃ ᕿᓂᕐᓂᐅᑉ ᑖᒃᑯᐊ ᐱᓕᕆᖃᑕᐅᔪᑦ ᑭᐅᒪᑦᑎᐊᕐᓂᐊᖅᐸᓯ.

This is not only an opportunity to get some excellent swag, but also about the impacts of mining and exploration and give stakeholders your feedback.


ᒪᓕᒐᓕᐅᖅᑏᑦ ᐅᖃᐅᓯᖏᑦ, ᒪᓕᒐᓕᐅᖅᑎ ᑕᓯᐅᔭᕐᔪᐊᕐᒧᑦ, ᒥᔅᑕ ᕋᒻᐴᑦ.

Members’ Statements. Member for Hudson Bay, Mr. Rumbolt.


ᒪᓕᒐᓕᐅᖅᑎᐅᑉ ᐅᖃᐅᓯᖓ 096 - 5(1): ᓇᓪᓕᐅᑎᑦᑎᐊᖁᔭᓂᖅ ᑕᓪᓕᒪᖓᓐᓂᒃ ᐃᕐᖑᑕᒥᓄᑦ (ᕋᒻᐴᑦ)

Member’s Statement 096 – 5(1): Happy Fifth Birthday to Grandson (Rumbolt)


ᐅᖃᖅᑏ, ᐊᕐᕌᒍᑦ ᑕᓪᓕᒪᐅᓕᖅᑐᑦ ᐅᓪᓗᒥᒧᑦ ᑖᓐᓇ ᐅᖃᖅᑎᐅᓚᐅᖅᓯᒪᔪᖅ ᑕᐃᒪ ᓇᖏᖅᓯᓚᐅᖅᓯᒪᖕᒪᑦ, ᐃᕐᖑᑕᖅᑖᖅᑎᓪᓗᖓ ᑕᐃᒪ ᐊᕐᕌᒍᑦ ᑕᓪᓕᒪᓂᒃ ᐃᕐᖑᑕᖅᑖᕆᐅᖅᓯᒪᓕᖅᐳᖓ.

Five years ago today the Speaker of this House at the time rose in the House to congratulate me on becoming a grandfather. Today I get the privilege of wishing my grandson a happy fifth birthday.


ᓇᓪᓕᐅᑎᑦᑎᐊᕆᑦ, ᔭᐃᑕᓐ.


ᒪᓕᒐᓕᐅᖅᑎ ᓇᑦᓯᕐᓕᖕᒧᑦ, ᒥᔅᑕ ᕿᙳᖅ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 097 - 5(1): ᕿᑎᕐᒥᐅᓂ ᒪᒃᑯᒃᑐᓂ ᐱᔪᓐᓇᐅᑎᑖᖅᑎᑦᑎᓂᖅ (ᕿᙳᖅ)

Member’s Statement 097 – 5(1): Kitikmeot Youth Empowerment (Qirngnuq)


ᕿᙳᖅ: ᖁᔭᓐᓇᒦᒃ, ᐅᖃᖅᑎᑦᑎᔩ.


ᑖᓐᓇ ᐅᖃᐅᕼᐃᕆᓂᐊᖅᑕᕋ ᐃᓅᕼᐅᒃᑐᓄᑦ ᐃᕼᐅᒪᓕᐅᕈᑎᒃᓴᑦᑎᐊᕙᒃ ᕼᐃᕗᓂᒃᓴᐃᓪᓗ ᐸᕐᓇᒍᑎᒃᓴᑦᑎᐊᕙᒃ ᖃᓄᖅ ᕼᐃᕗᓂᒃᓴᒥᓐᓂᒃ ᕼᐊᓇᐅᒐᒃᕼᐊᖃᓚᐅᕐᓂᕈᒫᕐᖓᑕ.

The statement I will be making today applies to our youth and their future. It can assist with plans they may wish to undertake for a future career.


ᐅᓪᓗᒥ ᓇᖏᖅᓯᕗᖓ ᑐᓴᕈᒥᓇᖅᑐᓂᒃ ᑐᓴᖃᑎᒋᔪᒪᓪᓗᒋᑦ ᒪᓕᒐᓕᐅᖃᑎᒃᑲ.

I rise today to share some good news with my colleagues.


ᐅᖃᖅᑏ, ᖁᕕᐊᓱᑉᐳᖓ ᑐᓴᖅᑎᓐᓇᕋᒃᑯ ᐃᒡᓗᕐᔪᐊᖅ ᐃᓄᐃᑦ ᒪᒃᑯᒃᑐᑦ ᑕᒫᓂ ᕿᑎᕐᒥᐅᓂᑦ ᑲᑎᓐᓂᐊᕐᒪᑕ ᐃᖃᓗᒃᑑᑦᑎᐊᒥ ᐱᓇᓱᐊᕈᓯᐅᓂᐊᖅᑐᒥ ᑖᒃᑯᐊ 2018 ᕿᑎᕐᒥᐅᑦ ᒪᒃᑯᒃᑐᓄᑦ ᐱᔪᓐᓇᖅᓯᕚᓪᓕᖁᓪᓗᒋᑦ ᑲᑎᓐᓂᕐᒥᓂᒃ.

Mr. Speaker, I am pleased to inform the House that Inuit youth from across the Kitikmeot region will gather in Cambridge Bay next week for the 2018 Kitikmeot Youth Empowerment event.


ᐅᖃᖅᑏ, ᑖᓐᓇ ᑲᑎᓐᓂᐅᔪᖅ ᐱᕕᖃᕈᑕᐅᖕᒪᑦ ᕿᑎᕐᒥᐅᓂᒃ ᒪᒃᑯᒃᑐᓂᒃ ᑲᑎᑦᑐᓐᓇᕐᓗᑎᒃ, ᐅᖃᖃᑎᒌᓪᓗᑎᒡᓗ ᓯᕗᓪᓕᐅᑎᑕᒥᓂᒃ, ᐃᓱᒫᓘᑎᒋᔭᐅᔪᓂᒃ ᒪᒃᑯᒃᑐᓂᒃ.

Mr. Speaker, this gathering provides an opportunity for Kitikmeot youth to come together to discuss a number of priority areas of concern for youth.


ᐱᖃᓯᐅᔾᔨᖕᒪᑦ ᐅᑯᓂᖓ:


ᐃᓱᒪᒥᒍᑦ ᖃᓄᐃᙱᑦᑎᐊᕐᓂᕐᒧᑦ;


ᒪᒃᑯᒃᑐᑦ ᐃᒡᓗᖁᑎᖏᑦ;


ᐊᑐᕐᓂᒃᑰᖃᑦᑕᕐᓂᖅ;


ᐃᓄᐃᑦ ᐊᑐᖅᓯᒪᔭᖏᓐᓂᒃ ᐃᓕᓐᓂᐊᕆᐊᖃᕐᓂᐅᑉ ᐱᒻᒪᐅᓪᓗᑎᒃ, ᐃᓕᓐᓂᐊᕆᐊᖅᑎᑕᐅᖃᑦᑕᖅᑐᕕᓃᑦ ᐋᖅᑭᒍᑎᖏᓐᓂᒃ, ᓴᐃᒻᒪᓕᕆᐊᕈᑏᓪᓗ; ᑖᒃᑯᐊᓗ

The importance of learning about Inuit history, residential schools, and reconciliation; and


ᓴᐳᒻᒥᔭᐅᓂᖏᑦ ᑲᔪᓰᓐᓇᖅᑐᑦ ᐃᓄᐃᑦ ᐅᖃᐅᓯᖏᓐᓂᒃ, ᐱᖅᑯᓯᖏᓐᓂᒡᓗ.

The preservation, protection, and promotion of Inuit language and culture.


ᐅᖃᖅᑏ, ᑕᒫᓂ ᐃᓚᐅᔪᑦ ᑕᓗᕐᔪᐊᕐᒥ ᐅᑯᐊᖑᕗᑦ:

Mr. Speaker, this year’s participants from Taloyoak are:


ᓗᕘᓐ ᐅᓕᑲᑦᑕᓕᒃ; ᐊᒻᒪᓗ


ᐃᓚᐅᔪᑦ ᑰᒑᕐᔪᖕᒥ ᐅᑯᐊᖑᕗᑦ:


ᓗᕆᐊᓐᑕ ᕉᔅ ᐊᕐᕕᒃ ᕿᙳᒃ;


ᑯᕆᔅᑏᓐ ᑐᕆᐋᓇ ᕿᙳᒃ;


ᓵᓐᑎᐅᓪ ᑲᓇᔪᖅ ᕿᙳᒃ; ᐊᒻᒪᓗ


ᐅᖃᖅᑏ, ᒪᓕᒐᓕᐅᖅᑎᐅᖃᑎᓕᒫᒃᑲ ᑖᒃᑯᓂᖓ ᐱᑦᑎᐊᖁᔨᖃᑎᒋᔪᒪᒐᓗᐊᖅᐸᒃᑲ ᑲᔪᓯᑦᑎᐊᖁᓪᓗᒍ ᑲᑎᓐᓂᕆᔭᖓᑦ.

Mr. Speaker, I ask all members to join me in wishing the participants a very successful gathering.


ᒪᓕᒐᓕᐅᖅᑎ, ᐃᖃᓗᐃᑦ-ᒪᓂᕋᔭᒃ, ᒥᔅᑐ ᓚᐃᑦᓯᑑᓐ.

Member for Iqaluit-Manirajak, Mr. Lightstone.


ᒪᓕᒐᓕᐅᖅᑎᐅᑉ ᐅᖃᐅᓯᖓ 098 - 5(1): ᓱᕘᖅᑐᓪᓗᒐᕐᓄᑦ ᒪᓕᒐᒃᓴᖅ (ᓚᐃᑦᓯᑑᓐ)

Member’s Statement 098 – 5(1): Cannabis Legislation (Lightstone)


ᓚᐃᑦᓯᑑᓐ: ᖁᔭᓐᓇᒦᒃ, ᐅᖃᖅᑏ.


ᐅᓪᓗᒥ ᓂᑯᕕᑦᑐᖓ ᐃᓱᒫᓘᑎᒋᔭᐅᔪᓂᒃ ᖃᐃᑕᐅᓯᒪᔪᓂᒃ ᓂᕈᐊᖅᑎᒋᓯᒪᔭᓐᓄᑦ ᓱᐴᖅᑐᕐᓗᒐᕐᓂᒃ ᒪᓕᒐᕐᓂᒃ ᓱᕋᐃᔪᓐᓃᕐᓂᐊᕐᓂᖓ ᐱᔾᔪᑎᒋᓪᓗᒍ.

Today I rise to convey concerns that I have received from a number of my constituents concerning the government’s pending legislation of cannabis.


ᑎᑎᖅᑲᐅᓯᐊᕋᑖᑦᑎᐊᓚᐅᕋᒪ ᐅᖃᖅᓯᒪᔪᒥᒃ, “ᐃᓚᒃᑲ ᐃᖃᓗᒻᒥᐅᖑᓪᓗᑕ ᐃᓪᓗᓕᕆᔨᒃᑯᑎᒍᑦ ᐃᓪᓗᒦᑦᑐᒍᑦ ᑲᑎᙵᔪᒥᒃ ᐊᕐᕌᒍ ᑕᐃᒪ.

I would like to read from a letter I just recently received. It states, “My family and I currently live in a public housing unit in an attached apartment row housing unit in Iqaluit.


ᐊᕐᕌᒎᒃ ᒪᕐᕉᓕᖅᑑᒃ ᓯᒡᒐᓕᐊᖅᑐᖅᑐᓂᒃ, ᓱᐴᖅᑐᖅᑐᓂᒃ ᓅᒋᐊᖃᖅᓯᒪᒐᑦᑕ ᑎᐱᖓ, ᐳᔪᖓ ᐅᕙᖓ ᐃᓪᓗᖓᓅᖃᑦᑕᖅᑐᓂ ᓴᙱᔪᐊᓘᓪᓗᓂ.”

For the last couple of years, we have had to deal with my neighbour smoking cigarettes and cannabis in their apartment. The problem is the smell comes right into our apartment, and it smells as if someone who had been smoking in our unit and it’s very strong.”


ᑕᐃᒪ ᑖᓐᓇ ᑎᑎᖅᑲᖅ ᓇᓗᓇᐃᖅᓯᒃᑲᓐᓂᖅᓯᒪᔪᖅ ᐅᖃᖅᓯᒪᓪᓗᓂ, “ᐃᓱᒫᓘᑎᖃᓪᓚᕆᓕᕋᒪᓕ ᓱᐴᖅᑑᑉ ᐊᒃᑐᐃᓂᕆᖃᑦᑕᖅᑕᖏᓐᓂᒃ ᐅᖓᕙ ᕿᑐᕐᖓᖏᓐᓂᒃ, ᕿᑐᕐᖓᒃᑲ ᓯᕗᓪᓕᐅᑎᒃᑲᒃᑭᑦ ᑕᐃᒪᐃᑦᑐᒦᑦᑐᓪᓗ ᐊᓯᖏᑦ.”

It goes on and it gives a bit more detail, but most importantly it states that “I’m concerned about the health impacts smoking in units can have on my children and everyone else’s, but my priority are my kids and other kids that are in the same situation.”


ᐅᖃᖅᑏ, ᐃᖃᓗᖕᒥᐅᑕᐅᓪᓗᑕ ᐃᓚᒃᑲᓗ ᑲᑎᙵᔪᓂᑦᑕᐅᖅ ᐃᒡᓗᖃᖃᑕᐅᒐᑦᑕ.

Mr. Speaker, like many residents of Iqaluit, my family and I live in a multi-unit dwelling.


ᐅᖃᖅᑏ, ᑖᓐᓇ ᐳᔪᐃᑦ, ᑕᒪᒃᑯᐊ ᐊᓯᑦᑕ ᐳᔪᖏᑦ ᐊᒃᑐᐃᖃᑦᑕᕐᖓᑕ ᓱᐴᖅᑐᓲᖑᙱᑦᑐᓂᒃ.

Mr. Speaker, an issue that affects residents of such buildings is second-hand smoke.


ᐊᑯᓂᐊᓗᒃ ᑖᓐᓇ ᓱᐴᖅᑐᙱᑕᕋᓗᐊᑦ ᐊᓯᓐᓄᑦ ᓇᐃᒪᔭᐅᑎᓪᓗᒍ ᐋᓐᓂᐊᓕᕐᓇᖅᑐᖅ ᖃᐅᔨᒪᔭᐅᓯᒪᒻᒪᑦ ᒐᕙᒪᒃᑯᓐᓄᑦ. ᑕᐃᒫᓪᓗ ᒪᓕᒐᓕᐅᖅᑕᐅᓯᒪᓪᓗᓂ ᓯᒡᒐᓕᐊᖅᑐᕐᕕᐅᔭᕆᐊᖃᙱᑦᑐᓂᒃ ᐋᖅᑮᖃᑦᑕᖅᓯᒪᓪᓗᑎᒃ.

Mr. Speaker, second-hand tobacco smoke has long been acknowledged to be a significant health risk, which is why governments across the country have acted in recent years to regulate and restrict the places in which tobacco can be smoked.


ᐊᑖᑕᒋᔭᐅᓪᓗᖓ ᓄᑕᕋᖃᖅᑐᑕ ᑕᐃᒪᐃᑦᑐᓄᑦ ᑎᒥᒧᑦ ᐋᓐᓂᐊᓇᖅᑐᓄᑦ ᐊᑦᑐᖅᑕᐅᖃᑦᑕᖁᙱᒃᑲᓗᐊᕋᒃᑭᑦ ᐃᓚᖃᖅᑐᓂᒃ ᑕᕝᕚᑲᒧᑦ, ᓱᐴᖅᑐᕐᓗᒐᕐᒧᓪᓗ ᐳᔪᖏᓐᓂᒃ.

As the father of a young baby myself, I don’t want any children unnecessarily exposed to such health risks as second-hand tobacco smoke and/or second-hand cannabis smoke.


ᒪᓕᒐᓕᐅᖅᑎᐅᖃᑎᒐ ᐸᓐᓂᖅᑑᕐᒥᐅᑦ ᐅᖃᓚᐅᕐᖓᑦ, ᐊᐱᕆᓚᐅᕐᖓᑦ ᒪᓕᒐᓕᐅᖅᑎ ᒥᓂᔅᑕᐅᔪᒧᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐋᓐᓂᐊᓕᕈᑕᐅᒍᓐᓇᕐᒪᖔᑕ ᓱᐴᖅᑐᕐᓗᒐᐃᑦ.

As my colleague from Pangnirtung pointed out in her questions last week to the Minister of Health, there are a number of health risks associated with the consumption of cannabis.


ᐅᖃᖃᑎᒋᓪᓗᒋᓪᓗ ᓂᕈᐊᖅᑎᒋᓯᒪᔭᒃᑲ ᑕᐃᒫᔅᓴᐃᓐᓇᖅ ᐃᓱᒫᓘᑎᖃᕐᖓᑕ ᐊᒥᓱᑦ.

From talking with my constituents in recent months, I know that many of them have the same concerns.


ᐅᖃᖅᑏ, ᐃᓕᓴᖅᓯᔪᖓ ᑕᐃᒪᐃᑦᑐᓕᕆᓪᓗᓂ ᓇᓖᕋᖅᑎᒐᓱᒋᐊᖃᕋᑦᑕ, ᓇᓕᕇᑦᑎᑦᑎᒐᓱᒋᐊᖃᓲᖑᒐᑦᑕ.

Mr. Speaker, I recognize that issues like this are a balancing act.


ᒐᕙᒪᑐᖃᒃᑯᑦ ᒪᓕᒐᕐᒥᒃ ᓱᕋᐃᒍᓐᓃᖅᑎᑦᑎᓂᐊᕐᓂᖓ ᐊᓕᐊᓇᐃᒍᓱᓪᓗᑎᒃ ᓱᐴᖅᑐᖅᑕᐅᖃᑦᑕᖅᑐᓂᒃ ᑖᓐᓇ ᑕᖅᑭᓂᒃ ᖃᑦᑏᓐᓇᑯᓗᐃᑦ ᐊᓂᒍᖅᑲᑕᐃᓛᒃ ᒪᓕᒐᙳᖅᑎᑕᐅᓛᓕᕐᖓᑦ.

The federal government’s legalization of recreational cannabis is, in all likelihood, going to be passed by Parliament within the next few months.


ᐊᖏᖅᑕᐅᒍᒪᑦᑕᕋᓗᐊᖅᑯᖓ ᐅᖃᐅᓯᔅᓴᒃᑲ ᐱᔭᕇᕈᓐᓇᖁᓪᓗᒋᑦ.

I would like to request unanimous consent to conclude my statement.


ᐅᖃᐅᓯᕆᔭᒥᓂᒃ ᐅᓪᓗᒥ ᐱᔭᕇᖅᓯᔪᓐᓇᕈᒪᒐᓗᐊᕐᒪᑦ, ᐋᒃᑳᖅᑐᖃᖅᐹ?

The member is seeking unanimous consent to conclude his statement. Are there any nays?


ᒥᔅᑐ ᓚᐃᑦᓯᑑᓐ, ᑲᔪᓯᓚᐅᕆᑦ.


ᖁᔭᓐᓇᒦᒃ, ᒪᓕᒐᓕᐅᖅᑎᐅᖃᑎᒃᑲ.


ᑕᕝᕘᓇ ᒪᓕᒐᖅᑎᒍᑦ ᐃᓐᓇᐃᑦ ᐱᓯᒪᑦᑎᒍᓐᓇᓂᐊᕐᒪᑕ ᓱᐴᖅᑐᕈᓐᓇᕐᓗᑎᓪᓗ ᓱᐴᖅᑐᕐᓗᒐᕐᓂᒃ ᑭᓯᐊᓂᓕ ᑕᐃᒪᐃᒃᑲᓗᐊᖅᑎᓪᓗᒍ ᒐᕙᒪᒃᑯᑦ ᐋᖅᑮᒋᐊᖃᕐᓂᐊᕐᖓᑕ ᖃᓄᖅ ᒪᓕᒐᖃᖅᑎᑦᑎᓂᐊᕐᒪᖔᑕ ᑕᒪᒃᑯᓂᐊᖓ ᓇᒥ ᓱᐴᖅᑐᖅᑐᖃᕈᓐᓇᖃᑦᑕᓂᐊᕐᒪᖔᖅ ᓄᓇᓕᐅᑉ ᐃᓗᐊᓂ.

Under this legislation, adults will be permitted to possess and consume cannabis. However, it will be up to the government and legislature to establish the detailed rules concerning such issues as where cannabis can be smoked in our communities.


ᐅᖃᖅᑏ, ᒪᓕᒐᓕᐅᖅᑎᐅᖃᑎᒐ ᑲᖏᖅᖠᓂᐅᑉ ᐅᐊᓐᓇᖓᓄᑦ, ᐃᒡᓗᓕᒑᕐᔪᒻᒧᑦ ᐅᖃᓚᐅᕐᒥᔪᖅ ᐱᓇᓱᐊᕈᓯᐅᓚᐅᖅᑐᒥ ᒐᕙᒪᒃᑯᑦ ᓇᒻᒥᓂᖅ ᖃᐅᔨᒋᐊᕐᓂᕆᓯᒪᔭᖏᑦ ᓴᖅᑭᖅᓯᒪᔭᖏᓪᓗ ᓇᓗᓇᐃᖅᓯᒪᕆᑦᑐᑦ ᐃᓱᒫᓗᒋᔭᐅᒻᒪᑦ ᐱᕈᖅᓯᐊᖑᖃᑦᑕᕐᓂᖏᑦ ᐊᒻᒪ ᐱᔭᐅᖃᑦᑕᕐᓂᖏᑦ ᐃᓪᓗᓂᒃ ᐊᑐᖅᑐᐊᖅᑕᐅᔪᓂᒃ ᐊᒻᒪ ᑲᑎᙵᐅᖅᑐᓂᑦ, ᑲᑎᙵᐅᖅᑐᓂᑦ ᐃᓪᓗᓂ.

Mr. Speaker, my colleague from Rankin Inlet North-Chesterfield Inlet pointed out last week that the Government of Nunavut’s own public consultation materials clearly acknowledge the need to address the issue of rules concerning cannabis cultivation and consumption in rental units and public housing, as well as condominiums.


ᐅᖃᖅᑏ, ᐅᑉᐱᕈᓱᒃᑲᒪ ᑖᓐᓇ ᒪᓕᒐᖅ ᓴᖅᑭᖅᑕᐅᑉᐸᑦ ᒪᓕᒐᓕᐅᕐᕕᒻᒥ ᓇᓗᓇᐃᖅᓯᑦᑎᐊᕆᐊᖃᓛᖅᑐᖅ ᑕᒪᒃᑯᓂᖓ ᐃᓱᒫᓗᒋᔭᐅᔪᓂᒃ ᑕᐃᒫᓪᓗ ᓈᒻᒪᓂᖅᐹᒥᒃ ᐋᖅᑮᖃᑎᒌᓛᕐᓂᐊᖅᑐᒋᓪᓗᒋᑦ ᓂᕆᐅᑉᐳᖓ ᒪᓕᒐᓕᐅᖅᑎᐅᖃᑎᒃᑲ.

Mr. Speaker, it’s my belief that the legislation which is introduced in this House needs to clearly address this issue, and I am looking forward to working with my colleagues to strike the best possible balance.


ᑲᔪᓯᒋᐊᙱᓐᓂᑦᑎᓐᓂ ᐅᔾᔨᕈᓱᒃᑲᔅᓯ ᒪᓕᒐᓕᐅᖅᑎᐅᖃᑎᕗᑦ ᒥᔅᑐ ᐋᖁᐊᖅ ᐅᕙᓃᙱᒻᒪᑦ ᖃᓂᒪᓂᕐᒧᑦ ᐅᓪᓗᒥ ᐅᕙᓃᙱᒻᒪᑦ.

Before we proceed, you probably realized that MLA Akoak is not here today. He is not feeling well and will be absent today.


ᒥᔅᑐ ᐋᖁᐊᖅ ᐱᔪᓐᓃᖅᓴᕋᐃᓐᓂᐊᖅᐳᑎᑦᑐᖅ.

Mr. Akoak, if you are listening, we hope you get well soon.


ᒪᓕᒐᓕᐅᖅᑎ ᖃᒪᓂᑦᑐᐊᕐᒧᑦ, ᒥᔅᑐ ᒥᑭᙳᐊᖅ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 099 - 5(1): ᐊᒥᓱᕈᕆᐊᖅᑕᐅᓂᖏᑦ ᐃᓕᓐᓂᐊᕈᑕᐅᔪᓐᓇᖅᑐᑦ ᖃᒪᓂᑦᑐᐊᕐᒥ (ᒥᑭᙳᐊᖅ)

Member’s Statement 099 – 5(1): Increasing Education Opportunities in Baker Lake (Mikkungwak)


ᒥᑭᙳᐊᖅ: ᖁᔭᓐᓇᒦᒃ, ᐅᖃᖅᑏ.


ᕼᐊᓘᖃᒃᑲ ᖃᒪᓂᑦᑐᐊᕐᒥᐅᑦ, ᓄᓇᕗᒻᒥᐅᓕᒫᓪᓗ.


ᐅᖃᖅᑏ, ᐅᓪᓗᒥ ᓂᑯᕕᒃᑐᖓ ᑲᔪᖏᖅᓴᕈᒪᓪᓗᒍ ᒐᕙᒪᕗᑦ ᐃᓕᓐᓂᐊᕋᔅᓴᓂᒃ ᐊᒥᓱᕈᕆᐊᖅᓯᖁᓪᓗᒍ ᖃᒪᓂᑦᑐᐊᕐᒥ.

Mr. Speaker, I rise today to encourage our government to do more to expand educational opportunities in the community of Baker Lake.


ᐅᖃᖅᑏ, ᖃᒪᓂᐊᑦᑐᐊᖅ ᐱᕈᖅᐸᓪᓕᐊᔪᕕᔾᔪᐊᕌᓘᒻᒪᑦ ᐱᒻᒪᕆᐊᓘᓂᐊᖅᑐᖅ ᒫᓐᓇ ᐃᑲᔪᕆᐊᒃᑲᓐᓂᓕᖅᑲᑕ ᐃᓕᓐᓂᐊᕋᔅᓴᑲᓐᓂᕐᓂᒃ ᐃᖅᑲᓇᐃᔮᒧᑦ ᐃᑲᔪᕈᑕᐅᒃᑲᓐᓂᕈᓐᓇᓂᐊᖅᑐᓂᒃ ᖃᒪᓂᑦᑐᐊᕐᒥᐅᓂᒃ.

Mr. Speaker, the community of Baker Lake is growing fast. It will be important to step in and provide opportunities for residents to learn more skills and find more ways to contribute to the community and society.


ᐅᖃᖅᑏ, ᑖᓐᓇ ᐱᖅᑯᓯᓕᕆᕝᕕᒃ ᐊᐅᓚᑦᑎᖃᑦᑕᕐᖓᑦ ᐃᓕᓐᓂᐊᕋᔅᓴᓂᒃ ᖃᒪᓂᑦᑐᐊᕐᒥ.

Mr. Speaker, the Piqqusilirivvik facility operates a satellite program in Baker Lake.


ᑖᓐᓇ ᐊᖏᓪᓕᒋᐊᖅᑕᐅᒍᓐᓇᑎᐊᓪᓚᕆᑦᑐᖅ ᑕᖅᑲᒃᑯᐊ ᑐᓴᐅᒪᓂᖅᓴᐅᓂᐊᕐᖓᑕ, ᐊᑐᕆᐅᖅᓯᒪᓂᖅᓴᐅᓗᑎᓪᓗ ᐃᓄᐃᑦ ᖃᐅᔨᒪᔭᑐᖃᖏᓐᓂ.

This program could be greatly expanded to provide greater awareness and experience in Inuit Qaujimajatuqangit.


ᐅᖃᖅᑏ, ᑕᒪᓐᓇ ᐃᓱᒪᒋᔭᐅᓂᖓ ᓴᖅᑮᓂᖓ ᓯᓚᑦᑐᖅᓴᕐᕕᔾᔪᐊᒥᒃ ᓄᓇᕗᒻᒥ ᐅᖃᐅᓯᐅᓯᒪᒻᒪᑦ, ᐊᒻᒪ ᐊᒡᓂᑯ ᐄᒍᓪ ᐅᔭᕋᓐᓂᐊᖅᑐᓕᕆᔨᒃᑯᑦ ᐅᖃᖅᓯᒪᔪᑦ ᑕᐃᒪᐃᑦᑐᒥᒃ ᐃᑲᔪᖅᓰᒍᓐᓇᕐᓂᕋᖅᑐᑎᒃ ᑲᔪᓯᒋᐊᖅᑎᑕᐅᓂᐊᖅᑲᑦ.

Mr. Speaker, the concept of establishing a university in Nunavut has been suggested and Agnico Eagle Mines have expressed their willingness to support this initiative if it should move forward.


ᐱᐅᓂᖅᐹᖑᒐᔭᖅᐸᓪᓚᐃᔪᖅ ᓄᓇᕗᑦ ᕿᑎᓪᓗᐊᑯᓗᐊᓅᖅᑕᐅᑉᐸᑦ ᑲᓇᑕᐅᑦᑕᐅᖅ ᑖᓐᓇ ᕿᑎᓪᓗᐊᑯᓗᒋᒻᒥᒻᒪᒍ.

What better place to move it forward than in central Nunavut which is also the geographic centre of Canada.


ᐅᖃᖅᑏ, ᒪᓕᒐᓕᐅᖅᑎᐅᖃᑎᒪ ᐃᓚᖓ ᐅᖃᓚᐅᕐᖓᑦ, ᐱᒻᒪᕆᐊᓘᒻᒪᒡᒎᖅ ᑕᒪᒃᑯᐊ ᓴᖅᑭᕋᐃᑉᐸᑕ ᑎᒍᓵᖃᑦᑕᕈᑦᑎᒍ ᖄᖏᓚᐅᙱᓐᓂᖏᓐᓂ.

Mr. Speaker, one of my colleagues mentioned the other day how important it is for us to jump at opportunities and seize them before they pass by.


ᒐᕙᒪᒃᑯᑦ ᐊᒃᓴᓗᐊᖏᑦ ᓱᒃᑲᐃᑦᑐᐊᓗᒻᒥᑦ ᑲᐃᕙᓲᑦ, ᑭᓯᐊᓂ ᑕᐃᒪᐃᒃᑲᓗᐊᖅᑎᓪᓗᒍ ᑲᔪᖏᖅᓴᐃᒋᐊᖃᖅᑯᒍᑦ ᐊᔭᐅᕆᓗᑕᓗ ᓴᖅᑭᖅᑐᖃᕋᐃᑉᐸᑦ ᐊᑐᐃᓐᓇᕈᖅᑐᖃᕋᐃᑉᐸ ᐅᕙᒍ ᓵᖓᓐᓂ.

The wheels of government turn slowly, but that doesn’t mean that we shouldn’t encourage, push, and promote opportunities that are there before us.


ᐅᖃᖅᑏ, ᐱᒋᐊᙵᕐᓂᕆᒐᑦᑎᒍᑦ ᐱᒋᐊᓕᕋᑦᑕ ᑕᓪᓕᒪᒋᔭᐅᓪᓗᑕ ᒪᓕᒐᓕᐅᕐᕕᐅᓪᓗᑕ, ᐅᕙᖓᓗᑦᑕᐅᖅ ᑕᑯᔪᒪᑦᑕᕋᓗᐊᖅᑯᖓ ᓯᕗᒧᑦ ᐊᓪᓗᕆᐊᕐᔪᐊᑎᓪᓗᑕ.

Mr. Speaker, this is the beginning of our term as Nunavut’s Fifth Assembly and I for one would like to see us take great strides forward.


ᐊᖏᓪᓕᒋᐊᕆᓂᖅ ᐃᓕᓐᓂᐊᕋᔅᓴᓂᒃ ᓄᓇᓕᓐᓂ ᑕᒪᒃᑯᓇᓃᓛᒃ ᖃᒪᓂᑦᑎᐊᕐᒥᓗ ᐱᐅᓪᓚᕆᒃᑲᔭᖅᑐᖅ ᓯᕗᒧᐊᕆᐊᑦᑎᐊᕐᓂᐅᓗᓂ.

Expanding educational opportunities in communities such as Baker Lake would be a good step in the right direction.


ᒪᓕᒐᓕᐅᖅᑎ ᖁᕐᓗᖅᑑᒧᑦ, ᒥᔅ ᖃᒥᙳᐊᖅ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 100 - 5(1): ᐃᓱᒫᓘᑕᐅᔪᑦ ᓛᒐ ᑐᔪᕐᒥᕕᒻᒥᒃ (ᖃᒥᙳᐊᖅ)

Member’s Statement 100 – 5(1): Concerns with Larga Boarding Home (Kamingoak)


ᖃᒥᙳᐊᖅ: ᖁᔭᓐᓇᒦᒃ, ᐅᖃᖅᑏ.


ᐅᓐᓄᓴᒃᑯᑦ ᒪᓕᒐᓕᐅᖅᑎᐅᖃᑎᒃᑲ, ᖁᕐᓗᖅᑑᕐᒥᐅᓪᓗ ᓄᓇᕗᒻᒥᐅᓪᓗ.

Good afternoon to my colleagues, Kuglukturmiut, and Nunavummiut.


ᐅᖃᖅᑏ, ᐅᓪᓗᒥ ᓂᑯᕕᑦᑐᖓ ᒐᕙᒪᒃᑯ ᑲᔪᖏᖅᓴᕈᒪᓪᓗᒋᑦ ᖃᐅᔨᓴᑦᑎᐊᕐᓂᖅᓴᐅᕐᔫᒥᖁᓪᓗᒋᑦ ᖃᐅᑕᒫᑦ ᐊᐅᓚᓂᐅᖃᑦᑕᖅᑐᓂ ᐋᓐᓂᐊᕕᓕᐊᖅᓯᒪᔪᓄ ᑐᔪᕐᒥᕕᓐᓂ.

Mr. Speaker, I rise today to encourage our government to have greater oversight of the day-to-day operations at our medical boarding homes.


ᐅᖃᖅᑏ, ᓂᕈᐊᕐᕕᒋᓯᒪᔭᒃᑲ ᐃᓱᒫᓘᑎᒥᓂᒃ ᖃᔅᓯᒻᒪᕆᐊᓗᓐᓂᖃᐃ ᖃᐃᑦᑎᓯᒪᓕᕐᒪᑕ ᐅᐊᑦᑎᐊᕈᑲᓪᓛᓗᓪᓗ ᑖᒃᑯᐊ ᑲᒪᒋᔭᐅᒋᐊᖃᖅᓯᒪᔫᔮᓕᖅᑐᒥᓂᐅᓪᓗᑎᒃ.

Mr. Speaker, my constituents have brought a number of issues to my attention which I feel should have been addressed some time ago.


ᓂᕿᓂᒃ ᐊᑲᐅᙱᓕᐅᕈᑎ ᐊᒻᒪ ᐃᒋᑕᒐᕈᓗᓐᓂᒃ ᓵᖃᖅᑎᑎᔪᒍᑦᑕᐅ-ᖃᑦᑕᕐᒪᑕ ᓱᕋᒃᓯᒪᖃᑦᑕᖅᑐᑎᓪᓗ ᑕᖅᑭᒐᓛᓗᓐᓄᑦ.

Problems with food services in particular have been noted repeatedly with meals being served on disposable plates and cutlery because the dishwasher has been broken for months.


ᐅᖃᖅᑏ, ᐱᒻᒪᕆᓪᓚᕆᐊᓘᔪᖅ ᒐᕙᒪᒃᑯ ᖃᐅᔨᒪᑦᑎᐊᕋᓱᖃᑦᑕᖅᐸᑕ ᐱᔨᑦᑎᕋᐅᑎᑦ ᐊᑭᓕᖅᑕᐅᖃᑦᑕᖅᑑᑦ ᓄᓇᕗᒻᒥᐅᓄᑦ ᓴᖅᑭᑕᐅᓪᓚᕆᒃᐸᒃᑲᓗᐊᕐᒪᖔᑕ.

Mr. Speaker, it is important that our government ensures that the services which are being paid for on behalf of Nunavut residents are actually being provided.


ᑐᑭᓯᔪᖓ ᑐᔪᕐᒥᕖᑦ ᐊᒥᓱᐊᓗᓐᓂᒃ ᑐᔪᕐᒥᐊᖃᕆᐊᖃᖅᐸᒻᒪᑕ ᖃᐅᑕᒫᑦ ᑭᓯᐊᓂᓕ ᐱᒻᒪᕆᐊᓘᒻᒥᔪᖅ ᑕᐃᒪᐃᒃᑲᓗᐊᖅᑎᓪᓗᒍ ᐊᑲᕐᕆᔮᕆᐊᖃᕐᒪᑕ ᐱᓯᒪᔭᐅᑦᑎᐊᕐᓗᑎᓪᓗ.

I do appreciate that the boarding homes are dealing with many clients on an ongoing basis. However, it is important that those clients are comfortable and well looked after.


ᐅᖃᖅᑏ, ᓇᓗᓇᓪᓚᕆᑦᑐᑦ ᑖᒃᑯᐊ ᑐᔪᕐᒥᕕᐅᑉ ᑐᔪᕐᒥᐅᕕᐅᖃᑦᑕᖅᑐᐃᑦ ᕿᒥᕐᕈᔭᐅᖃᑕᐅᓂᐊᕐᒪᖔᑕ ᐋᓐᓂᐊᕕᓕᐊᕆᖃᖃᑦᑕᖅᑐᑦ ᕿᒥᕐᕈᔭᐅᑎᓪᓗᒋᑦ.

Mr. Speaker, it is not clear whether the boarding home aspect of medical travel will be covered under the minister’s ongoing review of medical travel.


ᕿᒥᕐᕈᓂᐅᓚᐅᖅᑐᐃᑦ ᑕᑯᔪᒪᓪᓚᕆᓕᖅᑕᒃᑲ ᐊᑐᓕᖁᔭᓕᐊᖑᓛᖅᑐᐃᓪᓗ ᐋᖅᑭᒋᐊᕈᑎᐅᓛᖁᓪᓗᒋᑦ ᐱᔨᑦᑎᕋᐅᑎᐅᕙᑦᑐᓂᒃ ᖃᓄᐃᓕᕐᓂᖏᓐᓂᓪᓗ ᐋᓐᓂᐊᕕᓕᐊᖅᓯᒪᔪᐃᑦ ᑐᔪᕐᒥᕕᖏᑦ.

I look forward to seeing the results of the review and I hope to see recommendations which will result in an improvement in the level of services and conditions at our medical boarding homes.


ᒪᓕᒐᓕᐅᖅᑎ ᐊᐃᕕᓕᖕᒧᑦ ᒥᔅᑕ ᓇᑦᓯᖅ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 101 - 5(1): ᐱᒃᑯᒋᔭᐅᓂᖓ ᐅᕉᓴᓖ ᐃᔾᔭᖏᐊᖅ (ᓇᑦᓯᖅ)

Member’s Statement 101 – 5(1): Congratulations to Rosalie Ijjangiaq (Netser)


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ. ᐅᖃᖅᑏ, ᐅᓪᓗᒥ ᓂᑯᕕᑦᑐᖓ ᐱᒃᑯᒋᔪᒪᓪᓗᒍ ᕉᓴᓖ ᐃᔾᔭᙱᐊᖅ, ᓇᐅᔮᕐᒥᐅᑕᖅ.

Mr. Netser: Thank you, Mr. Speaker. I rise today to congratulate Rosalie Ijjangiaq of Naujaat.


ᑖᓐᓇ ᒪᒃᑯᒃᑐᓪᓘᓐᓂ ᐃᓕᓐᓂᐊᕌᓂᒃᓯᒪᓂᑯ ᑭᓯᐊᓂ ᐊᒃᓱᕈᖃᑦᑕᕐᓂᑰᓪᓗᓂ ᐃᓕᑕᕆᔭᐅᓯᒪᒻᒪᑦ ᑐᓐᓂᐅᓯᐊᖅᓯᒪᓪᓗᓂᓗ ᑖᒃᑯᓇᙵᑦ ᕼᐅᕋᐃᓯᐅ ᐃᓐᓇᒻᒪᕆᒃ ᑲᓇᑕᒥ ᐃᓕᓐᓂᐊᕐᕕᓕᐊᕐᓂᕐᒧᑦ ᐊᐃᑦᑑᓯᐊᕈᑦ.

Ms. Ijjangiaq is a high school student at Tuugaalik School in Naujaat. Earlier this year Ms. Ijjangiaq was awarded the Horatio Alger Canadian Scholarship.


ᐅᖃᖅᑏ, ᕼᐅᕋᐃᓯᐅ ᐃᓐᓇᒻᒪᕆᒃ ᑲᓇᑕᒥ ᐃᓕᓐᓂᐊᕐᕕᓕᐊᕐᓂᕐᒧᑦ ᐊᐃᑦᑑᓯᐊᕈᑦ ᑕᒪᒃᑯᐊ ᑮᓇᐅᔭᖅᑕᑦ ᐃᑲᔫᓯᐊᑦ ᑐᓂᔭᐅᖃᑦᑕᖅᑐᐃᑦ ᖁᑦᑎᓂᖅᓴᒥᒃ ᐃᓕᓐᓂᐊᖅᑐᓄᑦ ᐱᒡᒐᓇᖅᑐᖅᓯᐅᕖᙵᓚᐅᕋᓗᐊᖅᑐᑎᒃ ᑲᔪᓯᑦᑎᐊᕈᓐᓇᖃᑦᑕᖅᑐᓄᑦ.

Mr. Speaker, Horatio Alger scholarships are awarded to high school students who have overcome significant adversity while demonstrating strong academics and a commitment to pursuing post-secondary education.


ᐅᖃᖅᑏ, ᐃᓕᓴᕆᒍᒪᔭᕋ ᒥᔅ ᐃᔾᔭᖏᐊᖅ ᓴᐱᓕᕈᓐᓇᙱᓯᒪᓂᖓᓄᑦ ᐊᖏᖅᓯᒪᓂᕆᔭᖓᓄᓪᓗ ᐃᓕᓐᓂᐊᕆᐊᖃᕐᓂᕐᒥᓂᒃ ᑲᔪᓯᑎᑦᓯᒍᒪᓂᖓᓄᑦ.

Mr. Speaker, I would like to recognize Ms. Ijjangiaq for her perseverance and commitment to furthering her education.


ᐃᓅᓱᒃᑐᖁᑎᕗᑦ ᐊᒥᓱᐊᓗᐃᑦ ᐊᔅᓱᕈᖅᑐᑦ ᐱᒡᒐᓇᖅᑐᖅᓯᐅᖃᑦᑕᕐᖓᑕ ᐊᐳᖅᑕᓇᖅᑐᖅᓯᐅᖃᑦᑕᖅᑐᑎᓪᓗ ᐱᔭᕇᕋᓱᐊᖅᑐᑎᒃ ᓯᓚᒃᑐᓴᕐᕕᒻᒥ.

Our youth face many challenges and obstacles when working to achieve a post-secondary education.


ᒪᓕᒐᓕᐅᖅᑎᐅᖃᑎᒃᑲ ᐅᐱᒍᓱᖃᑎᒋᒍᒪᕙᒃᑲ ᐱᒍᓐᓇᖅᓯᒪᔭᕐᔪᐊᕌᓗᐊ ᐱᔾᔪᑎᒋᓪᓗᒍ. ᖁᔭᓐᓇᒦᒃ, ᐅᖃᖅᑏ.

Mr. Speaker, I ask my colleagues to join me in congratulating Rosalie Ijjangiaq on her great accomplishment. Thank you, Mr. Speaker.


ᒪᓕᒐᓕᐅᖅᑎ ᐸᖕᓂᖅᑑᒧᑦ. ᒥᓯᔅ ᓇᑲᓱᒃ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 102 - 5(1): ᐳᐊᓯ ᒪᐃᒃ ᐃᓕᓴᕆᔭᐅᓂᖓ ᑲᓇᑕ 150 ᐊᑖᒍᑦ (ᓇᑲᓱᒃ)

Member’s Statement 102 – 5(1): Poasie Mike Recognized under Canada 150 (Nakashuk)


ᓇᑲᓱᒃ: ᖁᔭᓐᓇᒦᒃ.


ᐅᓐᓄᓴᒃᑯᑦ ᒪᓕᒐᓕᐅᖅᑎᐅᖃᑎᒃᑲ ᐊᒻᒪ ᐃᓚᒃᑲ ᐸᓐᓂᖅᑑᕐᒥᐅᑕᐃᓪᓗ.

Good afternoon, my colleagues, my relatives, and the people of Pangnirtung.


ᐅᓐᓄᓴ ᓇᖏᖅᓯᕗᖓ ᐅᐱᒍᓱᒍᒪᓪᓗᖓ ᑭᒡᒐᖅᑐᖅᑕᓐᓂᒃ ᐸᓐᓂᖅᑑᕐᒥᐅᑕᕐᒥᒃ ᐃᓕᓴᕆᔭᐅᓯᒪᔪᖃᓚᐅᕐᒪᑦ ᑎᐊᓇᔅ ᐹᑐᓴᓐᒧᑦ.

I rise this afternoon to express my pride to a constituent of mine who lives in Pangnirtung who was recognized by Dennis Patterson.


ᐅᐱᒋᔪᒪᒋᓪᓗᒍ ᐊᕐᕌᒍᓂᒃ 18-ᓂᒃ ᐊᑭᓕᖅᑐᖅᑕᐅᒐᓂ ᐊᑭᓕᖅᑐᖅᑕᐅᒐᓂ ᕿᓂᖅᑎᓄᑦ ᐱᔨᑦᑎᕋᖅᓯᒪᔪᖅ ᐸᓐᓂᖅᑑᒥ ᐳᐊᓯ ᒪᐃᒃ. ᐸᖅᓴᐃᔨᒃᑯᓐᓄᑦ ᐱᓕᕆᓯᒪᓕᖅᑐᖅ ᐊᕐᕌᒍᑦ 18-ᓂᒃ ᑖᓐᓇ ᐊᒃᓱᐊᓗᒃ ᐅᐱᒋᔪᒪᓪᓗᒍ ᓇᖏᖅᓯᐅᑎᒋᕙᕋ.

He has been assisting the search and rescue for 18 years. Poasie Mike has been working with the local search and rescue group for 18 years. I rise to express my pride in him.


ᑖᓐᓇ ᑭᖑᓪᓕᖅᐹᒥ ᐊᑎᖁᑎᒋᔭᕋ ᐊᕐᕕᐊᑦ ᐅᐊᖕᓇᖓᓄᑦ ᑎᑭᕋᕐᔪᐊᕐᒧᓪᓗ ᒪᓕᒐᓕᐅᖅᑎ ᒥᔅᑕ ᒪᐃᓐ.

The last name on my list is the Member for Arviat North-Whale Cove, Mr. Main.


ᒪᓕᒐᓕᐅᖅᑎᐅᑉ ᐅᖃᐅᓯᖓ 103 - 5(1): ᑮᓇᐅᔭᖅᑐᕈᑎᒃᓴᓂᑦ ᐃᓱᒪᒋᔭᖏᑦ (ᒪᐃᓐ)

Member’s Statement 103 – 5(1): Budget Reflections (Main)


ᒪᐃᓐ: ᒪ’ᓇ ᐅᖃᖅᑎᑦᓯᔩᑦ.


ᐅᑉᓗᑦᓯᐊᒃᑰᖅᓱᒋᑦ ᑕᕐᕆᔭᐅᑎᒃᑯᑦ ᑕᐅᑐᒃᑐᑦ ᐃᓄᐃᑦ ᖃᑉᓗᓈᑦ ᑭᑐᒥᐊᑦ.

I say “good day” to the people watching the televised proceedings, Inuit, Qallunaat, and everyone.


ᐅᖃᖅᑏ, ᐅᓪᓗᒥ ᓂᑯᕕᑦᑐᖓ ᑕᑯᓯᒪᔭᓐᓂᒃ ᐊᑐᓕᖁᔭᓕᐅᕐᓂᐊᓐᓂᓪᓗ ᐅᖃᐅᓯᖃᕈᒪᓪᓗᖓ ᒐᕙᒃᑯᑦ ᑮᓇᐅᔭᓕᕆᓂᕆᖃᑦᑕᖅᑕᖓᓄᑦ.

Mr. Speaker, I rise today to make some observations and recommendations concerning the government’s budget process.


ᐅᖃᖅᑏ, ᑕᐃᒃᑯᐊᖑᓗᑕ ᓄᑖᖑᓪᓗᑕᐃᓛᒃ ᐅᕙᓂ. ᐱᓇᓱᐊᕈᓰᒃ ᑕᐃᒪ ᒪᕐᕉᒃ ᐊᓂᒍᖅᑑᒃ ᐃᓕᑉᐹᓪᓕᕈᑎᒋᓯᒪᕙᕗᑦ ᐊᑐᖅᓯᒪᓪᓗᑎᒍᓗ.

Mr. Speaker, for those of us who are new to this place, the past two weeks has been both an experience and an education.


ᐅᖃᖅᑏ, ᐃᒃᓯᕙᐅᑕᕆᔭᐅᓪᓗᖓ ᒪᓕᒐᓕᐅᖅᑎᑐᐃᓐᓇᐃᑦ ᑲᑎᒪᔨᖏᓐᓄᑦ ᒪᓕᒐᓕᐅᕐᕕᒻᒥ ᖁᔭᓕᒍᒪᒐᒪ ᒪᓕᒐᓕᐅᖅᑎᐅᖃᑎᓐᓂᒃ. ᒪᓕᒐᓕᐅᖅᑎᐅᖃᑎᓕᒫᓐᓂᒃ. ᑕᐃᒪ ᐱᓕᕆᖃᑎᒌᒍᓐᓇᖅᓯᒪᒐᑦᑕ ᒪᓕᒐᓕᐅᕐᕕᒃ ᓄᑖᖅ ᐱᒋᐊᓚᐅᖅᑎᓪᓗᒍ.

Mr. Speaker, as the Chairperson of the Regular Members’ Caucus of the Legislative Assembly, I want to say “ma’na, koana, qujannamiik” to all of my colleagues for the way we have been working together since the new Assembly started.


ᐅᖃᖅᑏ, ᐅᐱᒍᓱᑦᑎᐊᖅᑐᖓ ᑕᖅᑲᐅᖓ ᓴᙱᔪᒥᒃ ᐅᖃᔪᒐᑦᑕ ᐅᓪᓗᑐᐃᓐᓇᐅᑎᓪᓗᒍ ᒪᓕᒐᓕᐅᕐᕕᒃ ᐊᖏᑐᐃᓐᓇᖃᑦᑕᔾᔮᒍᓐᓃᕐᖓᑦ ᐊᖏᑐᐃᓐᓇᖃᑦᑕᔮᙱᒻᒪᑦ ᒐᕙᒪᒃᑯᓪᓗ ᐃᑉᐱᒍᓱᑦᑎᐊᖃᑦᑕᕆᐊᖃᕐᖓᑕ ᓇᒻᒥᓂᖅ ᓂᐅᕕᕐᓂᕐᒧᑦ ᒪᓕᒐᕆᔭᖏᓐᓂᒃ.

Mr. Speaker, I believe that we sent a strong message on Friday that the Legislative Assembly will not be taken for granted and that the government needs to respect both the letter and the spirit of its own procurement rules, Mr. Speaker.


ᒪᐃᓐ: ᐅᖃᖅᑏ, ᒪᓕᒐᓕᐅᖅᑎᐅᖃᑎᒐ ᐃᖃᓗᐃᑦ-ᑕᓯᓗᒻᒥ ᐱᒻᒪᕆᐊᓗᒻᒥᒃ ᐱᖁᔨᕗᖔᕈᒻᒥᒃ ᐅᓪᓗᑐᐃᓐᓇᐅᑎᓪᓗᒍ ᓴᖅᑮᓚᐅᕐᖓᑦ. ᑖᓐᓇᓗ ᑲᔪᓯᒋᐊᕈᑎᒋᓛᖅᑕᕗᑦ ᒪᓕᒐᓕᐅᕐᕕᒃ ᐃᒃᓯᕙᒃᑲᓐᓂᓕᕐᒥᑉᐸᑦ ᐅᐱᕐᖔᒃᑯᑦ ᑲᑎᒪᓂᖓᓄᑦ.

Mr. Main: Mr. Speaker, my colleague from Iqaluit-Tasiluk moved an important motion on Friday, and it is one that we will be following up on when the House reconvenes in a few weeks from now for the spring sitting.


ᐅᖃᖅᑏ, ᐊᕕᑦᑐᖅᓯᒪᓇᑕ ᒐᕙᒪᐅᒐᓗᐊᖅᑐᒍᑦ ᑖᓐᓇᓗ ᐊᐅᓚᑦᑎᐊᖏᓐᓇᖏᒃᑲᓗᐊᖅᑐᓂ ᓴᙱᓂᖃᕐᖓ.

Mr. Speaker, although our non-partisan, consensus style of government is not perfect, it does have a number of strengths.


ᐅᑦᑑᑎᒋᓗᒍ, ᐱᓇᓱᐊᕈᓯᐅᓚᐅᖅᑐᒥᑦ ᐅᖃᓚᐅᕋᒪ ᒪᑐᐃᖅᓯᒍᑎᖏᓐᓂᒃ ᐅᖃᖅᑐᖓ ᓯᓚᑦᑐᖅᓴᕐᕕᒻᒥ ᐊᑭᑐᔪᖅᑐᕈᑎᔅᓴᖏᓐᓂᒃ ᑲᒪᑎᓪᓗᑕ, ᒐᕙᒪᒃᑯᑦ ᓈᓚᓚᐅᖅᑐᑦ ᐅᕙᒍᑦ ᐃᓱᒫᓘᑎᖏᓐᓂᒃ. ᐊᓪᓛᑦ ᐊᓯᔾᔩᒻᒪᕆᓚᐅᖅᑐᑎᒃ ᑮᓇᐅᔭᔅᓴᖏᓐᓂᒃ.

For example, as I noted last week concerning the capital budget for Nunavut Arctic College, the government did listen to a number of our concerns regarding the college’s budget and made some actual changes to it.


ᑕᐃᒪᐃᑦᑐᑲᓐᓂᕐᓂᒃ ᑕᑯᒃᑲᓐᓂᖃᑦᑕᕈᒪᓪᓚᕆᑦᑐᖓ ᐱᓇᓱᐊᕈᓯᓂᒃ, ᐊᕐᕌᒍᓂᓪᓗ ᐊᒡᒋᖅᑐᓂᒃ, ᐅᖃᖅᑏ.

I hope to see a lot more of that approach in the weeks and years ahead, Mr. Speaker.


ᐅᖃᖅᑏ, ᑕᐃᒪ ᐱᓇᓱᐊᕈᓰᑦ ᖃᑦᑏᓐᓇᑯᓗᐃᑦ ᐊᓂᒍᓕᖅᑐᑦ ᒪᓕᒐᓕᐅᖅᑏᑦ ᐊᐱᖅᓱᖅᑐᕕᔾᔪᐊᕌᓗᖃᑦᑕᖅᓯᒪᔪᐃᑦ ᖃᐅᑕᒫᑦ.

Mr. Speaker, over the past few weeks, members have been putting ministers to the test on a daily basis.


ᐅᖃᑦᑎᐊᒻᒪᕆᒍᓐᓇᐸᓪᓚᐃᔪᒍᑦ ᑐᕌᖅᑕᑎᓐᓂᑦ ᓇᓗᓇᐃᓕᕋᑦᑕ. ᓇᓗᓇᙱᓪᓚᕆᓕᖅᑐᖅ ᖃᐅᔨᓴᒃᑲᓐᓂᕆᐊᖃᓪᓚᕆᑦᑐᒍᑦ ᒐᕙᒪᒃᑯᑦ ᑮᓇᐅᔭᐃᔭᕈᑎᒋᖃᑦᑕᖅᑕᖏᓐᓂᑦ.

I think it’s fair to say that a major theme that has emerged is the need for more work in measuring and evaluating the actual outcomes and results of the government’s spending in a number of areas.


ᐊᒥᒐᓗᐊᓪᓚᕆᒻᒪᑦ ᓈᓴᐃᑐᐃᓐᓇᖃᑦᑕᕈᑦᑕ ᑮᓇᐅᔭᓂᒃ ᐊᓂᐊᖃᑦᑕᖅᑐᓂᒃ.

It is not enough to count the number of dollars that have gone out the door.


ᐊᖏᖅᑕᐅᒍᒪᑦᑕᕋᓗᐊᖅᑯᖓ ᐅᖃᐅᓯᔅᓴᒃᑲ ᐱᔭᕇᕈᓐᓇᖁᓪᓗᒋᑦ, ᐅᖃᖅᑏ.

I would like to seek consent to conclude my statement, Mr. Speaker.


ᒪᓕᒐᓕᐅᖅᑎ ᐅᖃᐅᓯᕆᔭᒥᓂᒃ ᐅᓪᓗᒥ ᐱᔭᕇᖅᓯᔪᓐᓇᕈᒪᒐᓗᐊᕐᒪᑦ, ᐋᒃᑳᖅᑐᖃᖅᐹ?

The member is seeking unanimous consent to conclude his statement. Are there any nays?


ᒥᔅᓴ ᒪᐃᓐ, ᑲᔪᓯᓚᐅᕆᑦ.


ᒪᐃᓐ: ᖁᔭᓐᓇᒦᒃ.


ᐅᖃᖅᑏ, ᐅᖃᐅᓯᖃᖅᑐᖓ ᐆᒃᑑᑎᖃᖃᑦᑕᕐᓂᖅ ᑕᒪᒃᑯᓂᖓ ᓴᖅᑭᖅᐸᓪᓕᐊᔪᓂᒃ.

Mr. Speaker, I was speaking about measuring outcomes and results.


ᐅᖃᖅᑏ, ᑖᒃᑯᐊ ᑐᓴᒐᒃᓴᐃᑦ ᑕᖅᑲᒃᑯᓄᖓ ᓴᖅᑭᑦᑕᕆᐊᖃᕐᒪᑕ ᒪᓕᒐᓕᐅᕐᕕᖕᒥ ᐅᕙᒍᑦ ᓂᕈᐊᖅᑕᐅᓯᒪᔪᑎᒍᑦ ᑐᓴᐅᒪᑦᑎᐊᕐᓗᑕ ᐃᓱᒪᓕᐅᖃᑦᑕᕈᓐᓇᕐᓂᐊᕋᑦᑕ. ᓇᓕᐊᑐᐃᓐᓇᖅ ᑮᓇᐅᔭᐃᑦ ᐊᑐᖅᑕᐅᔭᕆᐊᓖᑦ ᐊᖏᒡᓕᒋᐊᖅᑕᐅᔭᕆᐊᖃᖅᐹᑦ, ᐃᓄᐃᓴᓪᓕᒋᐊᖅᑕᐅᔭᕆᐊᖃᖅᐹᑦ, ᓱᕐᕋᒃᑕᐅᔭᕆᐊᖃᙱᓚᓪᓘᓐᓃᑦ ᐅᕝᕙᓘᓐᓃᑦ ᐲᔭᖅᑕᐅᔭᕆᐊᖃᖅᐸᑦ? ᐱᓕᕆᓗᑕ ᐊᓯᖏᓐᓂᒃ ᑮᓇᐅᔭᑭᒃᓴᐱᒃᓯᓐᓇᕋᑦᑕ.

Mr. Speaker, this information needs to be publicly tabled in the Legislative Assembly so that we, the elected representatives, can make informed, evidence-based decisions about whether or not any given item of spending should be increased, decreased, kept the same, or maybe even eliminated altogether in favour of doing other things with our limited dollars and resources.


ᐅᖃᖅᑏ, ᐅᑯᐊ ᐆᒃᑑᑎᒋᓗᒋᑦ ᓇᓗᓇᐃᕐᓂᐊᖅᐸᒃᑲ.

Mr. Speaker, I’ll briefly point to some examples.


ᐃᓱᒪᔪᖓ ᐅᖃᕈᓐᓇᖅᑰᕋᑦᑕ ᐊᖏᖃᑎᒌᒍᓐᓇᖅᑐᒍᑦ ᒐᕙᒪᒃᑯᑦ ᐊᐅᓚᑦᑎᓂᕆᔭᖓᑦ ᑖᒃᓰᔭᕈᑎᖏᑦᑕ ᐅᑎᖅᑐᒃᓴᐃᑦ ᐊᖑᓇᓱᒃᑎᓄᑦ, ᑖᒃᑯᐊ ᐃᑲᔪᕈᑎᒃᓴᖏᑦ ᐱᑕᖃᙱᓗᐊᕐᒪᑕ. ᐊᖑᓇᓱᒃᑏᑦ ᐃᑲᔪᖅᑕᐅᙱᓗᐊᖅᖢᑎᒃ.

I think that it’s pretty safe to say that we can all agree that the cost to the government of administering its fuel tax rebate program for harvesters far outweighs the actual benefits that actual hunters are receiving.


ᑖᓐᓇ ᐊᕙᑎᓕᕆᔨᒃᑯᑦ ᐱᓕᕆᕕᖓ ᐊᐅᓚᑦᑎᖃᑦᑕᕐᒪᑦ ᒐᕙᒪᒃᑯᑦ ᐊᖑᓇᓱᒃᑎᓂᒃ ᐃᑲᔪᕈᑎᒃᓴᖅ ᕿᒥᕐᕈᓇᑦᑎᐊᕆᐊᖃᖅᑐᖅ ᐱᓕᕆᔾᔪᑎᖏᓐᓂᒃ ᖃᓄᕐᓗ ᐋᖅᑭᒋᐊᕈᓐᓇᕐᒪᖔᑕ ᑐᕌᖅᑕᒃᓴᖏᓐᓂᒃ ᐊᖑᓇᓱᒃᑎᓄᑦ ᐃᑲᔪᖅᓱᖃᑦᑕᕐᓂᐊᕐᒪᑕ ᐊᑭᖏᓐᓂᒃ ᐅᖅᓱᐊᓗᐃᑦ.

That’s why the Department of Environment, which administers the government’s main suite of hunter support programs, has to take a good look at how those programs can be modified to accomplish the core goal of helping hunters with the cost of fuel.


ᐅᖃᖅᑏ, ᐊᒻᒪᓗᑦᑕᐅᖅ ᒫᓐᓇ ᐆᒃᑑᑎᖃᒃᑲᓐᓂᕐᓂᐊᕐᒥᔪᖓ ᒐᕙᒪᒃᑯᑦ ᑐᓂᕐᕈᑎᖏᑦ ᐃᑲᔪᕈᑎᒋᕙᑦᑕᖏᓪᓗ ᓇᓗᓇᐃᖅᓯᒃᑲᓐᓂᕐᓗᑎᒃ.

Mr. Speaker, I’ll also again take the example of the government’s grants and contributions spending to illustrate and explain this point.


ᖃᐅᔨᒪᒐᑦᑕ ᒐᕙᒪᒃᑯᑦ ᖃᔅᓯᐊᓗᖕᓂᒃ ᑮᓇᐅᔭᓂᒃ ᐊᑐᖅᓯᒪᓕᕐᒪᑕ ᐱᕙᓪᓕᐊᑎᑦᑎᓇᓱᒃᖢᑎᒃ ᑲᔪᖏᖅᓴᐅᑎᖃᖃᑦᑕᖅᖢᑎᒃ.

We know that the government has spent millions of dollars to promote economic development and diversification.


ᖃᐅᔨᒪᔪᒍᑦ ᑮᓇᐅᔭᐃᑦ ᐊᑐᖅᑐᐊᖃᑦᑕᖅᓯᒪᔪᑦ ᑕᒪᒃᑯᓄᖓ ᑮᓇᐅᔭᓕᐅᖅᑎᓄᑦ ᓇᖕᒥᓂᖃᖅᑐᓄᑦ ᖃᔅᓯᕌᕐᒪᖔᑕ.

We know that a significant proportion of this funding has gone to for-profit, private businesses.


ᖃᐅᔨᒪᔪᒍᑦ ᑭᓇᒃᑯᓪᓗ ᑮᓇᐅᔭᖅᑖᖅᑎᑕᐅᓐᓂᕐᒪᖔᑕ.

We know the amounts and we know who received the money.


ᖃᐅᔨᒪᙱᑦᑐᒍᑦ ᑖᒃᑯᐊ ᑮᓇᐅᔭᐃᑦ ᑭᓱᓄᑦ ᐊᑑᑎᖃᓪᓚᕆᕆᓐᓂᕐᒪᖔᑕ.

What we don’t know is what any of this spending actually accomplished.


ᖃᐅᔨᒪᙱᑦᑐᒍᑦ ᖃᔅᓯᓂᒃ ᐃᓄᖕᓂᒃ ᐃᖅᑲᓇᐃᔮᖅᑖᖅᑎᑦᑎᓐᓂᕐᒪᖔᑕ ᓄᓇᕗᒻᒥᐅᓂᒃ ᑕᐃᑲᙵᑦ ᑮᓇᐅᔭᓂᒃ. ᖃᐅᔨᒪᙱᑦᑐᒍᓪᓘᓐᓃᑦ ᑭᓱᓄᑦ ᐊᑐᖅᑕᐅᓐᓂᕐᒪᖔᑕ ᑮᓇᐅᔭᐃᑦ.

We don’t know how many jobs for Inuit and other Nunavummiut were created or sustained by this spending and we often don’t know what the money was actually spent on.


ᐅᖃᖅᑏ, ᖃᐅᔨᒪᔪᒃᓴᐅᔪᑎᑦ ᐊᑯᓂᐊᓗᒃ ᑖᒃᑯᐊ ᐅᖃᐅᓯᕆᔪᓐᓇᖅᑕᕋᓗᐊᒃᑲ ᐊᑑᑎᖃᔾᔮᙱᒻᒪᑦ ᑭᓯᐊᓂ ᑕᕝᕗᖓ ᓄᖅᑲᕐᓂᐊᖅᐳᖓ.

Mr. Speaker, as you know, I could go on for a long time in this vein, but I’m going to stop there.


ᐃᓚᒋᐊᕐᓗᒍ ᑕᑯᑦᑎᐊᕈᒪᔪᖓ ᑮᓇᐅᔭᖅᑐᕈᑎᒃᓴᓄᑦ ᐊᑐᕈᒫᖅᑐᓂᒃ ᐊᐅᓚᔾᔪᑎᓂᒃ ᒪᓕᒐᓕᐅᕐᕕᖕᒥ ᐊᒻᒪᓗᑦᑕᐅᖅ ᒫᓐᓇ ᐃᖅᑲᓇᐃᔭᖃᑎᖃᑦᑎᐊᕈᒪᕗᖓ ᒪᓕᒐᓕᐅᖅᑎᐅᖃᑎᓕᒫᓄᑦ ᓴᙵᑦᑎᒋᐊᖁᓪᓗᒍ ᑮᓇᐅᔭᖅᑐᕈᑎᒃᓴᕗᑦ ᐃᑲᔪᖅᑐᕐᓗᒋᓪᓗᒍ ᐃᓘᓐᓇᖏᑦ ᓄᓇᓖᑦ ᐊᒻᒪᓗ ᓂᕈᐊᖅᑎᒋᓯᒪᔭᕗᑦ.

I’ll just add as a final point that I’m looking forward to the main estimates in our upcoming budget session, and I’m very much looking forward to continuing our work with all of my colleagues to strengthen our budget process for the ultimate benefit of all of our communities and constituents.


ᒪᓕᒐᓕᐅᖅᑎ ᑲᖏᖅᖠᓂᐅᑉ ᐅᐊᖕᓇᖓᓄᑦ-ᐃᒡᓗᓕᒑᕐᔪᖕᒧᑦ, ᒥᔅ ᑕᐅᑐᙱ.

Member for Rankin Inlet North-Chesterfield Inlet, Ms. Towtongie.


ᒪᓕᒐᓕᐅᖅᑎᐅᑉ ᐅᖃᐅᓯᖓ 104 - 5(1): ᒪᕐᕈᒃᑲᓐᓃᒃ ᐃᓄᑐᖄᒃ ᐊᐅᓪᓚᕈᔾᔭᐅᔪᑦ ᐸᖅᑭᔭᐅᓂᐊᕐᓂᕐᒧᑦ (ᑕᐅᑐᙱ)

Member’s Statement 104 – 5(1): Two More Elders Sent Out for Care (Towtongie)


ᑕᐅᑐᙱ: ᖁᔭᓐᓇᒦᒃ, ᐅᖃᖅᑎᑦᑎᔩ.


ᑲᖏᖅᖠᓂᕐᒥᐅᑕᐅᑕᐃᑦ ᐅᐊᖕᓇᖓᓂ ᐊᒻᒪᓗ ᐃᒡᓗᓕᒑᕐᔪᖕᒥ ᓇᖏᖅᓯᕗᖓ ᐅᓪᓗᒥ ᐃᖅᑲᖅᓴᐅᑎᖃᑦᑎᐊᖅᓱᖓ ᒫᓐᓇ ᐃᓐᓇᕆᓂᖅᐹᖅᐳᑦ ᐋᓂ ᑕᑎ ᐅᓪᓗᒥ ᐋᑐᕚᓕᐊᕐᒪ ᑎᖕᒥᓲᒃᑯᑦ ᐊᐅᓪᓚᖅᑎᑕᐅᓪᓗᓂ.

On behalf of the people of Rankin Inlet North-Chesterfield Inlet, I rise today in recalling that one of our oldest elder residents, Annie Tatty, is travelling to Ottawa by plane today.


ᐊᒻᒪᓗᑦᑕᐅᖅ ᐃᓐᓇᕆᓂᖅᐹᕆᖃᑕᐅᔭᖅᐳᑦ ᐊᒪᕈᖅ ᐅᓪᓗᒥ ᓇᖏᖅᓯᑎᓪᓗᖓ ᒪᓕᒐᓕᐅᕐᕕᖕᒥ ᐅᖅᓱᖅᑑᕐᒧᑦ ᐊᐅᓪᓚᖅᑎᑕᐅᒋᕗᖅ. ᐃᓐᓇᐅᔾᔪᑎᖃᙱᒻᒪᑦ ᑲᖏᖅᖠᓂᖅ.

As well, one of our oldest elders named Amaruq, as I rise to make my statement, is being sent off to Gjoa Haven due to the fact that there is no elders facility in Rankin Inlet.


ᑐᓴᖅᑕᐅᔪᒪᕗᖓ ᑲᖏᖅᖠᓂᕐᒥᐅᑉ ᐅᐊᖕᓇᖓᓄᑦ ᐊᒻᒪᓗ ᐃᒡᓗᓕᒑᕐᔪᖕᒧᑦ.

I want to be heard as a representative for Rankin Inlet North-Chesterfield Inlet.


ᓂᕈᐊᖅᑕᐅᑐᐊᕋᒪ ᓄᕕᐱᕆᒥ ᐸᕐᓇᒍᑕᐅᔪᓂᒃ ᑮᓇᐅᔭᕐᓂᒃ ᑕᐅᑐᓕᕋᒪ ᐊᐱᕆᓚᐅᖅᑐᖓ ᐋᓐᓂᐊᖅᑕᐃᓕᒪᑎᑦᑎᓂᕐᒧᑦ ᖁᓛᖓᓂᑦ, ᓇᓃᑉᐸᑦ ᑕᐃᒪ ᐸᕐᓇᒍᑕᐅᓇᔭᖅᑐᑦ ᐃᓂᓪᓚᒃᓱᕈᑕᐅᓇᔭᖅᑐᑦ ᐃᓐᓇᐅᓯᕐᕕᖕᒧᑦ ᑲᖏᖅᖠᓂᕐᒥ ᐅᕙᓘᓐᓃ ᓄᓇᕗᒻᒥ?

When I was elected in November and I saw the budget, I asked the Minister of Health where the plan is for an elders facility in Rankin Inlet or in Nunavut.


ᐅᖃᐅᔾᔭᐅᑦᑕᐅᑦᑎᐊᓘᓚᐅᖅᑐᖓ ᒥᓂᔅᑕ ᐋᓐᓂᐊᖅᑕᐃᓕᒪᑎᑦᑎᓂᕐᒧᑦ, ᐃᒪᓐᓇ ᑕᒪᕐᒥᓗᒃᑖᑦᑎᐊᕉᖅ ᐅᕙᒍᑦ ᒪᓕᒐᓕᐅᖅᑎᐅᔪᒍᑦ ᐃᒃᐱᒍᓱᑦᑎᐊᕋᑦᑕ ᐃᓱᒫᓗᒃᑎᐊᕋᑦᑕ ᐃᓐᓇᑦᑎᓐᓂᒃ.

I was told by the Minister of Health that all Members of the Legislative Assembly care and are concerned for our elders.


ᑕᐃᑲᓂᒎᖅ ᑲᑎᒪᓕᕈᑦᑕ ᒥᑦᑎᒪᑕᓕᖕᒥ ᑕᒪᓐᓇ ᓴᖅᑭᑕᐅᑦᑎᐊᕐᓂᐊᖅᑐᐊᓘᖕᒪᑦ.

We were advised that during the Pond Inlet meeting, the issue would be brought up in detail.


ᐃᑉᐸᒃᓵᓂ ᓇᖏᖅᓯᓚᐅᕐᒥᔪᖓ ᑮᓇᐅᔭᓂᑦ ᐊᑭᑐᔪᓂᒃ ᐱᓕᕆᓕᖅᑎᓪᓗᑕ ᑕᑯᙱᒻᒥᒐᒃᑯ, ᓴᓂᕐᕙᒃᑕᐅᓯᒪᔪᖅ ᐃᓐᓇᐅᓯᕐᕕᒃᓴᒧᑦ.

Last week I rose in the House during the capital estimates review when I didn’t see the funding allocated towards an elders facility, specifically for the construction of the facility.


ᐅᖃᐅᔾᔭᐅᓚᐅᖅᐳᖓ ᑕᒪᓐᓇᒎᖅ ᐅᖃᐅᓯᕆᔭᕆᐊᖃᙱᓐᓇᒃᑯ ᓄᖅᑲᕆᐊᖃᕋᒪ.

I was informed that I was not supposed to speak about that matter and that I had to cease my questions.


ᑭᓯᐊᓂ ᖁᔭᓕᓚᐅᖅᐳᖓ ᐃᒃᓯᕙᐅᑕᑦᑎᓐᓄᑦ ᐋᓚᓐ ᕋᒻᐴᑦᒧᑦ, ᑲᔪᓯᔪᓐᓇᕋᒪᒎᖅ ᐃᒃᐱᒋᔭᒃᑲᓐᓂᒃ ᐃᓐᓇᐅᓯᕐᕕᖕᒧᑦ ᓴᖅᑭᑎᑦᑎᓗᖓ.

Nonetheless, I was appreciative when our Chair, Mr. Rumbolt, permitted me to continue to voice what I felt was necessary regarding the elders facility and to fight for that.


ᒫᓐᓇᓕ ᓇᖏᖅᓯᕗᖓ ᐅᕙᓐᓂᒃ ᓂᕈᐊᖅᑕᐅᓯᒪᓪᓗᖓ ᓈᒻᒪᒋᙱᑦᓱᖓ ᓈᒻᒪᖏᓐᓇᒪ.

Today I rise as an elected representative, feeling inadequate as I am not satisfied with our current reality.


ᑕᒪᓐᓇ ᐃᓐᓇᕐᓂᒃ ᐊᐅᓪᓚᖅᑎᑦᑎᖃᑦᑕᕐᓂᖅ ᖃᑉᓗᓈᑦ ᓄᓇᖓᓐᓄᑦ ᐱᕈᖅᓴᕐᕕᒋᓯᒪᙱᑕᖏᓐᓄᑦ ᓈᒻᒪᖏᒻᒪᑦ.

The current practice of sending elders to southern facilities, to an alien landscape where the elders have no familiarity with is inappropriate.


ᒪᓕᒐᓕᐅᖅᑎᐅᑦᑎᐊᕈᒪᓪᓗᑕ, ᒐᕙᒪᐅᑦᑎᐊᕈᒪᓪᓗᑕ ᐃᓐᓇᕗᑦ ᐅᖃᐅᑎᓯᒪᔭᖅᐳᑦ ᐅᐱᒋᔪᒪᓪᓗᒋᑦ, ᐊᒻᒪᓗ ᐊᐅᓚᖅᑎᖃᑦᑕᖅᓱᒋᑦ ᓄᓇᕗᑦ ᓯᓚᑖᓄ.

In our campaigns we all made promises to try to be proper legislators and to have a functioning government, and we advised our elders that we want to extend our deep respect to them. Here we send our elders out of the territory of Nunavut.


ᒪᓕᒐᓕᐅᖅᑎ ᐊᒥᑦᑐᕐᒧᑦ, ᒥᔅᑐ ᖃᐃᕐᓂᖅ.


ᒪᓕᒐᓕᐅᖅᑎᐅᑉ ᐅᖃᐅᓯᖓ 105 - 5(1): ᐃᓕᓴᖅᓯᓂᖅ ᓴᓂᕋᔭᒻᒥ ᐃᒡᓗᓕᒻᒥᓗ ᐊᑭᓕᖅᓱᖅᑕᐅᒐᑎᒃ ᐸᖅᓴᐃᔩᑦ ᕿᓂᖅᑏᓪᓗ (ᖃᐃᕐᓂᖅ)

Member’s Statement 105 – 5(1): Recognition of Hall Beach and Igloolik’s Volunteer Search and Rescue (Kaernerk)


ᖃᐃᕐᓂᖅ: ᖁᔭᓐᓇᒦᒃ, ᐅᖃᖅᑎᑦᑎᔩ ᐳᐃᒍᖅᑕᐅᓇᓱᒋᒐᓗᐊᖅᖢᖓ.

Mr. Kaernerk: Thank you, Mr. Speaker. For a moment there, I thought I was forgotten.


ᐅᓪᓗᒥᓕ ᐅᖃᖅᑎᑦᑎᔩ ᓂᑯᕕᔾᔪᑎᖃᖅᑐᖓ ᐋᓯᑦ ᐅᐱᒍᓱᒍᒪᖕᒥᒐᒪ ᓄᓇᖅᑲᑎᓐᓂᒃ.

I rise today to again express my pride in my fellow residents.


ᐅᑯᐊ ᐱᖏᖕᓇᖅᑐᓕᕆᔨᐅᖃᑦᑕᖅᑐᐃᑦ ᕿᓂᖅᑎᐅᖃᑦᑕᖅᑐᐃᓪᓗ ᐊᒃᓱᕈᖅᖢᑎᒃ ᕿᓂᕋᓱᖃᑦᑕᕐᒥᖕᒪᑕ ᐱᖏᖕᓇᖅᑐᖅᑕᖃᓕᕌᖓᑦ, ᕿᓂᕆᐊᕆᐊᖅᑐᖅᑕᖃᓕᕌᖓ.

The Hall Beach search and rescue team is very dedicated, especially when searching for any individual thought to be in dire straits or when a search is called for.


ᐃᒻᒥᖕᓂᒃ ᐃᖏᕐᕋᔾᔪᑏᓐᓇᖏᓐᓄᑦ ᐊᑐᖃᑦᑕᖅᑐᐃᑦ.

They use their own equipment to conduct these searches.


ᑖᓐᓇ ᓂᑯᕕᔾᔪᑎᒋᔭᕋ ᐅᑯᐊ ᐅᐱᒋᔭᐅᓪᓗᑎᒃᑕᐅᖅ ᓄᓇᑦᑎᓐᓂ ᓴᓂᕋᔭᖕᒥ ᐱᖏᖕᓇᖅᑐᓕᕆᔨᐅᔪᐃᑦ: ᐃᒃᓯᕙᐅᑕᕆᔭᐅᓪᓗᓂ ᑲᐃᐅᓪ ᐃᓯᒐᐃᑦᑐᖅ, ᑐᒡᓕᕆᔭᐅᓪᓗᓂ ᔪᐊᔾ ᐃᓄᒃᓱᒃ, ᑐᑭᒧᐊᒃᑎᒋᔭᐅᓪᓗᓂ ᒫᑕ ᒋᕙᓐᔅ ᑐᐱᖅ, ᐊᐅᓪᓚᖅᓯᒪᔪᓂᒃ ᑲᒪᒋᔭᕆᐊᖃᓕᕌᖓᑕ, ᑖᓂᐅ ᖃᐅᓐᓇᖅ.

I rise today to express my appreciation and to share my pride in the members of the Hall Beach SAR team. The chairperson is Kyle Issigaitok, the vice-chairperson is George Innuksuk, and the search coordinator is Martha Gibbons. When they are out on the land searching and a shelter is required, Daniel Qaunaq sets up a shelter for them.


ᐊᒻᒪ ᑖᓐᓇ ᐃᓐᓇᕆᖃᑦᑕᖅᑕᕗᑦ ᐊᐃᕝᕙᓚᕼᐋ ᐅᓪᓚᓛᖅ ᐃᓐᓇᕆᔭᐅᓪᓗᓂ.

The team’s elder, who I will continue to acknowledge when I can, is Abraham Oolalak.


ᑖᒃᑯᓇᙵᑦ ᓯᕗᓪᓕᖅᐹᖑᓪᓗᓂ ᐅᖃᓚᐅᖅᓯᒪᕗᖓ ᓯᕗᓪᓕᖅᐹᖑᓪᓗᓂ ᐊᐅᓪᓚᖃᑦᑕᕐᒪᑦ ᑕᐃᒪ ᕿᓂᕆᐊᕆᐊᖅᑐᖃᓕᕌᖓ, ᐅᕝᕙ ᐃᓐᓇᐅᕗᖅ. ᐅᕝᕙ ᒪᒃᑯᒃᐳᖓ.

He is the elder of the SAR team and, as I stated previously, he is always the first searcher setting out on a search when required, yet he is an elder in comparison to my youthfulness.


ᒪᒃᑯᒃᑐᓯᒍᑦ ᓱᓕ ᐃᑲᔪᕆᐊᒃᑲᓐᓂᖅᑕ ᑕᒪᒃᑯᐊ ᐃᓐᓇᕗᑦ ᓱᓕᔪᒥᒃ ᐅᖃᖃᑦᑕᕐᒪᑕ.

Again, I urge the youth to continue to assist our elders, as they have sage advice and wisdom.


ᓯᕗᓂᒃᓴᓕᐅᖅᑕᐅᓇᓱᒋᙱᖦᖢᑕ ᓯᕗᓂᒃᓴᓕᐅᖅᑕᐅᖃᑦᑕᖅᑐᒍᑦ.

Although we may not note the assistance of preparing for the future, they provide encouragement and I am able to be here today.


ᒫᓃᖦᖤᓕᕆᕗᖓ ᑕᕝᕙ, ᐊᐃᑦᑖᕈᓱᖃᑦᑕᕋᓗᐊᖅᑐᖓᑦᑕᐅᖅ ᑭᓯᐊᓂ ᑕᐃᒪᓕ ᓈᓚᒃᑲᓐᓂᓚᐅᕈᒪ.

I regret my own impatience in my earlier days, as I should have taken their advice to heart.


ᑕᐃᒪᓐᓇᐃᓕᖓᖃᑦᑕᓛᙱᓐᓇᔅᓯᓕ ᒪᒃᑯᒃᑐᓯᒍᑦ, ᐊᐅᓪᓚᕆᐊᕌᖓᔅᓯ ᐱᖏᖕᓇᐃᔭᐃᖅᓯᒪᖃᑦᑕᕐᓂᐊᖅᐳᓯ.

In order for the youth to not experience my situation, when you are going hunting, please ensure you have the proper gear and equipment to face any situation.


ᖃᐃᕐᓂᖅ: ᐅᓇᑦᑕᐅᖅ, ᐅᖃᖅᑎᑦᑎᔩ, ᐃᓕᓴᕆᔪᒪᖕᒥᔭᒃᑲ ᐃᒡᓗᓕᖕᒥᐅᑦ ᐱᖏᖕᓇᖅᑐᓕᕆᔨᖏᑦ, ᑖᒃᑯᐊ ᑲᑎᒪᓚᐅᕐᒪᑕᒎᖅ ᐱᓇᓱᐊᕈᓯᑦᑎᓐᓂ ᓴᓂᕋᔭᖕᒥ. ᐅᐱᕐᖓᓕᕐᒥᖕᒪᑦ ᑲᔾᔮᕐᓇᖅᓯᓕᕐᒥᖕᒪᑦ ᐊᑏ ᐱᖏᖕᓇᔾᔭᐃᖅᓯᒪᓗᓯ ᐊᐅᓪᓚᖃᑦᑕᕐᓂᐊᖅᐳᓯ.

Mr. Kaernerk: Another matter is the recognition of the Igloolik search and rescue team. Members of the Igloolik SAR team met with their Hall Beach counterparts in our town in preparation for the upcoming spring season. It is becoming milder and the weather is becoming nicer, so please ensure your gear and equipment is adequate for what you might be faced with.


ᑕᐃᒪᓐᓇᐅᑎᓪᓗᒍ, ᐅᖃᖅᑎᑦᑎᔩ, ᓇᒧᑦ ᐊᐅᓪᓚᕐᓂᐊᕈᔅᓯ SPOT-ᒋᕆᔅᓯ. GPS-ᒋᕆᑦᑎ. ᐃᓐᓇᕐᓂᒃ ᐊᐱᖅᓱᕆᑦᑎ ᓇᐅᒃᑰᕈᒪ, ᑕᐃᒪ ᓇᒧᙵᐅᒍᒪ ᐊᙳᑎᑲᐅᖅᑐᕐᓂᐊᖅᐳᖓ.

With that being the case, I urge all hunters to take their SPOT devices or a GPS, as well as asking your elders for advice about the best travel routes for the destination you are planning to go to and which areas have the wildlife you are hunting.


Those are the types of questions you should ask.


ᑖᒃᑯᐊᓕ ᑕᐃᒪ ᓂᑯᕕᔾᔪᑎᒋᔭᒃᑲ, ᐅᓇᑦᑕᐅᖅ ᐅᖃᒃᑲᓐᓂᕐᓗᒍ. ᑖᒃᑯᐊ ᐱᖏᖕᓇᖅᑐᓕᕆᔨᒃᑯᑦ ᐊᑕᐅᓯᕐᒥᒃ ᓯᑭᑑᖃᖅᐳᑦ. ᑐᒃᓯᕋᖅᓯᒪᐃᓐᓇᕋᓱᖃᑦᑕᕋᓗᐊᖅᐳᑦ ᓄᓇᓕᖕᓂ ᐱᔨᑦᑎᕋᖅᑎᒃᑯᓐᓄᑦ ᒐᕙᒪᖏᓐᓄᑦ, ᑭᐅᔭᐅᓚᐅᖅᓯᒪᙱᓚᑦ.

To return to my reason for rising today, I want to reiterate the fact that the Hall Beach SAR team has one snowmobile and they have continued to request more equipment from the Department of CG&S, yet they have never received a response.


ᑖᒃᑯᐊᑐᖅ ᐱᖏᖕᓇᖅᑐᓕᕆᔩᑦ ᐃᑲᔪᖅᑕᐅᒃᑲᓐᓂᖃᑦᑕᓚᐅᕐᓕᑦ.

I encourage this government to provide more assistance to the essential SAR teams in our communities.


ᐊᑎᖁᑎᓐᓂ ᑭᖑᓪᓕᖅᐹᖑᓕᖅᑐᖅ. ᕿᑭᖅᑖᓘᑉ ᓂᒋᐊᓄᑦ, ᒥᔅᑐ ᔪᐊᓇᓯ.

Last on my list is the Member for South Baffin, Mr. Joanasie.


ᒪᓕᒐᓕᐅᖅᑎᐅᑉ ᐅᖃᐅᓯᖓ 106 - 5(1): ᕿᙵᕐᓂ ᐱᙳᐊᖅᑏᑦ (ᔪᐊᓇᓯ)

Member’s Statement 106 – 5(1): Kinngait Performing Arts Club (Joanasie)


ᐊᖓᔪᖅᑳᖅ ᑕᐃᕕᑎ ᔪᐊᓇᓯ: ᖁᔭᓐᓇᒦᒃ, ᐅᖃᖅᑎᑦᓯᔩ.

Hon. David Joanasie: Thank you, Mr. Speaker.


ᑐᓴᕋᓐᓈᕐᒪᑕ ᑐᓴᕐᓂᖅᑐᓂᒃ ᒪᒪᖅᑑᓚᔪᓂᒃ. ᑭᙵᐃᑦ ᐃᓕᓐᓂᐊᕐᕕᖓᓂ ᓵᒻ ᐳᓪᓚᑦ ᐃᓕᓐᓂᐊᕐᕕᒻᒥᒃ ᑖᓐᓇ ᐊᑐᖅᑕᐅᓛᖅᑐᖅ ᐊᒻᒪᓗ ᑭᓇᑐᐃᓐᓇᖅᑕᐅᖅ ᑐᙵᓱᑦᑎᑕᐅᓛᕐᒥᒻᒪᑦ ᓂᔾᔭᐅᓯᔭᕆᐅᖅᓴᖅᐸᓪᓕᐊᓂᕐᒧ ᐅᕝᕙᓘᓐᓃᑦ ᐃᙱᐅᓯᓕᐅᖅᐸᓪᓕᐊᒐᓱᐊᕐᓂᕐᒧᑦ ᐃᓕᓐᓂᐊᖅᑎᑕᐅᒍᓐᓇᓛᕐᒥᒻᒪᑕ.

They will be listening to memorable songs, singing the Mamaqtuq song, and this event will be held at the Sam Pudlat School in Cape Dorset. Anyone is welcome if they’re interested in music. They will be holding the music workshop.


ᑖᒃᑯᐊ ᐃᓕᓴᕆᒍᒪᑦᓯᐊᖅᐸᒃᑲᓪᓗ ᐃᙱᖅᑎᖏᑦ ᑖᒃᑯᐊ ᐸᐃᒡᒑᓚᖃᐅᑏᑦ ᑐᓴᕐᓂᒻᒪᕆᑦᑐᓂᒃ ᐃᙱᓲᖑᑎᓪᓗᒋᑦ. ᐊᒻᒪᑦᑕᐅᖅ ᖁᔭᓐᓇᒦᒃᕈᒪᔭᒃᑲ ᑖᒃᑯᐊ ᑭᙵᕐᓄᕈᓐᓇᖅᑎᑦᓯᓯᒪᖃᑕᐅᒻᒪᑦ ᑲᓇᑕᒥ ᑕᐅᑐᕋᓐᓈᕐᕕᒃ ᐊᒻᒪᓗ ᐃᑲᔪᖅᑎᒋᔭᐅᑦᓱᑎᒃ ᕼᐊᒻᓚᒃᑯᑦ ᑭᙵᕐᓂ.

I would like to acknowledge the Jerry Cans as they are very good songwriters, and also would like to thank the National Arts Centre along with the hamlet council of Cape Dorset.


ᒪᓕᒐᓕᐅᖅᑎ ᖁᑦᑎᒃᑐᒧᑦ, ᒥᔅᑐ ᐊᕿᐊᕈᖅ.


ᐊᖓᔪᖅᑳᖅ ᑕᐃᕕᑎᖅ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ.

Hon. David Akeeagok: Thank you, Mr. Speaker.


ᐃᓕᓴᖅᓯᔪᒪᒐᒪ ᑕᕝᕗᖓᖅᓯᒪᔪᓂᒃ ᑎᓴᒪᐅᓪᓗᑎᒃ ᐃᓕᓴᕆᓂᐊᖅᑕᒃᑲ.

I would like to acknowledge four people who are visiting.


ᑖᓐᓇ ᓯᕗᓪᓕᖅᐹᖑᓪᓗᒍ ᒐᕙᒪᑐᖃᒃᑯᑦ ᒥᙳᐃᖅᓯᕐᕕᖓᓐᓂ ᑲᒪᔨᒋᔭᐅᖃᑦᑕᖅᑐᖅ ᑕᕝᕙᓂ ᓄᓇᕘᒻᒥ, ᑖᓐᓇ ᔭᓇ ᕘᓐ, ᐊᒻᒪᓗ ᐃᖅᑲᓇᐃᔭᖅᑎᖓ ᐊᒻᒪᓗ ᐅᕙᓐᓂᒃ ᐸᖅᑮᓐᓇᐅᔭᖅᑐᖅ ᕿᑐᕐᖓᑦᑎᓂᓪᓗ ᑖᓐᓇ ᓄᓕᐊᕋ ᑭᐅᕈᓪ ᐊᕿᐊᕈᖅ.

The first one is Parks Canada Field Unit Superintendent for Nunavut Jenna Boon and the staff who always takes care of me and our children, my wife, Carol Akeeagok.


ᐃᓪᓗᕐᔪᐊᑉ ᑕᒪᓃᑦᑐᓯ ᖁᔭᓐᓇᒦᒃᕈᒪᑦᑎᐊᕐᒥᕙᑦᓯ ᑖᓐᓇ ᑕᑉᐹᙵ ᑕᑉᐹᓂ ᐅᖓᓯᓛᑦᑎᐊᒦᙶᖅᓯᒪᔪᖅ ᑕᒪᐅᙵᖅᑎᑕᐅᒍᓐᓇᕐᒪᑦ ᖁᔭᓕᑦᑎᐊᖅᐳᒍᑦ ᓇᔭᑯᓗᒐ ᓇᐃᐆᒥ ᑰᑳᒃ ᑯᓪᓗᕈᖅᑐᖅ.

I would like to thank each and every one of you. A person coming from the northernmost community is my sister, Naomi Kuukaa Kuluguqtuq. We’re grateful that she’s here.


ᐊᒻᒪᓗ ᑖᓐᓇ ᐃᖅᑲᓇᐃᔭᖅᑎᒋᓕᕐᒥᔭᕗᑦ ᑕᒪᐅᙵᖅᑐᐊᓐᓅᒻᒥᔪᖅ ᐃᓕᓐᓂᐊᕆᐊᖅᓯᒪᔪᓂᒃ ᑕᒪᐅᙵᖅᑎᑕᐅᓯᒪᔪᖅ ᐅᕙᑦᑎᓐᓃᖃᑦᑕᕐᒪᑦ ᐸᓂᙳᐊᕆᓪᓗᑎᒍᑦ ᐊᒻᒪᓗ ᐸᓂᑦᑎᓐᓂ ᐃᓕᓐᓂᐊᕆᐊᖅᑎᑦᑏᓐᓇᐅᔭᕐᒪᑦ ᐅᐱᒋᖃᑦᑕᕋᒃᑯ ᐅᐱᒋᑦᑎᐊᕐᒥᓚᕗᑦ ᑐᙵᓱᑦᑎᓪᓗᑎᒍ ᔭᐃᑕᓐ ᓈᑕᓇᐃ.

In addition, she is a member of our staff who is following her child here for school and lives with us as a foster daughter. She’s always talking my daughter into going to school with her and I very much appreciate that. Let’s give a warm welcome to Jaiden Natanine.


ᐅᓂᒃᑲᕌᕐᔪᓚᐅᐱᓪᓚᖕᒥᓗᖓᖃᐃ ᑕᐃᔅᓱᒪᓂ

I want to start with a short preamble here.


ᓄᑕᕋᐅᑎᓪᓗᖓ, ᓱᓕ ᓄᑕᕋᐅᓚᐅᖅᓯᒪᒐᓗᐊᕐᒥᒐᒪ....

When I was still a young boy, as I used to be young once too…


...ᓇᑦᑎᐊᕕᓂᕆᐅᓚᐅᖅᓯᒪᒐᒪ ᓯᕗᓪᓕᖅᐹᑦᑎᐊᕐᒥ ᑕᓯᕐᒥ.

…I caught my first silver jar seal pup when I was quite young and it was my very first seal which I shot in a lake.


ᐊᒥᓲᓗᐊᖅᑰᖏᑦᑐᑦ ᑕᓯᕐᒥ ᓇᑦᑎᐊᕕᓂᕆᐅᓚᐅᖅᓯᒪᖅᑰᖅᑐᑦ. ᑕᐅᕙᓂ ᓯᐅᕋᕐᒥ ᕿᑭᖅᑕᑯᓗᖕᒥ ᑕᐅᕙᓃᓚᐅᖅᓯᒪᒐᑦᑕ.

I doubt many people have ever caught their first silver jar seal pup in a lake, and it was on the tiny island of Siuraq.


ᑖᒃᑯᐊ ᐃᑲᔪᕐᔪᐊᓚᐅᖅᓯᒪᔪᐃᑦ ᐊᓈᓇᙳᐊᕆᓪᓗᒋᓪᓗ ᐊᑖᑕᙳᐊᕆᓚᐅᖅᓯᒪᒐᒃᑯ.

This couple provided much-needed assistance and they were taking on the role of parents for me, as they were like my mother and father.


ᐃᓛᒃ, ᖁᔭᓐᓇᒦᒃᕈᒪᑦᑎᐊᖅᑕᒃᑲᐃᓛᒃ ᑕᒪᐅᙵᕈᓐᓇᖅᑐᐊᐃᓐᓅᖕᒥᖕᒪᑎᒃ.

I would like to say “thank you” to them for being able to come here.


ᒥᔅᑕ ᐅᑕᒃ, ᐊᐃᑉᐸᐃᓪᓗ ᑐᙵᓱᒋᑦᑎᒃ ᒪᓕᒐᓕᐅᕐᕕᖁᑎᔅᓯᓐᓄᑦ.

Mr. Otak and your wife, welcome to your Legislative Assembly.


ᒪᓕᒐᓕᐅᖅᑎ ᑲᖏᖅᖠᓂᐅᑉ ᐅᐊᖕᓇᖓᓄᑦ ᐃᒡᓗᓕᒑᕐᔪᖕᒧᑦ, ᒥᔅ ᑕᐅᑐᙱ.

Member for Rankin Inlet North-Chesterfield Inlet, Ms. Towtongie.


ᑕᐅᑐᙱ: ᖁᔭᓐᓇᒦᒃ, ᐅᖃᖅᑎᑦᑎᔩ, ᑕᐃᒃᑯᐊ ᒥᕐᖑᐃᖅᓯᓕᕆᓂᕐᒥᒃ ᐃᒃᓯᕚᖅᑐᑦ


ᑕᐃᑲᓂ ᐊᖓᔪᖅᑳᒃᑲ ᐅᒃᑯᓯᒃᓴᓕᖕᒥ ᐊᓈᓇᒐ ᒥᕐᖑᐃᖅᓯᕐᕕᐅᓕᖅᑑᒐᓗᐊᖅ ᐊᔾᔨᙳᐊᓂᒃ ᑕᒪᑦᑕᓗᒃᑖᖅ ᑐᓂᔭᐅᓚᐅᕋᑦᑕ ᐃᓕᑕᕆᑦᑎᐊᖅᐸᔅᓯ ᐊᒻᒪ ᖁᔭᓕᔪᒍᑦ ᐊᖓᔪᒃᓯᖅᐹᑦᑎᓐᓂᒃ ᓄᑲᖅᓯᖅᐹᑎᓐᓄᑦ.

My parents lived in Wager Bay and my mother, although it is now within the park boundaries, gave every sibling copies of pictures from the place, so I acknowledge you. From the oldest sibling to the youngest person, we are very thankful.


ᐊᒻᒪᑦᑕᐅᖅ ᑕᐃᑲᙵᑦ ᐃᒡᓗᓕᖕᒥ ᑐᔪᕐᒥᖃᑦᑕᓚᐅᕋᒪ. ᖄᑕᓂᐅᒐᒪ ᑐᕇᓴ ᐅᑕᒃ ᑏᓕᐅᕐᕕᑯᓗᖕᒥᒃ ᖃᐃᑦᑎᓚᐅᕐᒪᑦ ᐊᒻᒪ ᓘᐃ ᐅᑕᒃ, ᖁᔭᓐᓇᒦᒃ ᓂᕿᑦᑎᐊᕆᒃᑐᐊᓘᒐᔅᓯ ᐊᒻᒪ ᐃᓕᔅᓯᓐᓂ ᑐᔪᕐᒥᒃᑲᓐᓂᕈᒫᖅᑐᖓ.

As well, on occasion where I have travelled to Igloolik, I used to billet, as my Inuk name is Qaatani, with Theresa Otak, who presented me with a small tea pot, and Louie Otak, I am thankful that your food is quite delicious and I will billet with you again someday down the road.


ᑐᙵᓱᒋᑦᑎ ᒪᓕᒐᓕᐅᕐᕕᐅᑉ ᐃᓗᐊᓄᑦ.


ᖁᕐᓗᖅᑐᒧᑦ ᒪᓕᒐᓕᐅᖅᑎ, ᒥᔅ ᖃᒥᙳᐊᖅ.


ᖃᒥᙳᐊᖅ: ᖁᔭᓐᓇᒦᒃ, ᐅᖃᖅᑏ.


ᐃᓕᓴᖅᓯᔪᒪᒐᒪ ᓇᐃᐆᒥ ᑰᑳᒃ ᑯᓪᓗᕈᖅᑐᖅ ᐊᒻᒪ ᑭᐅᕈᓪ ᐊᕿᐊᕈᖅ, ᐃᓚᔮᕆᒐᒃᑭᒃ.

I would like to recognize Naomi Kuukaa Kuluguqtuq and Carol Akeeagok, who are family members.


ᓇᐃᐆᒥ ᐊᐅᓱᐃᑦᑐᒦᙶᖅᑐᖅ, ᐊᕙᙶᓗᒃ ᑕᐃᒫ ᐅᓪᓗᑕᒫᖅ ᐃᓚᖃᖃᑦᑕᖏᓐᓇᒪ, ᑕᑯᒐᔅᓯ.

Naomi came all the way from Grise Fiord. Mr. Speaker, it’s not every day I get family in the House.


ᒪᓕᒐᓕᐅᕐᕕᖁᑎᔅᓯᓐᓄᑦ ᑐᙵᓱᖃᑦᑕᕆᑦᑎ.

Please feel welcome in your Legislative Assembly.


ᒪᓕᒐᓕᐅᖅᑎ ᐸᖕᓂᖅᑑᕐᒧᑦ, ᒥᓯᔅ ᓇᑲᓱᒃ.


ᓇᑲᓱᒃ: ᖁᔭᓐᓇᒦᒃ, ᐅᖃᖅᑎᑦᑎᔩ, ᐃᓕᓴᖅᓯᒍᒪᒻᒥᒐᒪ ᐊᒻᒪ ᐅᐱᒋᔪᒪᓪᓗᒍ, ᖁᔭᒋᔪᒪᓪᓗᒍ ᐅᐃᒐ ᐅᕙᓃᒻᒪᑦ, ᐋᓐᑐᕉ ᓇᑲᓱᒃ.

Ms. Nakashuk: Thank you, Mr. Speaker. I, too, wish to acknowledge and express my pride and to voice my gratitude to my husband, who is in the gallery, Andrew Nakashuk.


ᒥᔅᑐ ᓇᑲᓱᒃ, ᑐᙵᓱᒋᑦ ᒪᓕᒐᓕᐅᕐᕕᖁᑎᑦᑎᓐᓄᑦ.

Mr. Nakashuk, welcome to our Legislative Assembly.


ᐳᓛᕆᐊᖅᓯᒪᔪᓂᒃ ᐃᓕᓴᖅᓯᓂᖅ, ᐊᑎᖁᑎᖃᕈᓐᓃᕋᒪ.

Recognition of Visitors in the Gallery. I have no more names on my list.


ᑲᔪᓯᓚᐅᖅᑕ ᑲᑎᒪᔾᔪᑎᒃᓴᑦᑎᓐᓂ.

Let’s proceed with the orders of the day.


ᐱᒋᐊᕈᑎᖃᕐᓂᐊᖅᑐᒍᑦ ᒪᓕᒐᓕᐅᖅᑎ ᐃᖃᓗᐃᑦ-ᑕᓯᓗᖕᒧᑦ, ᒥᔅᑐ ᕼᐃᒃᔅ.

We will begin with the Member for Iqaluit-Tasiluk, Mr. Hickes.


ᐊᐱᖅᑯᑦ 123 - 5(1): ᓇᒻᒥᓂᕆᔭᓂᑦ ᓴᐳᓐᓂᐊᖅᑎᓄᑦ ᒪᓕᒐᒃᓴᖅ (ᕼᐃᒃᔅ)

Question 123 – 5(1): Private Security Legislation (Hickes)


ᕼᐃᒃᔅ: ᖁᔭᓐᓇᒦᒃ, ᐅᖃᖅᑏ. ᐅᖃᖅᑏ.


ᐊᐱᖅᑯᑎᒃᑲ ᑐᕌᖅᑎᓐᓂᐊᖅᑕᒃᑲ ᒪᓕᒐᓕᕆᓂᕐᒧᑦ ᒥᓂᔅᑕᒧᑦ.

My questions today are for the Minister of Justice.


ᑕᐃᒪ ᒪᓕᒐᓕᐅᖅᑎᐅᖃᑎᒃᑲ ᒪᕐᕉᒃ ᐱᓇᓱᐊᕈᓰᖕᓄᑦ ᐱᓇᓱᐊᕈᓯᐅᕋᑖᖅᑐᓄᓪᓗ ᐃᒪᓐᓇ ᐅᐊᔅᓯᔨᓂᒃ ᐱᓕᒻᒪᒃᓴᖅᑕᐅᓂᖓ ᐊᔾᔨᒋᔾᔫᒥᔪᒥᓪᓗ ᐱᓕᒻᒪᒃᓴᖁᓪᓗᒋᑦ.

A couple of my colleagues over the past week and a half have brought up the issue of security guards, training, and standardization.


ᒥᓂᔅᑕ ᐊᐱᕆᔪᒪᕙᕋ ᑕᐃᒪ ᑕᒪᓐᓇ ᒐᕙᒪᐅᑎᓪᓗᑕ ᒪᓕᒐᒃᓴᓂᒃ ᓴᖅᑭᑦᑎᓂᐊᕐᒪᖔᑦ ᐅᐊᔅᓯᓕᕆᓂᐅᑉ ᒥᒃᓵᓄᑦ.

My first question to the minister is if she is looking at bringing forward private security legislation during this term.


ᐱᖁᔭᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᐃᖃᓪᓗᐊᖅ.


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᐊᒻᒪᓗ ᖁᔭᓐᓇᒦᒃ ᒥᔅᑕ ᕼᐃᒃᔅ ᐊᐱᖅᑯᑎᖓᓄᑦ.

Hon. Jeannie Ehaloak: Thank you, Mr. Speaker. Thank you, Mr. Hickes, for the question.


ᐅᓪᓗᒥᒧᑦ ᑎᑭᖦᖢᒍ ᓄᓇᕗᑦ ᒐᕙᒪᒃᑯᑦ ᐃᒪᓐᓇ ᒪᓕᒐᖅᑕᖃᖏᒻᒪᑦ ᐅᐊᔅᓯᔨᓄᑦ ᑕᐃᔅᓱᒧᖓ.

As of today the Government of Nunavut does not have a Private Securities Act.


ᐱᓕᕆᕕᒃᐳᑦ ᖃᐅᔨᒪᔪᖅ ᑲᒻᐸᓂᐅᔪᓂᒃ ᐅᐊᔅᓯᔨᓂᒃ ᐃᖅᑲᐃᓇᔭᖅᑎᑦᑎᖃᑦᑕᓕᖅᑐᑦ ᓄᓇᑦᑎᓐᓂ ᓲᕐᓗ ᐋᓐᓂᐊᕕᓂᒃ.

My department is aware of all the companies that are starting to provide security within our communities, such as the health centres.


ᒫᓐᓇ ᑕᐃᒪ ᖃᐅᔨᓴᖅᐸᓪᓕᐊᔪᒍᑦ ᐊᑐᐊᒐᕐᓂᒃ ᓴᖅᑭᑦᑎᔾᔪᑎᓂ ᓄᓇᕗᑦᒥ ᓇᖕᒥᓂᕆᔭᐅᔪᓂᒃ ᐅᐊᔅᓯᓕᕆᔨᓂᒃ.

We are currently researching and developing a policy to create a Nunavut Private Securities Act.


ᕼᐃᒃᔅ: ᖁᔭᓐᓇᒦᒃ ᐅᖃᖅᑏ.


ᑕᐃᒪ ᒥᓂᔅᑕ ᐅᖃᕋᑦᑕ ᑭᖑᓪᓕᖅᐹᖑᖃᑕᐅᕋᑖᖅᑐᖅ ᐊᕕᒃᑐᖅᓯᒪᔪᓂᒃ ᑲᓇᑕᒥ ᓇᖕᒥᓂᕆᔭᐅᔪᓂᒃ ᐅᐊᔅᓯᓂᒃ ᐱᖁᔭᖃᙱᑦᒃᑐᓂ ᑕᐃᒪᓕ ᓇᖕᒥᓂᕆᔭᐅᔪᓄᑦ ᐅᐊᔅᓯᓂᒃ ᑕᐃᒪ ᐱᔪᓐᓇᑦᑎᐊᖁᒐᒃᑎᒍᑦ ᑭᐅᔪᓐᓇᑦᑎᐊᕐᓗᑎᒃ ᑕᒪᓐᓇ ᐱᓕᒻᒪᒃᓯᒪᑦᑎᐊᕐᓗᑎᒃ ᐱᔨᑦᑎᕋᕐᓗᑎᒃ.

As the minister mentioned, we are one of the last jurisdictions in Canada to not have private security legislation. When we’re looking at the private security industry, we want to make sure that they’re competent and accountable. We want to make sure that they can deliver services professionally.


ᑖᒃᑯᐊ ᐊᕕᒃᑐᖅᓯᒪᔭᓕᒫᓂᒃ ᒪᓕᒐᕐᓂᒃ ᓴᖅᑭᑦᑎᖃᑦᑕᖅᓯᒪᖕᑕ ᑕᒪᑐᒪᑉ ᒥᒃᓵᓄᑦ.

Almost every other jurisdiction in Canada has brought forward legislation on this topic.


ᑕᐃᒪᓗ ᐊᐱᖅᑯᑎᒃᑲᓐᓂᕋᖃᐃ, ᑕᐃᒪ ᕿᒥᕐᕈᐊᖅᐸᑕ ᑕᐃᒫᒃ ᐊᑐᐊᒐᓕᕆᓂᕐᒥᒃ ᒪᓕᒐᒃᓴᒥᖃᐃ ᓴᖅᑭᑦᑐᖃᓛᓕᖅᐹ ᐃᒡᓗᒧᑦ.

My next question would be: if they are analyzing the policy on private security legislation, will there be a legislative proposal coming forward to this House?


ᒥᓂᔅᑕ ᐃᖃᓪᓗᐊᖅ.


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᒥᔅᑕ ᕼᐃᒃᔅ, ᐄ, ᐱᓕᕆᕙᓪᓕᐊᔪᓐᓇᖅᑐᒍ ᐊᑐᐊᒐᓕᐅᕐᓂᕐᒥ ᒪᓕᒐᓂᒡᓘᓐᓃᒃ ᑖᒃᑯᓄᖓ ᓇᖕᒥᓂᕆᔭᐅᔪᓄ ᒪᓕᒐᒃᓴᒥ.

Hon. Jeannie Ehaloak: Thank you, Mr. Speaker. Mr. Hickes, yes, we can work towards developing a policy or legislation for a Private Securities Act.


ᑭᖑᓪᓕᖅᐹᒥ ᐃᓚᒋᐊᕈᑦ, ᒥᔅᑐ ᕼᐃᒃᔅ.


ᕼᐃᒃᔅ: ᖁᔭᓐᓂᒦᒃ, ᐅᖃᖅᑏ.


ᖁᔭᓐᓇᒦᒃᒡᓗ ᒥᓂᔅᑕ ᐱᓕᕆᔪᒪᓂᖃᕐᒪᑦ.

I thank the minister for that commitment.


ᐅᖃᖅᑏ, ᒫᓐᓇᐅᓂᖓᓂᓪᓕ ᐅᖃᕈᒪᑐᐃᓐᓇᖅᓱᖓ ᑖᒃᑯᐊ ᒪᓕᒐᓕᕆᔨᒃᑯᑦ ᓇᐅᑦᑎᖅᓱᖅᑕᐅᖕᒪᑕ ᐸᓖᓯᓂᒃ ᑕᒪᒃᑯᐊᓗ ᐅᐊᔅᓰᑦ ᒪᓕᒐᕐᓂᒃ ᒪᓕᒃᑲᐅᑎᑦᑎᔪᖅ ᐱᓕᕆᖃᑎᖃᖅᑲᑦᑕᖅᐸᑦ ᓄᓇᓕᖕᓂ ᒐᕙᒪᒃᑯᓐᓂᒡᓗ ᐱᔨᑦᑎᕐᓂᖅ ᑐᑭᒧᐊᖅᑎᑦᑎᓪᓗᒋᑦ ᑳᓐᑐᕌᒃᑦ-ᒧᑦ, ᑳᓐᑐᕌᒃᑦ-ᖑᔭᕆᐊᓖᑦ ᓄᓇᕗᑦ ᒐᕙᒪᒃᑯᑦ ᑳᓐᑐᕌᒃᓯᓯᒪᓐᓂᖅᐸᑕ ᐅᐊᔅᓯᓂᒃ.

Mr. Speaker, in the interim I just want to confirm, as Justice has oversight on law enforcement and in some respects security personnel are law enforcement officers, do they work with Community and Government Services in coordination of contract standards for any Government of Nunavut contract services for security?


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᒪᓕᒐᐃᑦ ᐊᑐᐊᒐᓪᓘᓐᓃᒃ, ᐱᕙᒌᔭᖅᑕᐅᖃᑦᑕᖅᑐᑦ ᒪᓕᒐᓕᕆᔨᒃᑯᓐᓄᑦ ᐱᓕᕆᕝᕕᑦ, ᐊᓯᖏᓐᓂᒡᓘᓐᓃᑦ ᐱᓕᕆᕝᕕᐅᔪᑦ, ᐊᑐᐊᒐᕐᓂ ᑎᑎᕋᕐᓕᕌᖓᑦ ᑕᐃᒫ ᐱᓕᕆᕝᕕᒃᐳᑦ ᐃᓚᐅᑎᑕᐅᓇᓱᖃᑦᑕᓕᖅᑐᑦ ᐱᒋᐊᕐᓂᖓᓐᓂᒃ.

Hon. Jeannie Ehaloak: Thank you, Mr. Speaker. Any legislation or policies that are prepared within the Department of Justice or within any other department, when they’re writing policies, we make sure that my department is involved right from the beginning.


ᑖᒃᑯᐊᒃ ᒫᓐᓇ ᐱᓯᒪᙱᖦᖢᒍ ᑭᓯᐊᓂ ᖃᐅᔨᒋᐊᕈᓐᓇᖅᖢᒍ ᐅᑎᕐᕕᒋᓛᖅᐸᒋᑦ.

I don’t have that information with me right now, but I can look into it and get back to you.


ᐊᐱᖅᑯᑦ 124- 5(1): ᖃᓄᐃᓕᖓᓂᖓ ᓴᓗᒻᒪᓴᖅᑕᐅᓇᓱᒃᑐᖅ ᖃᒪᓂᑦᑐᐊᕐᒥ (ᒥᑭᙳᐊᖅ)

Question 124 – 5(1): Status of Site Remediation in Baker Lake (Mikkungwak)


ᒥᑭᙳᐊᖅ: ᖁᔭᓐᓇᒦᒃ.


ᐊᐱᖅᑯᑎᖃᖅᑐᖓ ᒥᓂᔅᑕᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ.

My questions are for the Minister responsible for the Qulliq Energy Corporation.


ᑕᐃᒪ ᑖᒃᑯᐊ ᐊᐱᖅᑯᑕᐃᑦ ᐊᐱᖅᑯᑎᒋᖃᑦᑕᓚᐅᖅᑕᒃᑲ ᒥᓂᔅᑕᒧᑦ ᐱᓇᓱᐊᕈᓯᐅᓚᐅᖅᑐᒥ ᐱᓪᓗᒍ ᓴᓗᒻᒪᖅᓴᖅᑕᐅᓇᖓ ᓱᕈᖅᑕᐅᓯᒪᔪᒧ ᖃᒪᓂᑦᑐᐊᕐᒥ.

I want to follow up on the questions that I asked the minister last week concerning the cleanup of the contaminated site in Baker Lake.


ᑭᐅᔾᔪᑎᙱᑦᑕ ᐃᓚᖓᓐᓂᒃ ᐅᕙᓐᓄᑦ, ᒥᓂᔅᑕ ᓇᓗᓇᐃᖅᓯᓚᐅᕐᒪᑦ ᑖᓐᓇ “ᑭᖑᓪᓕᖅᐹᖅᓯᐅᑦ ᐅᓂᒃᑳᖅ” ᐱᕙᒌᔭᖅᑕᐅᓗᑕ ᖁᓪᓕᒃᑯᓐᓄᓪᓗ ᑐᓂᔭᐅᓪᓗᓂ.

In one of her responses to me, the minister indicated that a “final report was prepared and given to the QEC.”


ᒥᓂᔅᑕ ᐅᖃᖅᓯᒪᔪᓐᓇᖅᐸ ᐊᔾᔨᖏᓐᓂᒃ ᐊᑐᐃᓐᓇᐅᑎᑦᑎᓂᐊᕐᓗᓂ ᐅᓂᒃᑳᒥᒃ ᑕᒪᕐᒥ ᕼᐋᒻᓚᒃᑯ ᑲᑎᒪᔨᖏᓐᓄᒃ ᖃᒪᓂᑦᑐᐊᕐᒥ ᐊᒻᒪᓗ ᒪᓕᒐᓕᐅᖅᑎᒋᔭᐅᓪᓗᖓ ᓄᓇᓕᖕᓂ.

Would the minister commit to providing a copy of this report to both the Municipal Council of Baker Lake and me as the community’s MLA?


ᒥᓂᔅᑕᐅᕝᕕᖃᖅᑐᖅ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄ, ᒥᓂᔅᑐ ᐃᖃᓪᓗᐊᖅ.

Minister responsible for the Qulliq Energy Corporation, Minister Ehaloak.


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᐄ, ᒥᔅᑕ ᒥᑭᙳᐊᖅ, ᑕᐃᒪᐃᓕᐅᕐᓂᐊᕐᓂᕋᕈᓐᓇᖅᑐᖓ.

Hon. Jeannie Ehaloak: Thank you, Mr. Speaker. I can commit yes, Mr. Mikkungwak.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅᑐ ᒥᑭᙳᐊᖅ.

Your first supplementary, Mr. Mikkungwak.


ᖁᔭᓐᓇᒦᒃ ᒥᓂᔅᑕ ᑕᐃᒫᒃ ᐊᖏᕐᒪᑦ.

I thank the minister for her commitment.


ᐃᓚᖓ ᑕᐃᒪ ᒥᓂᔅᑕ ᓇᖏᖅᓯᖕᒪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᒡᒎᖅ, ᐱᓕᕆᖃᑎᖃᕈᓐᓇᕐᒪᖔᑦᑕ ᖃᒪᓂᑦᑐᐊᖅ ᕼᐆᒻᓚᒃᑯᖏᑦ ᓴᓗᒻᒪᖅᓴᖅᑕᐅᓗᓂ ᑖᓐᓇ ᐊᒥᐊᒃᑯᐊ ᐅᖃᖅᑏ, ᖁᕕᐊᓱᒃᑲᔭᖅᑐᖓ ᑖᓐᓇ ᑐᓴᕈᒥᓇᖅᑐᖅ ᑖᒃᑯᓄᖓ ᕼᐋᒻᓚᒃᑯᓐᓄ, ᓄᓇᓕᖕᓄ ᐅᑎᕈᒪ ᐱᓇᓱᐊᕈᓯᐅᓂᐊᖅᑐᒥᒃᐊᒻᒪᓗ ᑲᔪᖏᖅᓴᕐᓂᐊᖅᐸᒃᑲ ᕼᐋᒻᓚᒃᑯᑦ ᐃᖅᑲᓇᐃᔭᖅᑎᖏᑦ, ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᐱᓕᕆᔨᖃᑎᒥᓐᓂ ᑲᑎᒪᖃᑎᖃᕐᓂᕐᒥᑦ.

In one of her responses to me, the minister indicated that the Qulliq Energy Corporation is “willing to work with the Municipality of Baker Lake to remediate the rest of the site.” Mr. Speaker, I will be pleased to convey this good news to the municipality when I return to the community next week. I will encourage municipal officials to contact their Qulliq Energy Corporation counterparts to arrange a meeting.


ᐅᖃᖅᑏ, ᑕᒪᓐᓇ ᐊᔪᕐᓇᓗᐊᕋᔭᖅᑰᖏ ᑖᒃᑯᐊ ᖁᓪᓕᖅ ᐆᒻᒪᖁᑎᓕᕆᔨᒃᑯᑦ ᑐᖅᑯᖅᑕᕐᕕᖓ ᖃᒪᓂᑦᑐᐊᒦᒻᒪᑦ.

Mr. Speaker, this shouldn’t be too difficult given that the Qulliq Energy Corporation’s headquarters is located in Baker Lake.


ᒥᓂᔅᑕ ᓇᓗᓇᐃᖅᓯ ᖁᓪᓕᖅ ᐆᒻᒪᖁᑎᓕᕆᔨᒃᑯᒡᒎᖅ ᑮᓇᐅᔭᐃᖅᓯᒪᓕᕇᖅᑐᑦ $1.68 ᒥᓕᐊᓄᑦ ᐅᓪᓗᒥᒧᑦ ᓴᓗᒻᒪᖅᓴᖅᑕᐅᓂᖓᓄᑦ.

The minister indicated that the Qulliq Energy Corporation has already spent $1.68 million to date on this cleanup.


ᑐᑭᓯᓇᖅᓯᑎᒋᐊᕈᓐᓇᖅᐸᐅ ᖃᓄᖅ ᑮᓇᐅᔭᖅᑐᕋᔭᕐᒪᖔᖅ ᑕᐃᓐᓇ ᐊᒥᐊᒃᑯᐊ ᓴᓗᒻᒪᖅᓴᖅᑕᐅᓇᓱᓪᓗᓂ?

Can she clarify what the cost would be to remediate the rest of the site?


ᒥᓂᔅᑐ ᐃᖃᓪᓗᐊᖅ.


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᑕᐃᓐᓇ ᐊᑕᖏᕐᓗᒍ ᓴᓗᒻᒪᕋᓱᒃ $10 ᒥᓕᐊᕌᐸᓗᒃᑲᔭᖅᑐᖅ ᐆᒻᒪᖅᑯᑎᓕᕆᔨᒃᑯᑦ ᑕᐃᒪᐃᑦᑐᓂ ᑮᓇᐅᔭᓂᒃ ᐅᖃᐅᓯᕆᖅᑲᐅᔭᓐᓂ ᑖᓐᓇ ᓱᕋᑦᓯᒪᔪᖅ ᓄᓇᕗᑦ ᐱᙳᖅᑎᑕᐅᓚᐅᖅᑎᓪᓗᒍ ᒐᕙᒪᑐᖃᑯᓪᓗ ᑲᒪᒋᔭᖃᕐᒪᑕ ᓴᓗᒻᒪᖅᓴᕆᐊᓕᖕᓂᒃ.

Hon. Jeannie Ehaloak: Thank you, Mr. Speaker. To remediate the whole site itself, it would cost approximately $10 million. The QEC does not have those kinds of funds, but like I said in my previous statement, the contaminated site was prior to the creation of Nunavut and the Government of Canada is responsible for those sites to be remediated.


ᑕᐃᒪ ᐱᓕᕆᖃᑦᑕᖅᑲᕈᒪᓂᖃᑎᖅᑐᒍᑦ ᕼᐋᒻᓚᒃᑯᓐᓂ ᖃᒪᓂᖅᑐᐊᕐᒥ ᓴᓗᒻᒪᖅᓴᑕᐅᑎᓪᓗᒍ ᒫᓐᓇᐅᔪᖅ ᓱᕈᖅᓯᒪᔪᖅ ᑕᐃᓐᓇ ᓄᓇ.

Again, like I said, we are willing to work with the Municipality of Baker Lake to remediate the existing contaminated area.


ᑭᖑᓪᓕᖅᐸᒥ ᐃᓚᒋᐊᕈᑦ, ᒥᔅᑐ ᒥᑭᖑᐊᖅ.

Your final supplementary, Mr. Mikkungwak.


ᑕᐃᒪ ᐱᓇᓱᐊᕈᓯᐅᓚᐅᖅᑐᒥ ᐊᐱᖅᑯᑎᒋᔭᓐᓂ ᑖᓐᓇ ᒐᕙᒪᑐᖃᑯᓐᓂ ᓄᓇᕗᑯᓪᓗᓐᓃᑦ ᒐᕙᒪᑯᖏᑦ ᑖᒃᑯᓂᖓ ᐊᑭᖏᓐᓂ ᐋᖅᑭᒌᖏᒻᒪᑦ ᓱᓕ.

As I noted in my questions last week, the question of whether the federal government or the territorial government should be responsible for these cleanup costs remains unresolved.


ᐅᖃᖅᑏ, ᐃᑲᔪᖅᑐᕋᑭᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᖃᓄᐃᓕᓯᒪᓂᖓ ᓱᕋᒃᓯᒪᔪᑦ ᑖᒃᑯᐊ ᐊᑐᓚᐅᖅᓯᒪᖕᒪᑕᒎᖅ. ᑖᓐᓇ ᒐᕙᒪᑐᖃᒃᑯᑦ ᑲᒪᒋᔭᖓᓐᓃᑎᓪᓗᒍ.

Mr. Speaker, I support the Qulliq Energy Corporation’s long-standing position that the contamination is attributable to events that took place when the site was under federal jurisdiction.


ᒥᓂᔅᑕ ᑲᒪᒋᔭᖃᖅᑐᖅ ᖁᓪᓕᖅ ᐆᒻᒪᖅᑯᓕᕆᔨᒃᑯᓐᓄᑦ ᐱᓕᕆᖃᑎᖃᕈᒪᓂᖃᕈᓐᓇᖅᐹ ᒪᓕᒐᓕᕆᔨᒃᑯᑦ ᒥᓂᔅᑕᖓᓐᓂᑦ ᕿᒥᕐᕈᐊᕐᓗᑎ ᑐᑭᓯᓇᖅᓯᑎᓪᓗᒋᓗ ᒪᓕᒐᑎᒍᑦ ᓇᓖᕌᒐᒃᓴᐃᑦ ᒪᑐᐃᖓᔪᓐᓇᑐᐃᓐᓇᕆᐊᓖᑦ ᑕᒪᑐᒧᖓ ᒥᒃᓵᓄᑦ?

Will the Minister responsible for the Qulliq Energy Corporation commit to working with the Minister of Justice to explore and clarify the legal options that may be open to us in this regard?


ᐊᖓᔪᖅᑳᖅ ᔩᓂ ᐃᖃᓪᓗᐊᖅ: ᖁᐊᓇ, ᐅᖃᖅᑏ. ᐄ, ᒥᓂᔅᑕᐅᓪᓗᖓ ᐆᒻᒪᖁᑎᓕᕆᔨᒃᑯᓐᓄᑦ, ᒪᓕᒐᓕᕆᓂᕐᒧᓪᓗ, ᑭᓯᐊᓂ ᐱᓕᕆᖃᑎᒌᓪᓗᑕ ᑕᒪᓐᓇ ᐋᖅᑭᒍᑎᒋᓇᓱᒡᓗᒎᓂᐊᖅᐳᒍᑦ.

Hon. Jeannie Ehaloak: Thank you, Mr. Speaker. Yes, I can commit as Minister of the QEC and Minister of Justice that we will work together to resolve the issue.


ᒪᓕᒐᓕᐅᖅᑎ ᐃᖃᓗᐃᑦ-ᒪᓂᕋᔭᖕᒧᑦ, ᒥᔅᑐ ᓚᐃᑦᓯᑑᓐ.

Member for Iqaluit-Manirajak, Mr. Lightstone.


ᐊᐱᖅᑯᑦ 125 - 5(1): ᐃᓕᓐᓂᐊᕆᐊᕐᓂᕐᒧᑦ ᓄᖅᑲᖔᑲᐃᓐᓇᓂᕐᒧᑦ ᐊᑐᐊᒐᖅ (ᓚᐃᑦᓯᑑᓐ)

Question 125 – 5(1): Educational Leave Policy (Lightstone)


ᐊᐱᖅᑯᑎᒃᑲ ᑐᕌᖅᑎᓐᓂᐊᖅᑕᒃᑲ ᑖᒃᑯᐊ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᑦᑕ ᒪᓕᒐᖏᓐᓄᑦ.

My questions are for the Minister responsible for the Public Service Act.


ᐊᕐᕌᒎᖃᑦᑕᖅᓯᒪᔪᓂᒃ ᑖᒃᑯᐊ ᐊᕐᕌᒍᑕᒫᖅᓯᐅᒻᒧᑦ ᐅᓂᒃᑳᖏᑦ ᒐᕙᒪᒃᑯᑦ ᐃᖅᑲᓇᐃᔭᖅᑎᖏᑦᑕ, ᖃᔅᓰᓪᓗ ᐊᑐᖃᑦᑕᓚᐅᕐᒪᑕ ᑕᒪᒃᑯᐊ ᐃᓕᓐᓂᐊᕆᐊᕈᓐᓇᕐᓂᕐᒧᑦ ᓄᖅᑲᖓᔾᔪᑎᒃᓴᑦ.

Prior year’s Public Service Annual Report included information on how many employees were taking advantage of the government’s generous Education Leave Policy.


ᐊᐃᑦᑖᖑᒐᓗᐊᖅ 2016-17 ᐊᕐᕌᒍᑕᒫᖅᓯᐅᑎᖓ ᐱᖃᓯᐅᔾᔨᓯᒪᓚᐅᙱᒻᒪᑦ ᑕᒪᒃᑯᓂᖓ.

Unfortunately the 2016-17 Public Service Annual Report did not include that information.


ᒥᓂᔅᑕ ᐱᑕᖃᖅᑎᑦᑎᔪᓐᓇᖅᐹ ᒪᓕᒐᓕᐅᕐᕕᖕᒧᑦ ᑖᒃᑯᓄᖓ ᑐᓴᐅᒪᔾᔪᑎᓂᒃ?

Would the minister be willing to provide the Assembly with that information?


ᑮᓇᐅᔭᓕᕆᔨᒃᑯᓐᓄᑦ ᒥᓂᔅᑕᐅᔪᖅ, ᒥᔅᑐ ᐊᕿᐊᕈᖅ.


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑎᑦᑎᔩ.

Hon. David Akeeagok: Thank you, Mr. Speaker.


ᑖᒃᑯᐊ ᐊᕐᕌᒍᑕᒫᑦ ᐅᓂᒃᑳᕆᔭᐅᖃᑦᑕᖅᑐᒃᑯᑦ ᑕᐃᑰᓈᖁᔨᕙᓗᒃᑎᕋᑖᕐᒪᑦ. ᑕᐃᑰᓇ ᓴᖅᑭᓛᖅᑐᔅᓴᐅᔪᑦ ᐊᕐᕌᒍᓕᒫᒥ ᓴᖅᑭᑎᑕᐅᖃᑦᑕᕐᒪᑕ ᑖᒃᑯᐊ ᐅᖃᓕᒫᒐᐃᑦ.

It seems the member would like the annual reports to include the information and the information should be contained in the next report. These annual reports are released annually.


ᑕᐃᓐᓇ ᑭᙴᒪᔭᖓ ᑕᐃᑲᓃᓐᓂᐊᕐᒪᒃᑭᐊᖅ ᖃᐅᔨᒋᐊᑦᑎᐊᕈᓐᓇᖅᑕᕋ.

With respect to the information that the member stated was missing, I will look into the report to see if it is available.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅᑐ ᓚᐃᑦᓯᑑᓐ.

Your first supplementary, Mr. Lightstone.


ᑕᐃᒪ ᒥᓂᔅᑕ ᐊᐱᕆᔪᒪᑐᐃᓐᓇᖅᑕᕋ ᑖᔅᓱᒪ ᒪᓕᒐᓕᐅᕐᕕᖕᒧᑦ ᐊᑐᐃᓐᓇᐅᑎᑦᑐᓐᓇᕐᒥᔪᑦ ᖃᔅᓯᑦ ᐃᖅᑲᓇᐃᔭᖅᑏᑦ ᐃᓕᓐᓂᐊᕆᐊᕈᓐᓇᕐᓂᕐᒥᒃ ᐊᑐᓚᐅᕐᒪᖔᑕ 2016-17-ᒧᑦ?

Once again I would just like to ask if the minister would be willing to provide the Assembly with the information on the number of employees that took advantage of the Education Leave Policy in the prior fiscal year, 2016-17.


ᐅᖃᖅᑎ: ᖁᔭᓐᓇᒦᒃ. ᑖᓐᓇ ᑎᒍᔭᐅᑲᐃᓐᓇᕐᒪᑦ ᐊᐱᖅᑯᑦ.

Speaker: Thank you. The question has been taken as notice.


ᒪᓕᒐᓕᐅᖅᑎ ᐸᖕᓂᖅᑑᒧᑦ, ᒥᔅ ᓇᑲᓱᒃ.


ᐊᐱᖅᑯᑦ 126 - 5(1): ᖃᓄᐃᓕᖓᓂᖓ ᐸᓐᓂᖅᑑᑉ ᐋᓐᓂᐊᕕᑐᖃᒥᓂᖓ (ᓇᑲᓱᒃ)

Question 126 – 5(1): Status of Pangnirtung’s Old Health Centre (Nakashuk)


ᓇᑲᓱᒃ: ᖁᔭᓐᓇᒦᒃ, ᐅᖃᖅᑎᑦᑎᔩ.


ᐅᓪᓗᒥ ᐊᐱᖅᑯᑎᒋᒍᒪᔭᕋ ᓄᓇᓕᓐᓄᑦ ᒐᕙᒪᒃᑯᓄᓪᓗ ᐱᔨᑦᑎᖅᑎᒃᑯᑦ ᒥᓂᔅᑕᖓᓐᓄᑦ.

My questions today are for the Minister of Community and Government Services.


ᒥᓂᔅᑕᒧᑦ ᐊᐱᖅᑯᑎᒋᓯᒪᒻᒥᔭᕋ ᑖᓐᓇ ᐸᓐᓂᖅᑑᖅ ᐋᓐᓂᐊᕕᑐᖃᐅᓂᕋᓕᖅᑕᕗᖅᑲᐃ ᐊᑐᕈᓐᓃᖅᑐᖅ ᑕᐃᓐᓇ ᓄᑖᖅ ᐋᓐᓂᐊᕕᒃ ᐋᖅᑭᑦᑕᐅᓚᐅᖅᑎᓪᓗᒍ ᒪᑐᐃᖅᓯᒪᓕᖅᑎᓪᓗᒍ.

As the minister is aware, I have asked this question related to Pangnirtung’s previous health centre, probably now known locally as the old health centre, which is no longer used in any capacity upon the opening of the new health centre.


ᑕᐃᓐᓇ ᐋᓐᓂᐊᕕᐅᕙᓚᐅᖅᑐᖅ ᐊᑯᓂ ᐊᑐᖅᑕᐅᒍᓐᓃᕐᒥᔫᒐᓗᐊᖅ ᑭᓯᐊᓂ ᒪᑐᐊᖅᓯᒪᐃᓐᓇᖅᑐᓂ.

The old health centre has not been in use for quite some time. Nonetheless, all of the windows are boarded up.


ᑕᐃᓐᓇ ᐊᐱᖅᑯᑎᒋᓂᐊᖅᑕᕋ ᖃᓄᖅ ᐸᕐᓈᕆᔭᐅᓯᒪᑦᑕᕐᒪᖔᖅ, ᒥᓂᔅᑕ ᖃᐅᔨᒪᑦᑕᕐᒪᖔᖅ ᖃᓄᐃᓕᖓᓂᐊᑦᑕᕐᒪᖔᖅ ᑖᓐᓇ ᐋᓐᓂᐊᕕᒥᓂᐅᓕᖅᑐᖅ?

My question to the minister is whether the department has any plans for this building and if he knows his department’s plans for this old health centre’s future.


ᒐᕙᒪᒃᑯᓐᓄᑦ ᓄᓇᓕᖕᓄᓪᓗ ᐱᔨᑦᑎᕋᖅᑎᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᑯᓱᒐᖅ.

Minister of Community and Government Services, Minister Kusugak.


ᐊᖓᔪᖅᑳᖅ ᖁᐊᓴ ᑯᓱᒐᖅ: ᖁᔭᓐᓇᒦᒃ, ᐅᖃᖅᑎᑦᑎᔩ.

Hon. Lorne Kusugak: Thank you, Mr. Speaker.


ᐄ, ᖁᔭᓐᓇᒦᒃᒡᓗ ᑲᑎᒪᔨᐅᖃᑎᒐ ᑖᔅᓱᒥᖓ ᐊᐱᕆᖕᒪᑦ.

I thank my colleague for asking that question.


ᑖᒃᑯᐊ ᐃᒡᓗᕕᓂᖅ, ᐃᒡᓗᕐᔪᐊᕐᓂᖏᓛᒃ ᐊᑐᕈᓐᓃᖅᑐᓂᒃ ᒐᕙᒪᒃᑯᓐᓄᑦ ᐱᒋᔭᐅᓚᐅᖅᓯᒪᔪᓂᒃ ᐊᑐᒐᒃᓴᐅᔪᓂᒃ ᐊᑐᖅᑕᐅᔪᓐᓃᕌᖓᑕ ᑖᒃᑯᓄᖓ ᑎᒥᐅᔪᒧᑦ ᑖᑉᓱᒧᖓ ᐊᐅᓚᑦᑎᔪᒧᑦ ᐊᐱᖅᑯᑕᐅᓕᓲᖑᖕᒪᑦ ᐊᓯᖏᓐᓄᑦ ᒐᕙᒪᓄᑦ ᐱᓕᕆᐊᔪᑦ ᐊᑐᖅᑕᐅᔪᒪᓇᔭᕐᒪᖔᑦ.

When old surplus facilities that were owned by the government are not being used anymore by the department responsible, we ask other government departments whether they have any uses for it or not.


ᑕᐃᓐᓇ ᐋᓐᓂᐊᕐᕕᕕᓂᖅ 1975-ᒥ ᓴᓇᔭᐅᓚᐅᖅᓯᒪᔪᖅ ᐸᖕᓂᖅᑑᒥᑦ. ᑕᐃᒪᓐᓇᐃᑦᑐᒃᑰᓚᐅᕐᒥᖕᒪᑦ.

The old health centre was built in 1975 and Pangnirtung went through that process.


ᐋᓐᓂᐊᖅᑐᓕᕆᔨᒃᑯᑦ ᐊᑐᕈᒪᔪᓐᓃᕐᒪᔾᔪᑦ.

The Department of Health had no more use for it.


ᒐᕙᒪᒃᑯᓐᓄᑦ ᐊᔾᔨᒌᙱᑦᑐᓄᑦ ᐱᔭᐅᔪᒪᖕᒪᖔᑦ ᖃᐅᔨᒋᐊᕐᓂᖅᑕᖃᓚᐅᖅᑐᒍᑦ ᑐᓴᓚᐅᕐᓇᑕᓗ ᐱᔪᒪᔪᒥᒃ ᑖᑉᓱᒥᖓ.

We looked into which department has any use for it and we haven’t heard back from any of them.


ᑖᒃᑯᐊ ᒐᕙᒪᐅᑉ ᐊᖅᑯᑎᒋᕙᒃᑕᖏᑦ ᒪᓕᒃᖢᒋᑦ ᒫᓐᓇ ᐸᕐᓇᒃᐸᓪᓕᐊᓕᕐᒥᔪᒍᑦ ᑖᒃᑯᓄᖓ ᕼᐋᒻᓚᒃᑯᓐᓄᑦ ᑎᒍᔭᐅᔪᒪᓇᔭᕐᒪᖔᑦ, ᑕᑯᔪᒪᓇᔭᕐᒪᖔᑕ ᑕᐃᑯᖓ ᒫᓐᓇ ᐃᖏᕐᕋᔪᒍᑦ.

Using the government standard practice, we are now preparing whether the hamlet has any use for it. That’s where we are right now.


ᐱᔪᒪᙱᓐᓂᖅᐸᑕ ᐊᒻᒪᓗ ᐊᑉᓗᒃᑲᓐᓂᕋᔭᖅᖢᑕ ᑕᐃᒃᑯᓄᖓ ᓄᓇᓕᖕᒧᑦ ᑮᓇᐅᔾᔭᒃᓴᙱᑦᑐᓄᑦ ᐱᔭᐅᔪᒪᓇᔭᕐᒪᖔᑦ.

If they don’t want the facility, then we will go to the next step of whether a non-profit organization has any use for it.


ᑕᐅᕗᖓ ᐊᖅᑯᑎᖃᓲᖑᖕᒪᑕ ᑕᒪᒃᑯᐊ ᓴᒃᑯᑕᐅᕙᓪᓕᐊᔪᑦ ᒐᕙᒪᒃᑯᓐᓄᑦ.

This is the process we use for surplus government facilities.


ᒫᓐᓇ ᑕᐃᑲᓃᑦᑐᒍᑦ.

That’s where we stand right now, Mr. Speaker.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅ ᓇᑲᓱᒃ.


ᑐᑭᓯᑦᑎᐊᕈᒪ, ᑕᐃᒪ ᐊᐱᕆᔭᐅᓯᒪᓕᖅᑐᐃᑦ ᓄᓇᓖᑦ ᑎᒍᔭᐅᕙᓪᓕᐊᒍᒪᒻᒪᖔᑦ ᐅᕝᕙᓗ ᖃᓄᐃᓕᖓᕙ?

If I understand correctly, now the community has been asked if they want to take it over. What’s going on?


ᐊᖓᔪᖅᑳᖅ ᖁᐊᓴ ᑯᓱᒐᖅ: ᖁᔭᓐᓇᒦᒃ, ᐅᖃᖅᑎᑦᓯᔩ.


ᑐᓴᓚᐅᙱᓐᓇᑉᑕ ᒐᕙᒪᒃᑯᓐᓂᑦ ᐱᔭᐅᔪᒪᓂᕋᕐᓗᓂ ᑐᓴᓚᐅᙱᓐᓇᑦᑕ.

We have not heard from government departments if they want to take it over or not.


ᒫᓐᓇ ᐸᕐᓇᓕᖅᑐᒍᑦ ᐃᒻᒪᖃ ᕼᐋᒻᒪᓚᒃᑯᑦ ᑖᑦᓱᒥᖓ ᐱᔪᒪᓇᔭᕐᓂᕐᒪᖔᑕ, ᐃᓛᒃ ᐱᔪᒪᖕᒪᖔᑕ ᖃᐅᔨᓇᓱᖕᓂᕐᒥᒃ ᑕᐃᑯᖓ ᒫᓐᓇ ᑎᑭᓯᒪᔪᒍᑦ. ᐸᕐᓇᒃᑕᕗᑦ ᕼᐋᒻᒪᓚᒃᑯᓐᓄᑦ ᐱᔭᐅᔪᒪᓇᔭᕐᒪᖔᑦ.

Now we are waiting to see if the municipal government is interested in taking over the building.


ᑕᐃᑲᓃᑦᑐᒍᑦ ᒫᓐᓇ.


ᑭᖑᓪᓕᖅᐹᒥᑦ ᐃᓚᒋᐊᕈᑦ, ᒥᔅ ᓇᑲᓱᒃ.


ᐊᒻᒪᓗ ᖁᔭᓐᓇᒦᒃ, ᒥᓂᔅᑕ ᑭᐅᔪᓐᓇᑦᑎᐊᕐᖓᑦ.

Thank you, minister, for answering the question.


ᖃᐅᔨᒪᙱᒃᑲᓗᐊᖅᑐᖓ ᕼᐋᒻᓚᒃᑯᓪᓘᓐᓃᑦ ᐱᒍᒪᒐᔭᕐᒪᖔᑕ, ᑭᓯᐊᓂ ᑕᐃᑲᙵᑦ ᑲᔪᓯᒍᓐᓇᓂᙱᑉᐸᑦ. ᑕᐃᒪᓕᑭᐊᖅ ᖃᓄᖅ ᐱᓲᖑᕙᑦ ᒐᕙᒪᒃᑯᑦ ᐃᓪᓗᖁᑎᒥᓂᖏᑦ ᐊᑐᖅᑕᐅᓂᐊᕈᓐᓃᖅᑎᓪᓗᒋᑦ?

I don’t know whether the hamlet would be interested in taking over that building. If the hamlet does not want to take it over, what generally happens after that?


ᖁᔭᓐᓇᒦᒃᒡᓗ ᐊᐱᕆᒐᕕᑦ ᑖᑦᓱᒥᖓ.

Thank you for asking questions about that.


ᓯᑕᒪᐅᓗᐊᕐᒪᑕᐃᓛᒃ ᐊᑉᓗᖅᑕᐅᖃᑦᑕᖅᑐᑦ ᐊᑐᖃᑦᑕᖅᑕᕗᑦ.

There are more than four steps that we take.


ᑖᓐᓇ ᐆᒃᑑᑎᒋᓗᒍ, ᐸᖕᓂᖅᑑᕐᒥ ᐋᓐᓂᐊᕐᕕᕕᓂᖅ ᐋᓐᓂᐊᖅᑐᓕᕆᔨᓄᑦ ᐱᔭᐅᔪᒪᔪᓐᓃᕐᒪᑦ ᐊᐱᕆᓚᐅᖅᐳᒍᑦ ᑖᒃᑯᐊ ᐊᓯᖏᓐᓂᒃ ᒐᕙᒪᒃᑯᓐᓄᑦ ᑎᒥᐅᔪᓄᑦ, ᐱᓕᕆᕝᕕᓄᑦ ᐱᔭᐅᔪᒪᖕᒪᖔᑦ.

Using the old health centre in Pangnirtung as an example, if the health department no longer requires it, we ask the other government departments if they are interested in taking it over.


ᐱᔭᐅᔪᒪᓚᐅᙱᒻᒪᑦ ᑕᐃᒪ ᕼᐋᒻᓚᒃᑯᓐᓄᑦ ᐱᔭᐅᔪᒪᖕᒪᖔᑦ ᖃᐅᔨᓇᓱᖕᓂᐊᓕᖅᑐᒍᑦ.

They were not interested and so we’re now going to see if the hamlet is interested in it.


ᑖᑉᑯᐊ ᑕᕝᕙ ᐊᑐᖃᑦᑕᖅᑕᕗᑦ ᑕᐃᒪᓐᓇᐃᑦᑐᒃᑰᓕᕌᖓᑦᑕ.

That’s the process that we normally follow.


ᒪᓕᒐᓕᐅᖅᑎ ᐊᐃᕕᓕᖕᒧᑦ, ᒥᔅᑐ ᓇᑦᓯᖅ.

Member for Netsilik…Aivilik, Mr. Netser.


ᐊᐱᖅᑯᑦ 127 - 5(1): ᐃᓄᓕᕆᔨᒃᑯᑦ ᐱᔨᑦᑎᖅᑕᖏᓐᓄᑦ ᐊᐅᓪᓚᕈᔾᔨᓂᕐᒧᑦ ᐊᑐᐊᒐᖅ (ᓇᑦᓯᖅ)

Question 127 – 5(1): Family Services Client Travel Policy (Netser)


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ. ᓇᑦᑎᐅᔪᖓ.

Mr. Netser: Thank you, Mr. Speaker. My name is Natsiq.


ᐅᖃᖅᑏ, ᑐᕌᖅᑎᒍᒪᔭᒃᑲ ᐊᐱᖅᑯᑎᒃᑲ ᐃᓄᓕᕆᔨᒃᑯᑦ ᒥᓂᔅᑕᖓᓐᓄᑦ.

Mr. Speaker, I would like to direct my question to the Minister of Family Services today.


ᐅᓪᓗᒥ ᐅᖃᖅᑳᕈᒪᔪᖓ ᐅᓐᓄᒃᓴᒃᑰᕈᒪᓪᓗᒋᓪᓗ ᑕᐃᒪᙶᓗᖕᓂᑦ ᑕᒫᓃᓕᕋᒪ ᐅᓐᓄᒃᓴᒃᑰᓚᐅᙱᓐᓇᒃᑭᑦ, ᐅᓐᓄᒃᓴᒃᑰᖅᑕᑉᐸᒃᑲ.

First of all, I would like to say to my constituents, I keep forgetting to say “good afternoon.” I have been here for a while now and I haven’t said “good afternoon,” so I say “good afternoon.”


ᒫᓐᓇᓵᕈᓗᒃ ᐊᖏᕐᕋᕈᒫᓕᕋᓗᐊᕐᒥᔪᒍᑦ.


ᐅᖃᖅᑏ, ᐅᒡᒍᓇᖅᑑᒐᓗᐊᖅ ᑕᐃᒪ ᑕᒪᒃᑯᐊ ᓄᓇᕗᒻᒥ ᐊᑦᑕᕐᓇᖅᑐᒦᓐᓂᖅᐹᖑᖃᑦᑕᖅᑐᐃᑦ ᖃᓪᓗᓈᓅᕆᐊᖃᓲᖑᖕᒪᑕ ᐃᑲᔪᖅᑕᐅᔭᖅᑐᖅᓱᑎᒃ. ᐋᓪᓛᓗᓐᓃᑦᑐᑎᒃ ᐃᓚᒥᓂᒃ ᐅᖓᓯᒃᓴᖅᑐᑎᒃ.

Mr. Speaker, it is an unfortunate reality that some of our more vulnerable Nunavut residents must travel south to receive care, in a strange environment, far away from their home and family.


ᑕᐃᒪ ᐊᖏᖃᑎᒋᒋᙵᐃᓛᒃ ᐳᓛᕆᐊᖅᑕᐅᓪᓗᓂ ᐃᓚᕐᒧᑦ ᐊᓯᔾᔨᓪᓚᕆᓲᖑᖕᒪᑦ.

I am sure you will agree that getting a visit from a family member makes all the difference in the world to these individuals.


ᐃᓄᓕᕆᔨᒃᑯᑦ ᐊᐅᓪᓚᖃᑦᑕᕐᓂᒧᑦ ᐊᑐᐊᒐᖓᑦ ᒐᕙᒪᒃᑯᑦ ᐃᑭᐊᖅᓯᕕᖓᓃᑦᑐᖅ ᐅᓪᓗᖃᖅᑐᓂᒃ ᔫᓂ ᓴᖅᑭᑦᑐᒥᓂᖅ. ᔫᓂ 2013 ᐊᑐᓕᖅᑐᒥᓂᐅᓪᓗᓂ ᒫᑦᓯ 31, 2018.

The Family Services Client Travel Policy published on the government website is dated June 2013 and is effective to March 31, 2018.


ᑐᑭᓯᑎᑕᐅᓚᐅᕋᒪ ᑕᐃᓐᓇ ᒥᓂᔅᑑᓚᐅᖅᑐᖅ ᐃᓄᓕᕆᔨᒃᑯᓐᓄᑦ ᐊᖏᖅᓯᒪᓐᓂᕐᖓᑦ ᐊᓯᔾᔩᓂᐊᖅᑐᒥᓂᐅᓪᓗᓂ ᐃᓚᒌᑦ ᐊᐅᓪᓚᖃᑦᑕᕐᓂᖏᓐᓄᑦ ᐊᑐᐊᒐᖏᓐᓂ.

I was given to understand that the former Minister of Family Services had committed to making changes to the Family Services Client Travel Policy.


ᒥᓂᔅᑕ ᓇᓗᓇᐃᖅᓯᒍᓐᓇᖅᑲ ᐊᓯᔾᔨᖅᑕᐅᓯᒪᒻᒪᖔᑕ ᐃᓄᓕᕆᔨᒃᑯᑦ ᐃᑲᔪᖅᑕᐅᔪᓄᑦ ᐊᐅᓪᓚᖃᑦᑕᕐᓂᖏᑦᑕ ᐊᑐᐊᒐᖓᑦ. 2013-ᒥᓂᑦ ᐊᓯᔾᔩᓚᐅᖅᓯᒪᕚ ᐊᓯᔾᔩᓚᐅᖅᓯᒪᓐᓂᖏᑉᐸᑦ ᐊᓯᔾᔩᓂᐊᓕᖅᑲ ᒪᑦᓯ 31 ᐅᖓᑖᓂ ᑕᕝᕙᓂ ᐊᕐᕌᒍᑎᓐᓂ.

Can the minister clarify whether there have been any revisions to his department’s Client Travel Policy since 2013 and, if not, will he be making any changes after March 31 of this year?


ᐃᓄᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᓴᕕᑲᑖᖅ.

Minister of Family Services, Minister Savikataaq.


ᐊᖓᔪᖅᑲᖅ ᔫ ᓴᕕᑲᑖᖅ: ᖁᔭᓐᓇᒦᒃ, ᐅᖃᖅᑏ.

Hon. Joe Savikataaq: Thank you, Mr. Speaker.


ᐅᖃᖅᑏ, ᐅᖃᐅᓯᕆᒍᓐᓇᙱᓐᓇᒃᑭᓪᓕ ᐅᖃᕈᑎᒋᒍᓐᓇᒃᑭᑦ ᒥᓂᔅᑕᒥᓂᕐᒧᑦ ᐅᕙᓐᓂᒃ ᓯᕗᓪᓕᕐᒥᓂᕐᒧᑦ ᑭᓯᐊᓂ ᐅᖃᕈᓐᓇᕋᓗᐊᖅᑐᖓ ᑖᓐᓇ ᐊᑐᐊᒐᖅ ᐊᑕᓂᐊᖅᑐᖅ ᒫᑦᓯ 2018-ᕈᕋᓱᐊᕐᓂᖓᓂ ᐃᓱᐊᓄᑦ. ᐊᑕᐃᓐᓇᓂᐊᖅᑐᖅ ᓄᑖᕐᒥᒃ ᐊᓯᔾᔨᖅᑕᐅᓚᐅᙱᓐᓂᖓᓄᑦ.

I can’t comment on any other commitments that may or may not have been said by the previous minister of the day, but I can say that this policy is in effect ‘til the end of March 2018 and, like normal policies, will stay in effect until the new one is in place.


ᐊᒻᒪᓗᑦᑕᐅᖅ ᑐᓴᓚᐅᙱᑎᐊᖅᑐᖓ ᐃᓄᓕᕆᔨᒃᑯᑦ ᐃᖅᑲᓇᐃᔭᖅᑎᕈᓘᔭᖏᓐᓂᒃ ᐊᓯᔾᔩᒐᓱᒃᐸᓪᓕᐊᔪᖃᖅᑑᔮᕐᒪᖔᖅ ᑖᑦᓱᒥᖓ ᐊᑐᐊᒐᕐᒥᒃ.

I have not heard of any rumblings from within the department to do any changes to this policy.


ᐊᓯᔾᔨᕆᐊᖃᖅᑲ ᐊᓯᔾᔨᕆᐊᖓ ᑕᑯᓐᓈᕈᓐᓇᖅᑕᕗᑦ. ᐊᓯᔾᔩᒍᓐᓇᖏᓐᓇᑦᑕᓕ ᐊᓯᔾᔨᖁᔭᐅᑐᐃᓐᓇᖅᑐᒥᒃ ᕿᒥᕐᕈᐊᑦᑎᐊᓚᐅᕐᓗᒍ ᑭᓯᐊᓂ.

If there needs to be a change, we can look at that, but we’re not going to change a policy just for the sake of changing because it has a sunset clause.


ᐊᓯᔾᔨᕆᐊᖃᖅᑐᕐᔫᔮᖅᑲᑦ ᐊᑑᑎᖃᕐᓂᐊᖅᑐᕐᔫᔮᖅᑐᒥᒃ ᐃᑲᔪᖅᑕᐅᕙᑦᑐᓄᑦ ᐊᒻᒪ ᒐᕙᒪᒃᑯᓐᓄᑦ ᕿᒥᕐᕈᒋᐊᕈᓐᓇᖅᑕᕗᑦ.

We would look at the policy and just see if there has to be any changes that would be beneficial to both the people that take advantage of this travel policy and for the Government of Nunavut.


ᓯᕗᓪᓕᖅᐹᒥᒃ ᐃᓚᒋᐊᕈᑦ. ᒥᔅᑐ ᓇᑦᓯᖅ.


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ. ᖁᔭᓐᓇᒦᒃ, ᒥᓂᔅᑕ.

Mr. Netser: Thank you, Mr. Speaker. Thank you, minister.


ᑖᓐᓇ ᐃᓄᓕᕆᔨᒃᑯᑦ ᐃᓚᒌᓄᑦ ᐊᐅᓪᓚᖃᑦᑕᓂᕐᒧᑦ ᐊᑐᐊᒐᖓᑦ ᐅᖃᖅᓯᒪᒻᒪᑦ ᐃᓐᓇᕉᖅ ᐃᓄᓕᕆᔨᒃᑯᓐᓄᑦ ᑲᒪᒋᔭᐅᔪᖅ ᐱᓯᒪᔭᐅᕕᒻᒦᖃᑦᑕᖅᑐᖅ ᒪᕐᕉᓐᓄᑦ ᐃᓚᒋᔭᖏᓐᓄᑦ ᑲᒪᔨᖏᓐᓄᓘᓐᓃᑦ ᐳᓛᕆᐊᖅᑕᐅᖃᑦᑕᕈᓐᓇᕐᖓᑦ ᐊᕐᕌᒍᑕᒪᑦ.

The Family Services Client Travel Policy’s Client Travel Benefits Guideline currently states that an adult client of Family Services who is in residential care is eligible to receive a visit from two family members or guardians per fiscal year.


ᒥᓂᔅᑕ ᓇᓗᓇᐃᖅᓯᒍᓐᓇᖅᑲ ᑖᓐᓇ ᐊᑐᐊᒐᖅ ᐋᖅᑭᒋᐊᖅᑕᐅᑦᓯᒪᕚ? ᒪᕐᕉᒃ ᐃᓚᖏᒃ ᒪᕐᕈᐊᖅᑎᖃᑦᑕᕐᓗᑎᒃ ᐳᓛᕆᐊᖃᑦᑕᕈᓐᓇᕐᓗᑎᒃ ᐊᕐᕌᒎᑉ ᐃᓗᐊᓂ. ᑕᐃᒪᖔᖅ?

Mr. Speaker, can the minister confirm whether or not this policy has been revised to permit two visits from two family members or guardians per fiscal year?


ᒪᕐᕉᒃ ᐅᑎᐅᑎᒌᒃ ᖃᖓᑦᑕᐅᑏᒃ. ᒪᕐᕉᒃ ᐊᑕᐅᑦᑎᒃᑯᑦ ᐊᐅᓪᓚᕈᓐᓇᑕᖅᑯᒃ ᐅᕝᕙᓘᓐᓃᑦ ᐊᑕᐅᓯᖅ ᒪᕐᕈᐊᖅᑎᕐᓗᓂ ᐳᓛᕆᐊᖃᑦᑕᕈᓐᓇᕐᓗᓂ.

It will be two return trips, whether it can be two people going at the same time or one person going at two different times.


ᑐᑭᓯᓇᑦᑎᐊᕐᓗᒍ ᒪᕐᕉᒃ ᐅᑎᐅᑎᒌᒃ ᐊᑕᐅᓯᖅ, ᒪᕐᕉᒃ ᐅᑎᐅᑎᒌᒃ ᖃᖓᑦᑕᐅᑎᒃ ᐊᕐᕌᒍᑕᒫᑦ ᐊᑕᐅᓯᕐᒧᑦ ᐱᓯᒪᔭᐅᔪᒧᑦ.

To make it very simple, two return trips per year per person who is in out-of-community care.


ᑭᖑᓪᓕᖅᐹᒥᒃ ᐃᓚᒋᐊᕈᑎᑦ, ᒥᔅᑐ ᓇᑦᓯᖅ.


ᓇᑦᓯᖅ: ᖁᔭᓐᓇᒦᒃ, ᐅᖃᖅᑏ ᒥᓂᔅᑕ ᐊᖏᕈᓐᓇᖅᑲ ᐃᓱᒪᒃᓴᖅᓯᐅᕈᑎᖃᕐᓂᐊᕐᓗᓂ ᐊᓯᔾᔩᓂᕐᒥᒃ ᐃᓚᒌᑦ ᐊᐅᓪᓚᖃᑦᑕᕈᑎᒋᖃᑦᑕᖅᑕᖏᓐᓂᒃ ᐃᓐᓇᕐᓄᑦ ᑐᕌᖓᔪᓂᒃ ᐱᓯᒪᔭᐅᔪᓄᑦ.

Mr. Netser: Thank you, Mr. Speaker. Will the minister commit to considering changing his department’s Client Travel Policy to increase the visit allocation for adult clients in residential care?


ᑖᓐᓇ ᐊᑐᐊᒐᖅ ᓄᖑᓛᓕᖅᑐᖅ ᒫᓐᓇᕈᓗᒃ. ᓄᖑᑉᐸᑦ ᕿᒥᕐᕈᒋᐊᖃᓛᕐᒥᔭᕗᑦ. ᒫᓐᓇᓕ ᐊᖏᑦᑕᐅᑎᒋᔪᓐᓇᖏᑦᑐᖓ ᕿᒥᕐᕈᐊᖅᑕᐅᓚᐅᙱᓐᓂᖓᓂ ᑖᓐᓇ ᐊᑐᐊᒐᖅ ᐊᑐᐊᒐᓕᒫᕐᖏᓛᒃ.

This policy is expiring soon and this policy would be looked at, but I can’t commit to anything right off the bat without looking at the policy.


ᕿᒥᕐᕈᔭᐅᓛᖅᑐᑦᓴᐅᒻᒥᔪᖅ. ᑕᒪᒃᑯᐊ ᐊᐅᓪᓚᖃᑦᑕᕐᓂᕈᓘᔭᐅᖃᑦᑕᖅᑐᐃᑦ ᐃᓄᓕᕆᔨᒃᑯᓐᓄᑦ ᐊᑭᓕᖅᑕᐅᖃᑦᑕᖅᑐᐃᑦ ᐋᓐᓂᐊᕕᓕᐊᖃᑦᑕᕐᖓᑕ.

The whole policy itself probably will be looked into because a lot of the travel that Family Services paid for are Health clients.


ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᖃᑎᒋᒋᐊᖃᕐᓂᐊᕐᒥᔭᕗᑦ ᑖᒃᑯᐊ ᐊᑐᐊᒐᐃᑦ ᒪᓕᑦᑕᐅᑦᑎᐊᖅᐸᒃᑲᓪᓗᐊᕐᒪᖔᑕ ᑭᓯᐊᓂ ᒫᓐᓇ ᐊᓯᐊᓂᒃ ᐊᖏᕈᓐᓇᖏᑲᐃᓐᓇᖅᑐᖓ. ᑖᓐᓇ ᐊᐅᓚᖃᑦᑕᕐᓂᕐᒧᑦ ᐊᑐᐊᒐᖅ ᓄᖑᒌᓛᓕᕐᖓᑦ ᑖᒃᑯᐊ ᐃᓗᓕᖏᑦ ᕿᒥᕐᕈᔭᐅᑦᑎᐊᓛᖅᑐᓴᐅᒪᒻᒥᒻᒪᑕ.

Therefore we have to work with Health and make sure that this policy is adhered to and that we’re running it prudently. I can’t commit to anything, but since this travel policy is expiring soon, I’m sure everything that is in this policy will be looked at.


ᒪᓕᒐᓕᐅᖅᑎ ᓇᑦᓯᕐᓕᖕᒧᑦ, ᒥᔅᑐ ᕿᙳᖅ.


ᐊᐱᖅᑯᑦ 128 - 5(1): ᖃᐅᔨᒋᐊᕐᓂᖅ ᐋᓐᓄᐊᕕᓕᐊᖅᓯᒪᔪᓕᕆᔨᒃᑯᑦ ᑎᑎᕋᕐᕕᐊᓂᒃ (ᕿᙳᖅ)

Question 128 – 5(1): Contacting the Office of Patient Relations (Qirngnuq)


ᕿᙳᖅ: ᖁᔭᓐᓇᒦᒃ, ᐅᖃᖅᑏ.


ᐊᐱᖅᑯᑎᒃᑲ ᑐᕌᖅᑎᒍᒪᔭᒃᑲ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᒥᓂᔅᑕᖓᓐᓄᑦ.

I would like to direct my question to the Minister of Health.


ᐅᖃᖅᑏ, ᑕᐃᒪ ᖃᑯᑎᒃᑯᑦ ᓂᕈᐊᖅᑎᒋᓯᒪᔭᒃᑲ ᐅᕙᖓ ᐊᓪᓚᕝᕕᖓᓅᓲᖑᒻᒪᑕ ᓄᓇᑦᑎᓐᓂ ᐃᑲᔪᖅᑕᐅᒍᒪᒐᓱᒃᑐᑎᒃ ᐋᓐᓂᐊᖓᑕ ᐋᓐᓂᐊᕕᓕᐊᖃᑦᑕᕐᓂᖓ ᐱᔾᔪᑎᒋᓪᓗᒍ.

Mr. Speaker, from time to time, constituents come to my office in the community to ask for help in getting health issues resolved.


ᒥᓂᔅᑕ ᐅᖃᐅᔾᔨᒐᔪᒻᒪᑦ, ᐊᒻᒪ ᐱᓇᓱᐊᕈᓯᑦᑎᓂᑦᑕᐅᖅ ᐊᓪᓛᑦ ᐅᖄᓚᐅᒻᒥᒃ ᓴᖅᑮᓚᐅᖅᑐᖅ. ᓄᓇᕗᑦᒥᐅᒡᒎᖅ ᐅᖄᓚᖃᑦᑕᕈᓐᓇᕐᖓᑕ ᐅᓐᓂᓗᖅᓴᕐᕕᐅᔪᒧᑦ ᐃᓱᒫᓘᑎᖃᕈᑎᒃ.

As the minister often tells us and earlier this week she even provided a phone number, Nunavummiut can contact the Office of Patient Relations with their concerns.


ᐅᖃᖅᑏ, ᐅᖃᐅᓯᖅ ᐊᒻᒪᓗ ᓇᒥᒥᐅᑕᐅᒻᒪᖔᖅᐱᑦ ᐅᖃᐅᓯᖅ, ᐊᐳᖅᑐᕈᑕᐅᓲᖑᒻᒪᑦ.

Mr. Speaker, language and even dialect is sometimes a barrier over the phone.


ᒥᓂᔅᑕ ᐅᖃᐅᔾᔨᒍᓐᓇᖅᑳ ᖃᓄᒃᑲᓐᓂᖅ ᑖᓐᓇ ᐅᓐᓂᕐᓗᒃᓴᕐᕕᒃ ᐊᓪᓚᕝᕕᒃ ᖃᐅᔨᒃᑲᖅᑕᐅᖃᑦᑕᕈᓐᓇᕐᒪᖔᖅ?

Can the minister tell this House what other ways the Office of Patient Relations can be contacted?


ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᒥᓂᔅᑕᐅᔪᖅ, ᒥᓂᔅᑐ ᐊᕐᓇᒃᑲᖅ.


ᐊᖓᔪᖅᑳᖅ ᐸᑎᑯᓗᒃ ᐊᕐᓇᒃᑲᖅ: ᖁᔭᓐᓇᒦᒃ, ᐅᖃᖅᑏ.

Hon. Pat Angnakak: Thank you, Mr. Speaker.


ᑐᑭᓯᔭᕋ ᐃᓱᒫᓘᑏᑦ. ᑲᔪᖏᖅᓴᐃᒐᓱᐊᓲᖑᔪᒍᑦ ᐊᑭᖃᙱᑦᑐᒧᑦ ᐅᖄᓚᐅᒻᒧᑦ ᐅᖄᓚᖁᔨᓪᓗᑕ, ᑭᐅᔭᐅᑦᑕᐅᑎᒋᓂᐊᕋᕕᑦ.

I understand your concern and yes, we usually like to try to encourage the toll-free number so you can get somebody right away.


ᒫᓐᓇ ᐱᓯᒪᙱᑎᐊᕐᒥᒐᒃᑯ, ᖃᕋᓴᐅᔭᒃᑯᓪᓗ ᑐᕌᕈᑎᖃᕐᒥᔪᖅ, ᐊᒻᒪ ᓱᒃᑲᔪᒃᑯᓪᓗ ᐅᖄᓚᐅᑎᖃᕐᒥᔪᖅ.

I don’t have it right here right now, but there’s an email address as well and perhaps even a fax number.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅᑐ ᕿᙳᖅ.


ᕿᙳᖅ: ᖁᔭᓐᓇᒦᒃ, ᐅᖃᖅᑏ. ᑖᒻᓇ ᑭᐅᒌᖅᑖᓪᓗᑭᐊᖅ ᑭᐅᑦᑎᐊᒻᒪᕆᙱᑖᓗᑭᐊᖅ. ᑐᑭᕼᐃᔭᒃᓴᓂ ᓇᐅᒃᑰᓇ ᐊᐱᕆᑦᓯᐊᖅᐹᓪᓗᕐᓂᐊᖅᐸᕋ.

Mr. Qirngnuq: Thank you, Mr. Speaker. I’m not sure if she answered the question or not, so I will ask this question.


ᐅᖃᖅᑏ, ᑲᙳᓇᖅᑐᓕᕆᓂᕐᒧᑦ ᑐᓴᐅᒪᔾᔪᑎᓕᕆᓂᕐᒧᓪᓗ ᑲᒥᓯᓇ ᐃᓱᒫᓘᑎᒥᓂᒃ ᓴᖅᑮᓯᒪᒻᒪᑦ ᑕᒪᒃᑯᓇᙵᑦ ᑲᙳᓇᖅᑐᐃᑦ ᐃᓱᒫᓗᒋᓂᕋᖅᑐᒋᑦ, ᐊᒻᒪ ᑐᑭᓯᔪᖓ ᑲᒪᒋᔭᐅᑦᑎᐊᕆᐊᖃᓪᓚᕆᒻᒪᑕ ᑕᒪᒃᑯᐊ ᐃᓄᓐᓂᒃ ᐅᖃᐅᓯᓖᑦ ᑐᑭᓯᒃᑲᓐᓂᕈᑎᔅᓴᐃᑦ ᐱᕋᔭᓐᓅᖅᑕᐅᑲᓪᓚᓂᖅᑲ.ᑕ

Mr. Speaker, the Information and Privacy Commissioner has raised a number of concerns about privacy and confidentiality and I appreciate that we have to be very careful that personal health information does not get into the wrong hands.


ᐅᕐᓂᓗᒃᓴᕐᕕᒃ ᑕᑕᑎᒐᖃᕐᖓᑦ ᓇᓗᓇᐃᖅᓯᓯᒪᔪᓂᒃ ᐊᑲᖅᓴᙱᒍᑕᐅᔪᓂᒃ ᐃᓱᒫᓘᑎᒋᔭᐅᔪᓂᓪᓘᓐᓃᑦ.

The Office of Patient Relations has a form that can be filled out explaining a complaint or concern.


ᑭᓯᐊᓂᓕ ᓱᒃᑲᔪᒃᑯᑦ ᐊᐅᓪᓚᑎᑦᑎᒍᑎᖃᙱᒃᑯᕕᑦ ᓇᖕᒥᓂᖅ ᐊᐅᓪᓚᑎᑦᑎᒍᓐᓇᓲᖑᙱᒻᒪᑕ, ᖃᕋᓴᐅᔭᓖᓐᓈᓘᒻᒥᓇᑎᓪᓗ ᐊᔾᔨᓕᐅᕆᒍᓐᓇᖏᑦᑐᑦ ᖃᕋᓴᐅᔭᒨᖅᑕᐅᓂᐊᖅᑐᒥᒃ, ᖃᕋᓴᐅᔭᒃᑯᑦ ᐊᐅᓪᓚᖅᑎᑕᐅᓂᐊᖅᑐᒥᒃ.

However, it is not possible for people to submit that form by fax. Not everyone has a computer. They can’t scan the form or send an email.


ᒥᓂᔅᑕ ᓇᓗᓇᐃᖅᓯᒍᓐᓇᖅᑳ, ᑖᒃᑯᐊ ᐅᓐᓂᕐᓗᒃᓴᕐᕖᑦ ᓱᑲᔪᒃᑯᑦ ᓱᒻᒪᑦ ᐊᐅᓪᓚᑎᑦᑎᕕᐅᒋᐊᖃᙱᒻᒪᖔᑕ?

Can the minister explain why it is not possible to contact the Office of Patient Relations by fax?


ᐃᓚᖓᑦ ᒪᓕᒐᓕᐅᖅᑎ: ᐊᐱᖅᑯᑎᑦᑎᐊᕙᒃ.


ᒥᓂᔅᑐ ᐊᕐᓇᒃᑲᖅ.


ᐊᐱᖅᑯᑎᔅᓴᑦᑎᐊᕙᕕᔾᔪᐊᕌᓗᒃ.

That’s a very good question, that’s true.


ᐃᓱᒪᔪᖓ ᐱᔾᔪᑎᖃᖅᐸᓪᓚᐃᔪᖅ ᓱᒃᑲᔪᒃᑰᕈᑏᑦ ᖃᑦᑏᓐᓇᕈᖅᐸᓪᓕᐊᑐᐃᓐᓇᓕᕐᖓᑕ ᑕᖅᑳᓂ ᓯᕗᒧᐊᒃᐸᓪᓕᐊᔪᐊᓘᑎᓪᓗᒋᑦ ᐱᓕᕆᔾᔪᑏᑦ ᒐᕙᒪᐅᓪᓗᑕ. ᒪᑯᓄᖓ ᖃᕋᓴᐅᔭᒨᖅᑐᓂᑦ ᐊᑐᕐᓂᖅᓴᐅᖃᑦᑕᓕᕋᑦᑕ ᐸᐃᑉᐹᑰᙱᑦᑐᓂᒃ.

I think because it’s harder and harder to find fax machines, maybe going forward, we tend to use more electronic type of devices such as email or there are websites.


ᑖᒃᑯᐊᓗ ᓇᓗᓇᐃᖅᑐᕈᑎᒃᑲ ᐅᖃᓕᒫᖅᑐᒋᑦ ᒐᕙᒪᒃᑯᑦ ᐃᑭᐊᖅᑭᕕᖃᕐᖓᑕᒎᖅ ᑕᑯᔭᐅᒍᓐᓇᖅᑐᒥᒃ. www.patientrelations@gov.nu.ca ᐋᓐᓂᐊᕕᓖᓐᓈᓘᒻᒪᑕ ᓄᓇᓖᑦ.

I’m just looking at my briefing note here. There’s a government website that can be reached and it is www.patientrelations.gov.nu.ca. I’m sure that we have health centres in every community.


ᑕᐃᒪ ᑕᑕᑎᖅᑕᒥᓂᕐᓂᒃ ᓱᑲᔪᒃᑯᑦ ᐊᐅᓪᓚᑎᑦᑎᒍᒪᓐᓂᕈᔅᓯ ᐊᐅᓪᓚᑎᑦᑎᒍᑎᒋᔪᓐᓇᖅᑕᓯ ᐊᒻᒪ ᒐᕙᒪᒃᑯᑦ ᑐᓴᖅᑎᑦᑎᔨᖏᑦ ᐃᖅᑲᓇᐃᔭᖅᑎᖃᐅᕐᒥᒻᒪᑕ ᓄᓇᓕᓕᒫᓂ.

If there’s a form that you wanted to fax in, I’m sure the health centres could be used for that. We also have GLO offices in every community.


ᓄᓇᖏᓐᓂᑦ ᑕᐃᒪ ᓱᑲᔪᒃᑯᑦ ᐊᐅᓪᓚᖅᑎᑕᐅᖃᑦᑕᕈᓐᓇᑎᐊᖅᑐᐃᑦ ᑕᕝᕗᖓ ᐊᖓᔪᖅᑳᖃᕐᕕᑎᓐᓄᑦ.

I’m pretty sure that somebody in the community would have a fax that they could send it to our headquarters here.


ᑕᐃᓐᓇᓕ ᐅᓐᓂᕐᓗᒃᓴᕐᕕᒃ ᓱᑲᔪᒃᑰᕈᑎᖃᕐᓂᖏᑉᐸᑦ ᓱᒻᒪ ᖃᐅᔨᒋᐊᕈᓐᓇᕋᔭᖅᑐᖓ.

If we don’t have a fax number at the Office of Patient Relations, it’s something I can find out and get back to the member on.


ᒪᓕᒐᓕᐅᖅᑎ ᑲᖏᖅᖠᓂᐅᑉ ᐅᐊᖕᓇᖓᓄᑦ, ᐃᒡᓗᓕᒑᕐᔪᖕᒧᑦ, ᒥᔅ ᑕᐅᑐᙱ.

Member for Rankin Inlet North-Chesterfield Inlet, Ms. Towtongie.


ᐊᐱᖅᑯᑦ 129 - 5(1): ᓂᕿᑖᕈᑎᑖᖅᑎᑕᐅᓂᕐᒧᑦ ᐊᑐᐊᒐᐃᑦ (ᑕᐅᑐᙱ)

Question 129 – 5(1): Income Assistance Policies (Towtongie)


ᑕᐅᑐᙱ: ᖁᔭᓐᓇᒦᒃ, ᐅᖃᖅᑏ.


ᐅᓇ ᐊᐱᖅᑯᑎᒐ ᑐᕌᖅᑎᑦᑐᒪᔭᕋ ᒥᓂᔅᑕᒧᑦ ᐃᓚᒌᖕᓂᕐᒧᑦ ᐊᒻᒪ ᖃᑕᙳᑎᒌᓄᑦ ᐱᔨᑦᑎᑦᑎᓄᑦ.

I would like to direct my question to the Minister of Family Services.


ᐅᖃᖅᑏ, ᑕᐃᒃᑯᐊ ᐊᐱᖅᑯᑎᒋᔭᐅᓚᐅᖅᑐᑦ ᒪᓕᒐᓕᐅᖅᑎᐅᑉ ᖁᕐᓗᖅᑑᒧᑦ ᐱᔾᔪᑎᒋᓪᓗᒋᑦ ᓂᖃᐃᓲᓯᐊᖃᑦᑕᕐᓂᖅ.

Mr. Speaker, I would like to follow up on questions asked by the Member for Kugluktuk regarding income assistance policies.


ᒥᓂᔅᑕ ᐅᖃᓚᐅᕐᒪᑦ ᑕᐃᒃᑯᐊᒎᖅ ᓂᖃᐃᓲᓯᐊᖃᑦᑕᖅᑐᑦ ᐱᓕᕆᕝᕕᖕᒧᑦ ᐊᑎᓕᐅᖅᑕᐅᓂᐊᖅᑐᒥᒃ ᐱᓕᕆᐊᒃᓴᕐᒧᑦ ᕿᓂᕈᒻᒥᒃ, ᐃᓚᒋᔭᐅᖕᒪᑦ ᐱᓕᕆᐊᒃᓴᓄᑦ ᓂᕈᐊᖅᓯᑦᑎᐊᕐᓂᕐᒥᑦ.

The minister has indicated that when income assistance clients go from workplace to workplace with a job search form, this is a “productive choice.”


ᒥᓂᔅᑕ ᓇᓗᓇᐃᕈᓐᓇᖅᐹ ᖃᓄᖅ ᕿᓂᕐᓂᖅ ᐱᓕᕆᐊᒃᓴᕐᒥᒃ ᓂᕈᐊᖅᓯᒃᑎᐊᕐᓂᕐᒧᑦ ᑐᕌᕋᔭᕐᒪᖔᑦ ᓇᓗᓇᐃᑦᑎᐊᕐᓗᓂᐅᒃ ᐱᓕᕆᐊᒃᓴᖃᙱᑎᓪᓗᒍ?

Can the minister explain how doing a job search can be considered a “productive choice” when there are no jobs to be had?


ᐃᓄᓕᕆᔨᒃᑯᓐᓄᑦ ᒥᓂᔅᑕᐅᔪᖅ, ᒥᓂᔅᑐ ᓴᕕᑲᑖᖅ.

Minister of Family Services, Minister Savikataaq.


ᑕᐃᑉᑯᐊᑦ ᐅᓂᒃᑳᓚᐅᖅᑕᖏᑦ ᑕᐃᒃᑯᐊ ᐱᕚᓪᓕᕈᑎᑦ ᓂᕈᐊᖅᓯᑦᑎᐊᕐᓂᕐᒧᑦ, ᑖᓐᓇ ᐱᓕᕆᐊᒃᕼᐊᕐᒥᒃ ᕿᓂᕐᓂᖅ ᐅᕙᓐᓄᓪᓕ ᐃᕼᐅᒪᒐᔭᖅᑐᖓ ᑖᓐᓇ ᐱᓕᕆᐊᒃᕼᐊᖃᙱᓪᓚᕆᑉᐸᑦ, ᐄ ᕼᐅᕙᓕᑭᐊᖑᔪᖅ. ᑭᕼᐊᓂ ᐃᓛᓐᓂᒃᑯᑦ ᐱᓕᕆᐊᒃᕼᐊᖅᑖᑑᓪᓗᐊᕐᒪᑕ ᓇᐃᑦᑐᓈᒥᓘᓐᓃᑦ ᐱᓕᕆᐊᒃᕼᐊᖅᑖᕼᐆᕐᒪᑕ ᐃᖅᑲᓇᐃᔭᖅᑎᐅᑲᐃᓐᓇᖅᑐᑦ.

On productive choices and looking for jobs, in my opinion I would say that if there are no jobs available at all, then it would be useless, but sometimes there are short-term jobs available like casual jobs.


ᐃᒻᒪᖄ ᓈᒻᒪᓈᕐᓂᖅᐸᑦ ᕿᓂᖅᑎᓪᓗᒍ ᑕᐃᑉᓇᒧᑦ ᓇᒧᒃᑭᐊᖅ ᐱᓕᕆᕝᕕᖕᒧᑦ ᓈᒻᒪᓈᕐᓗᑎᒃ ᐃᑎᕋᔭᕐᓂᖅᐸᑦ ᐱᓕᕆᐊᕼᐊᖃᖅᑎᓪᓗᒍ ᑕᐃᑉᓇ, ᐱᓕᕆᐊᒃᕼᐊᖅᑖᖅᑑᓗᐊᕐᒪᑦ.

Maybe if that person on the right day, on the same day when that casual job is available came in, then the person could get a job.


ᓯᕗᓪᓕᖅᐹᒥᒃ ᐃᓚᒋᐊᕈᑦ, ᒥᔅ ᑕᐅᑐᙱ.

Your first supplementary, Ms. Towtongie.


ᐅᓇ ᐃᑲᔫᓯᐊᖃᑦᑕᕐᓂᖅ ᐊᑐᐊᒐᐅᖕᒪᑦ ᓄᓇᕗᑦ ᒐᕙᒪᒃᑯᓐᓄᑦ ᒪᓕᒐᐅᙱᑦᑐᖅ.

Income support is a policy of the Government of Nunavut.


ᐊᑐᐊᒐᖅ. ᒪᓕᒐᐅᑉᐸᓪᓕ ᓴᓇᙳᐊᖅᓯᒪᔪᑎᑐᑦ ᐊᓯᕈᐃᓂᖅ ᐊᔪᕋᔭᕋᑦᑕ ᒪᓕᒐᓕᐅᖅᑎᐅᔪᒍᑦ.

If it was legislation, it would be impossible to make amendments to the policy.


ᑕᐃᒪᓕ ᑕᑯᖃᑦᑕᕋᒪ ᐱᓕᕆᐊᒃᓴᖃᙱᑎᓪᓗᒍ ᐃᖕᒥᓂᒃ ᒪᒃᑯᒃᑐᖅ ᑕᓗᕈᒃᑯᑎᓪᓗᓂᓗ ᐊᑎᓕᐅᖁᔨᓪᓗᓂᓗ ᐱᓕᕆᐊᒃᓴᖃᙱᑦᑐᒥᒃ ᑕᖅᑭᑕᒫᑦ, ᑕᖅᑭᑕᒫᑦ ᑕᐃᒪᓐᓇᐃᓕᐅᖅᑐᑦ. ᖃᓄᖅ ᓂᕈᐊᑦᑎᐊᕐᓂᕐᒧᑦ ᑐᕌᒐᔭᕐᒪᖔᑦ ᑲᙳᓲᑎᐅᑐᐃᓐᓇᓕᖃᑦᑕᕐᒪᑦ ᐊᑦᑐᖅᓴᕐᓇᖃᑦᑕᖅᓱᓂᓗ. ᑕᐃᒪᓕ ᑕᐃᓐᓇ ᓂᖃᐃᑐᕆᐊᖅᑐᖅ ᐃᒻᒥᓂᒃ ᐊᒻᒧᒃᓯᒪᑦᑕᕋᓗᐊ ᖄᖓᒍᑦ ᐱᓕᕆᐊᒃᓴᖅᑖᙱᓐᓇᒥ ᐊᒻᒧᒃᑲᓐᓂᖅᓱᓂ.

I have seen young people who want you to sign, even though there are no job opportunities. They come every month about productive choices and sometimes they get embarrassed to ask for a job and the individual is feeling down.


ᒥᓂᔅᑕᖃᐃ ᓇᓗᓇᐃᖅᓯᑦᑎᐊᕋᔭᖅᐸ, ᖃᓄᐃᑦᑐᑦ ᓄᓇᕗᑦᒧᑦ ᐃᒪᓐᓇ ᓄᓇᕗᒻᒨᖓᔪᓂᒃ ᐊᑐᐊᒐᓪᓚᑦᑖᕐᒥᒃ ᓄᓇᓕᕋᓛᕐᒧᑦ ᓴᖅᑭᑎᑦᑎᔪᓐᓇᕐᒪᖔᑦ ᑖᓐᓇ ᐱᔾᔪᑎᒋᓪᓗᒍ?

Can the minister clearly describe what kinds of Nunavut-specific policies they have? Can you come up with a policy for that in the smaller communities?


ᒫᓐᓇ ᐃᔾᔪᐊᖅᓯᓯᒪᑐᐃᓐᓇᕐᒪᑦ ᓄᓇᕗᒻᒧ ᑐᕌᙱᑦᑐᓂᒃ ᐅᑭᐅᖅᑕᖅᑐᒧᑦ.

We are following policies that are not geared for Nunavut.


ᑖᒃᑯᐊ ᑖᓐᓇ ᐊᑐᐊᒐᐅᔪᖅ ᐊᑐᐊᒐᖅ ᓄᓇᕗᒻᒧ ᑐᕌᖅᑐᖅ. ᓄᓇᕗᐃᓐᓇᕐᒧᑦ ᑐᕌᖅᑐᖅ.


ᑖᓐᓇ ᓄᓇᕗᑦ ᕼᐃᓚᑖᓄᑦ ᐊᑑᑕᐃᑦᑐᖅ ᓄᓇᕗᐃᓐᓇᕐᒧᑦ ᐃᓗᐊᓂ ᐊᑐᖅᑕᐅᔪᖅ.


ᐊᒻᒪ ᑖᒃᑯᐊ ᓂᖃᐃᑑᑦ ᒥᒃᕼᐋᓂᒃ ᖃᐅᔨᕼᐊᖅᑕᐅᓚᐅᕐᒪᑕ ᑖᒃᑯᐊ ᐊᕼᐃᐊᙳᓚᐅᕐᒪᑕ ᐊᒡᓚᑦ ᑖᓐᓇ ᐊᑐᐊᒐᖅ.

In regard to income assistance, there was a study and the policy has been changed.


ᒫᓐᓇᐅᓕᖅᑐᖅ ᑮᓇᐅᔭᖃᒐᔮᑦᑑᓪᓗᐊᖅᑐᑦ ᓂᖃᐃᑐᑦᑑᓪᓗᐊᖅᑐᓂᒃ ᕼᐅᓕ. ᐊᒻᒪᓗ ᑕᐃᒃᑯᐊ ᓄᑕᖅᑲᓄᑦ ᓱᕈᓯᐊᖀᑦ, ᑕᐃᒃᑯᐊ ᐲᖅᑕᐅᕼᐅᐃᑦᑑᔪᐃᑦ ᓄᓇᕗᑦ ᐃᓗᐊᓂ ᓂᖃᐃᑐᕆᐊᖅᑐᖅᑐᓄᑦ ᐊᒻᒪᓗ ᑖᒃᑯᐊ ᖃᐅᔨᕼᐊᖅᑕᐅᓚᐅᖅᖢᑎᒃ ᐊᓪᓚᙳᕆᐊᓚᐅᕐᒪᑕ.

Anyone who is eligible for income support can request and they cannot claw back your child tax benefits. After the review, some changes have been made to the Income Support Program.


ᑖᓐᓇ ᕼᐊᓇᒃᕼᐊᖅᕼᐃᐅᕐᓂᖅ ᐊᑎᓕᐅᖅᑎᑦᓯᑦᑕᖅᖢᓂ ᑕᑯᔭᐅᒃᑲᓐᓂᕐᓂᐊᓚᐅᖅ. ᐃᒃᐱᒋᖃᑎᒋᒐᒃᑭᑦ.

We were going to look at the job search form again.


ᐄ ᐱᓕᕆᐊᒃᕼᐊᖃᙱᑉᐸᑦ ᐱᓕᕆᐊᖅᕼᐊᖅᑖᕐᓂᖅ ᐊᔪᕐᓂᐊᕐ’ᒪᑦ, ᑭᕼᐃᐊᓂ ᑖᒃᑯᐊ ᖃᓄᖅ ᐱᕚᓪᓕᕈᑏᑦ ᐄ, ᓂᕈᐊᖅᕼᐃᑦᓯᐊᕆᐊᖃᕐᒪᑕ ᑭᕼᐃᐊᓂᓕ ᑖᓐᓇ ᑕᑯᔭᐅᒋᐊᒃᑲᓐᓂᕐᓂᐊᕐ’ᒪᑦ ᑖᓐᓇ ᖃᐅᔨᔭᐅᔪᖅ.

It will be impossible to do a job search when there is no employment opportunity in the community. They have to choose a productive choice, so we will look at the productive choices. We are aware of that issue.


ᐊᐱᖅᑯᑦ 130 - 5(1): ᐅᔭᕋᕐᓂᐊᖅᑐᓕᕆᓂᕐᒧᑦ ᐱᓕᒻᒪᖅᓴᐃᓂᖅ (ᖃᐃᕐᓂᖅ)

Question 130 – 5(1): Mine Training (Kaernerk)


ᖃᐃᕐᓂᖅ: ᖁᔭᓐᓇᒦᒃ, ᐅᖃᖅᑎᑦᑎᔩ.


ᐅᓪᓗᒥ ᓂᑯᕕᑉᐳᖓ ᑖᓐᓇ ᐊᐱᖅᑯᑎᒋᔪᒪᔭᕋ ᑐᕌᖅᑎᓐᓂᐊᕋᒃᑯ ᑖᔅᓱᒧᖓ ᐱᕙᓪᓕᐊᔪᓕᕆᓂᕐᒧᑦ, ᐃᖏᕐᕋᔪᓕᕆᒃᑯᓐᓄᑦ.

I rise today to ask my questions to the Minister of Economic Development and Transportation.


ᐆᒥᖓ, ᐅᖃᖅᑎᑦᑎᔩ, ᐅᒃᐱᕈᓱᑦᑎᐊᕋᒪ ᐊᒻᒪᓗ ᑖᒃᑯᐊ ᐅᔭᕋᖕᓂᐊᕐᕕᐅᖃᑦᑕᖅᑐᐃᑦ ᐋᖅᑭᒃᓯᓇᓱᑦᑎᐊᕌᖓᒥᒃ ᐃᖅᑲᓇᐃᔮᒃᓴᒥᒡᓗ ᓴᖅᑭᑦᑎᑦᑎᕙᓪᓕᐊᓂᐊᕌᖓᒥᒃ ᐊᒻᒪᓗ ᐊᕙᑎᑦᑎᓐᓂᒃ ᑲᒪᒋᔭᖃᑦᑎᐊᕌᖓᒥᒃ ᑕᒪᒃᑯᐊ ᐱᕚᓪᓕᕈᑎᒃᓴᐃᑦ ᓴᖅᑭᖃᑦᑕᕐᒪᑕ.

I strongly support responsible mining activities that balance the need to create jobs and business opportunity with the need to protect our environment.


ᑕᐃᒪᓕᖃᐃ ᑕᒪᓐᓇ ᐊᐱᖅᑯᑎᒋᓂᐊᖅᑕᕋ ᐅᓪᓗᒥ ᐆᒥᖓ ᐱᔾᔪᑎᖃᕐᓂᐊᖅᑐᖓ ᒪᑯᐊ ᓴᓇᑎᑕᐅᓪᓗᑎᒃ ᐃᓕᓐᓂᐊᕆᐊᖃᑦᑕᖅᑐᐃᑦ, ᐃᓕᓐᓂᐊᕆᐊᖅᑎᑕᐅᖃᑦᑕᖅᑐᐃᑦ.

My questions today will focus on the issue of job training.


ᑕᐃᒪ ᐊᕐᕌᓂᐅᓚᐅᖅᓯᒪᔪᖅ ᓴᖅᑭᑦᑎᓚᐅᖅᓯᒪᒐᔅᓯ 2017-18 ᑮᓇᐅᔭᓕᕆᔪᒪᔾᔪᑎᒋᔭᔅᓯᓐᓂᒃ ᑕᕝᕗᖓ ᐃᖏᕐᕋᔪᓕᕆᔨᒃᑯᓐᓄᑦ. ᑕᐃᒪᒎᖅ ᐃᓚᐅᔪᖃᓚᐅᖅᓯᒪᖕᒪᑦ $200,000ᒥᒃ ᑕᕝᕗᖓ ᓄᓇᕗᑦ ᐅᔭᕋᖕᓂᐊᕐᓂᕐᒧᑦ ᐃᓕᓐᓂᐊᕈᑕᐅᔪᓐᓇᖅᑐᓄᑦ.

The current 2017-18 budget for the Department of Economic Development and Transportation includes a $200,000 Nunavut Mine Training Fund.


ᑖᓐᓇᖃᐃ ᒥᓂᔅᑕ ᑐᑭᓕᐅᕆᔪᓐᓇᖅᐳᖅ, ᑭᐅᔪᓐᓇᕈᓂᓘᓐᓃᑦ ᑖᔅᓱᒥᖓ ᑕᐃᒪ ᖃᓄᖅ ᐊᒃᑎᒋᔪᒥᒃ ᑮᓇᐅᔭᕐᒥᒃ ᐊᑐᓚᐅᕐᒪᖔᑕ ᑕᕝᕗᖓ ᑎᑭᖦᖢᒍ 2017-18?

Can the minister indicate what projects her department has spent this funding on during the current 2017-18 fiscal year?


ᐅᖃᖅᑎᑦᑎᔩ, ᑐᑭᓯᓇᕈᒪ.


ᐱᕙᓪᓕᐊᔪᓕᕆᔨᒃᑯᓐᓄᑦ ᐃᖏᕐᕋᔪᓕᕆᓂᕐᒧᓪᓗ ᒥᔅᑕᐅᔪᖅ, ᒥᔅ ᓯᐅᑎᐊᐱᒃ.

Minister of Economic Development and Transportation, Minister Sheutiapik.


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ.

Hon. Elisapee Sheutiapik: Thank you, Mr. Speaker.


ᐊᒻᒪᓗ ᖁᔭᓐᓇᒦᒃ, ᑕᒪᑦᑐᒧᖓ ᐃᕝᕕᑦ ᐊᐱᖅᓲᑎᖏᓐᓄᑦ.

I also thank the member for his question.


ᐅᔭᕋᖕᓂᐊᓂᕐᒧᑦ ᐃᓕᓐᓂᐊᕐᓂᐅᑉ ᒥᑦᓵᓄᑦ ᐃᒪᐃᓕᒍᓐᓇᖅᑐᖓ, ᑎᑎᖅᓯᒪᙱᑦᑑᒐᓗᐊᑦ ᐃᓘᓐᓇᖏᑦ ᖃᓄᖅ ᐊᑐᖅᑕᐅᓂᕐᒪᖔᑦ.

In regard to mining training, although not all of them have been reported… .


ᐱᓕᕆᕕᒃ ᐃᖅᑲᓇᐃᔭᖃᑎᖃᖅᑐᖅ ᐃᓄᓕᕆᔨᒃᑯᓐᓂᒃ, ᓄᓇᕗᒻᒥ ᓯᓚᑦᑐᖅᓴᕐᕕᒃᑯᓐᓂᒃ, ᑲᓇᑕᐅᑉ ᒐᕙᒪᒃᑯᖏᓐᓂᒃ, ᐅᔭᕋᖕᓂᐊᕐᕕᓕᕆᔨᑦᑎᓐᓂᒃ, ᐃᓄᐃᓪᓗ ᑎᒥᖁᑎᒋᔭᖓᓂᒃ ᐅᓄᑲᓪᓚᒃᑐᓂᒃ ᐱᓕᕆᐊᒃᓴᓂᒃ ᓴᓇᓪᓗᑎᒃ ᓄᓇᕗᒻᒥᐅᓂᑦ ᐸᕐᓇᐃᓪᓗᑎᒃ ᐱᕕᖃᕈᓐᓇᕐᓂᐊᕐᒪᑕ ᐅᔭᕋᖕᓂᐊᕐᓂᕐᒧᑦ. ᖁᔭᓐᓇᒦᒃ, ᐅᖃᖅᑏ.

The department continues to work with the Department of Family Services, Nunavut Arctic College, Government of Canada, minerals industry, and Inuit organizations on a number of programs designed to prepare Nunavummiut for all opportunities in the mineral resource industries. Thank you, Mr. Speaker.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᖃᐃᕐᓂᖅ.


ᖃᐃᕐᓂᖅ: ᖁᔭᓐᓇᒦᒃᖔᓯᑦ, ᐅᖃᖅᑎᑦᑎᔩ.


ᖁᔭᓐᓇᒦᒃ, ᒥᓂᔅᑕ ᑭᐅᕈᓘᔭᕐᒪᑦ.


ᐊᑏᓕᖃᐃ ᑖᒃᑯᐊ ᑕᐃᒪ ᑮᓇᐅᔭᓕᕆᔨᒃᑯᖅᑲᐃ ᑮᓇᐅᔭᖅᑑᑎᖏᓐᓂᒃ ᐊᖏᒡᓕᒋᐊᖅᓯᓂᐊᖅᐸᑦ ᐅᕝᕙᓘᓐᓃᑦ ᒥᒃᖠᒋᐊᖅᓯᓂᐊᖅᐸᑦ ᑕᒪᑐᒥᖓ ᐊᕐᕌᒍᒋᔭᑦᑎᓐᓂᒃ 2018-19 ᐊᑐᕐᓂᐊᖅᑕᑦᑎᓐᓂᒃ?

Can the minister indicate if her department will be requesting an increase or decrease in this budget for the upcoming 2018-19 fiscal year?


ᒥᓂᔅᑐ ᓯᐅᑎᐊᐱᒃ.


ᑖᑦᓱᒧᖓ ᒫᓐᓇ ᑭᐅᒍᓐᓇᙱᑦᑐᖓ, ᑭᓯᐊᓂ ᒪᒥᐊᓇᖅ ᐅᑎᕈᓐᓇᕈᒪ ᐊᐱᕆᖅᑲᐅᔭᖏᓐᓄᑦ ᑕᐃᒃᑯᐊ $200,000 ᐊᐱᖅᓲᑎᒋᕋᑖᖅᑕᖓ ᖃᓄᖅ ᐊᑐᖅᑕᐅᓯᒪᒻᒪᖔᑦ.

I cannot respond to that question at this time, but perhaps I can get back to the member’s question for the $200,000 as to how the funding was utilized.


ᕿᑎᕐᒥᐅᑦ ᑯᐊᐳᕋᐃᓴᓐ ᑕᐃᒃᑯᐊ ᐃᓕᓐᓂᐊᖅᑐᑦ, $61,000 ᑖᔅᓱᒧᖓ ᐊᑐᖅᑕᐅᓚᐅᖅᑐᖅ. ᐊᒻᒪᓗ ᕿᑭᖅᑕᓂ ᐃᓄᐃᑦ ᑲᑐᔾᔨᖃᑎᒌᖏᑦ ᑎᑎᕋᕆᐅᖅᓴᓂᕐᒧᑦ ᕿᑭᖅᑖᓗᖕᒧᑦ $60,000. ᐊᒻᒪᓗ ᐊᕐᕕᐊᑦ ᕼᐋᒻᓚᒃᑯᖓᑦ ᐃᖅᑲᓇᐃᔭᕐᓂᕐᒧᑦ ᐅᐸᓗᖓᐃᔭᐃᓂᕐᒧᑦ ᐃᓕᓐᓂᐊᕈᑎᖓ ᑕᐃᒃᑯᓇᙵᑦ $78,000 ᐳᓪᓚᓕᖕᓄᑦ ᓄᓇᓯᐅᑎᕐᔪᐊᓄᑦ ᐃᓕᓐᓂᐊᕈᑕᐅᓪᓗᓂ.

For the Kitikmeot Corporation drillers’ assistant training, $61,000 was used; for the Qikiqtani Inuit Association for financial literacy, $60,000; as well as for the Hamlet of Arviat for the work readiness program and class 3 airbrakes for $78,000. Thank you.


ᖁᔭᓐᓇᒦᒃ ᓇᓗᓇᐃᑦᑎᐊᕋᕕᑦ ᑖᔅᓱᒧᖓ ᐊᐱᖅᑯᑎᒋᓵᖅᑕᓐᓄᑦ.

I also thank the minister for elaborating on my question.


ᑕᐃᒪ ᖃᐅᔨᓚᐅᖅᑐᓯ ᐱᓇᓱᐊᕈᓯᐅᓚᐅᖅᑐᒥ ᑕᐃᒪ ᐅᔭᕋᓐᓂᐊᕐᕕᓐᓃᑦᑐᓂᒃ ᑖᒃᑯᓂᖓ ᐊᑎᖃᖅᖢᑎᒃ ᐅᑭᐅᖅᑕᖅᑐᒥ ᐃᐅᕆ ᐅᔭᕋᖕᓂᐊᖅᑎᒃᑯᓐᓂᒃ ᑭᐳᒧᐊᖅᓯᓚᐅᖅᓯᒪᒐ ᑕᕝᕗᖓ.

Earlier in our sitting, I tabled a copy of my recent letter to the president of North Arrow Minerals concerning the Mel Diamond Project in North Baffin.


ᑖᒃᑯᐊ ᓴᓂᕋᔭᐅᑉ ᖃᓂᒋᔮᓂ ᐱᓕᕆᓕᒑᖕᒥᖕᒪᑕ ᐃᓛᒃ ᐃᑯᑕᖅᑐᐃᓕᒑᖕᒪᑕ ᐅᐱᕐᖔᖑᔪᖅ.

They will be drilling near Hall Beach this spring.


ᑕᐃᒪᖃᐃ ᒥᓂᔅᑕ ᐊᒻᒪ ᑖᒃᑯᐊ ᐱᕙᓪᓕᐊᔪᓕᕆᔨᒃᑯᖅᑲᐃ ᑖᒃᑯᓂᖓ ᐅᑭᐅᖅᑕᖅᑐᒥ ᐃᐅᕈ -ᑯᓐᓂᒃ -ᑐᐃᓐᓇᐅᙱᑦᑐᑦ ᐅᔭᕋᖕᓂᐊᕐᕕᓕᒪᓂᖅᑲᐃ ᐱᓕᕆᖃᑎᖃᕐᓗᑎᒃ ᖃᓄᖅ ᐱᕚᓪᓕᕈᑕᐅᔪᓐᓇᖅᑐᓂᒃ ᐃᓕᑉᐹᓪᓕᕈᑕᐅᔪᓐᓇᖅᑐᓂᒃ ᐱᓇᓱᐊᕈᑕᐅᔪᓐᓇᕐᒪᖔᑦ ᑕᕝᕗᖓ ᓄᓇᒪ ᖃᓂᒋᔮᓂ ᐅᕝᕙᓘᓐᓃᑦ ᑕᑉᐸᐅᖓ ᖁᑦᑎᒃᑐᕐᒥᐅᓄᑦ.

Further, with regard to the information I tabled about the proposed work to be undertaken near our community, I wonder if the minister can indicate how her department is working with not only North Arrow Minerals but all mining companies to identify job training opportunities for Inuit near my home community or for Inuit in Quttiktuq.


ᑕᒪᓐᓇᓗ ᐱᕚᓪᓕᕈᑕᐅᑦᑎᐊᕈᓐᓇᖅᑐᖅ ᐅᒃᐱᕆᔭᕋ. ᐱᔾᔪᑎᒋᓪᓗᒍ ᐆᒥᖓ ᐃᓚᒋᐊᕐᓗᒍ ᐅᖃᖅᑎᑦᑎᔩ. ᑕᐃᒪ ᓴᓂᕋᔭᒃ ᓄᓇᓕᕋᓛᖑᖕᒪᑦ ᐊᒻᒪ ᑮᓇᐅᔭᓂᒃ ᓇᐅ ᐊᑐᕐᕕᐅᓗᐊᓕᒑᖕᒪᑕ ᑭᓯᐊᓂᑦᑕᐅᖅ ᑕᕝᕘᓇ ᐅᔭᕋᖕᓂᐊᕐᕕᑎᒍᑦ ᓴᓈᑎᑕᐅᖃᑦᑕᕐᒪᑕ ᑕᕝᕘᓇ ᖁᔭᓐᓇᒦᒃᑕᒃᑲ.

I believe these opportunities can provide beneficial employment for people due to this reasoning and to add further to this, Hall Beach is a smaller community and the project won’t be buying supplies from the community. However, some people have been hired to work on these projects, for which I thank them.


ᐊᒻᒪ ᐅᖃᖅᑲᐅᖕᒥᒐᕕᑦ ᐃᑲᔪᖅᓱᕐᓂᐊᕋᕕᒋᒡᒎᖅ ᐅᔭᕋᖕᓂᐊᖅᑐᓕᕆᔩᑦ.

As you stated earlier, you will be working to support mining companies.


ᐅᓇ ᐊᐱᖅᑯᑎᒋᓇᓱᒃᑕᕋ ᐅᖃᖅᑎᑦᓯᔩ. ᑕᐃᒪᖃᐃ ᑕᒪᒃᑯᐊ ᑲᒪᒋᔭᐅᑦᑎᐊᕈᓐᓇᕐᓂᐊᕋᓗᐊᕆᕗᑦ ᑖᒃᑯᐊ ᑮᓇᐅᔭᐃᑦ ᓇᓗᓇᐃᔭᖅᑲᐅᔭᑎᑦ ᑖᒃᑯᓄᖓ ᐆᒃᑑᑎᒋᓗᒍ ᐅᓇ ᓄᓘᔮᓕᕆᓂᖅ.

What I am trying to ask about is if these types of activities funded through the allocations the minister mentioned.


ᓄᓘᔮᓕᕆᖦᖤᖅᐳᖅ ᕿᑭᖅᑖᓗᖕᒥ ᑭᕙᓪᓕᕐᒥ ᒎᓗ-ᓕᕆᖦᖤᖅᐳᑦ ᐊᒻᒪ ᑕᐅᕙᓂ ᕿᑎᕐᒥᐅᓂᑦᑕᐅᖃᐃᒃᑯᐊ ᒎᓗ-ᓕᕆᔪᑦ.

To use this example, the Mary River project is in the Baffin region, Kivalliq has gold mines opening, and in the Kitikmeot, I think the future mine is also for gold.


ᑕᒪᒃᑯᐊ ᑲᒪᒋᔭᐅᑦᑎᐊᕈᓐᓇᕐᓂᐊᖅᐸᑦ?

Will all of the projects have adjacent training courses?


ᐆᒃᑑᑎᒋᓗᖓ ᐃᓄᓗᖓ ᖁᑦᑎᖕᓂᖅᓴᒥᒃ ᓴᓈᖃᕈᒪᓕᕈᒪ ᖃᓄᖅ ᑕᐃᒪ ᐃᓕᓐᓂᐊᖅᑎᑕᐅᔪᓐᓇᑦᑎᐊᕋᔭᖅᐳᖓ ᐊᒻᒪ ᖃᓄᖅ ᑖᒃᑯᐊ ᐱᕙᓪᓕᐊᔪᓕᕆᔨᒃᑯᑦ ᐃᑲᔪᕈᓐᓇᕋᔭᖅᐸᑦ?

To use myself as an example, as I am an Inuk and if I wanted to training to get a more senior position, then what kind of training could be provided so that I could succeed? What type of assistance can the Department of Economic Development offer for prospective workers?


ᐊᖓᔪᖅᑲᖅ ᐃᓕᓴᐱ ᓯᐅᑎᐊᐱᒃ: ᖁᔭᓐᓇᒦᒃ, ᐅᖃᖅᑎᑦᓯᔩ ᐊᒻᒪᓗ ᖁᔭᓐᓇᒦᒃ ᐊᐱᖅᓲᑎᑦᓯᐊᕙᓐᓂᒃ ᐊᓚᒃᑲᐃᒐᕕᑦ. ᐅᕙᒍᑐᐃᓐᓇᖅ ᐱᕙᓪᓕᐊᔪᓕᕆᔨᒃᑯᑦ ᑕᒪᑦᓱᒥᖓ ᑲᒪᙱᒻᒪᑕ.

Hon. Elisapee Sheutiapik: Thank you, Mr. Speaker. I also thank you for your good questions. Economic Development is not alone in this.


ᐱᓕᕆᕝᕕᐅᖃᑎᒌᑦᑐᖅᑕᖃᕐᖓᑦ. ᐃᓕᓐᓂᐊᕐᓂᓕᕆᔨᒃᑯᑦ, ᐅᔭᕋᓐᓂᐊᕐᓂᕐᒧᑦ ᐱᓕᒻᒪᑦᓴᐃᔨᖃᕐᖓᑦᑕᐅᖅ. ᑕᒪᓐᓇᑦᑕᐅᖅ ᐱᒻᒪᕆᐅᖕᒥᖕᒪᑦ ᐃᓕᓴᖅᓯᔭᕆᐊᒃᓴᖅ ᐅᔭᕋᖕᓂᐊᕐᓃᑦ ᑖᒃᑯᐊ ᐊᔾᔨᒌᖃᑦᑕᖏᒻᒪᑕ ᐊᔾᔨᒌᙱᒻᒪᑕ ᓴᓇᔭᐅᕙᓪᓕᐊᔪᑦ ᑕᒪᒃᑯᐊ ᐃᓱᒪᒋᖃᓯᐅᑎᔭᕆᐊᖃᕐᒪᑕ.

It’s interdepartmental through education, mining training, and trades. I think it’s also important to acknowledge that mines are at different times and we look at all those as a department. There’s active and advanced development under construction.


ᐊᔾᔨᒌᙱᑦᑐᓄᑦ ᐱᓕᕆᕕᖕᓄᑦ ᐊᒃᑐᐊᖕᒪᑦ. ᖁᔭᓐᓇᒦᒃ, ᐅᖃᖅᑎᑦᓯᔩ.

You take all those into consideration while working with the different departments. Thank you, Mr. Speaker.


ᐅᖃᓯᐅᒃᑯᑦ ᐊᐱᖅᑯᑎᑦ.


ᒪᓕᒐᓕᐅᖅᑎ ᐊᕐᕕᐊᑦ ᐅᐊᖕᓇᖓᓄᑦ-ᑎᑭᕋᕐᔪᐊᕐᒧᑦ, ᒥᔅᑐ ᒪᐃᓐ.

Member for Arviat North-Whale Cove, Mr. Main.


ᐊᐱᖅᑯᑦ 131 - 5(1): ᐃᑲᔪᕈᑎᑦ ᐋᓐᓂᐊᕕᒻᒥ ᐃᖅᑲᓇᐃᔭᖅᑎᓄᑦ (ᒪᐃᓐ)

Question 131 – 5(1): Support for Health Centre Staff (Main)


ᒪᐃᓐ: ᐅᖃᖅᑎᑦᓯᔩ.


ᐊᐱᖅᕼᐆᑎᒐ ᑐᕌᖅᑎᖦᖢᒍ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ. ᒥᓂᔅᑕ ᓂᑯᕕᑦᑐᖓ ᐅᓪᓗᒥ ᖓᐱᕆᓗᒍ.

I rise today to ask questions to the Minister of Health.


ᓯᕗᓪᓕᖅᐹᒥᒃ ᐅᖄᓪᓚᒡᓚᖓᐃᑦ. ᑖᓐᓇ ᐊᐱᖅᑯᑎᒋᔭᕋ ᐊᒥᕼᐅᓄᑦ ᓄᓇᓕᖕᓄᑦ ᐊᒃᑐᐊᖓᖕᒪᑦ. ᓄᓇᓕᒋᔭᓐᓄᑐᐃᓐᓇᐅᙱᑦᑐᖅ.

Let me start by providing some background to my question, as this question applies to numerous communities and not just to my particular community.


ᓄᓇᕘᓗᒃᑖᒥᖃᐃ ᕼᐊᖅᑭᖅᑕᖅᑐᖅ ᑕᒪᓐᓇ. ᓇᔭᙳᐊᖁᑎᕗᑦ ᒪᑯᐊᓗ ᐋᓐᓂᐊᕐᕕᐅᑉ ᐃᓗᐊᓂ ᐱᓕᕆᔪᑦ.

I believe it applies everywhere in Nunavut as it pops up in various communities and it relates to our nursing staff as well as other workers in our local health centres.


ᐊᒃᕼᐅᕈᖅᑎᑕᐅᓪᓚᕆᖅᑯᕐᒪᑕ, ᐅᖃᖅᑎᑦᓯᔩ, ᖃᐅᔨᒪᒐᑉᐸᑕ. ᑕᒪᓐᓇᓗ ᐱᔾᔪᑕᐅᕙᒃᖢᓂ ᐃᓚᖓᒍᑦ ᐱᔭᒃᕼᐊᖃᓗᐊᕐᓂᖅ. ᖃᓪᓗᓈᑐᑦ ᐃᖅᑲᓇᐃᔮᒃᓴᖃᓗᐊᕐᓂᖅ ᐊᖏᓗᐊᖅᑐᒥᒃ ᕼᐆᕐᓗ ᑖᓐᓇ ᓇᔭᙳᐊᖅ ᐊᑕᐅᕼᐃᖅ ᑎᒍᒥᐊᖅᑎᑕᐅᒋᐊᑦᑕᕐᒪᑕ.

We are all aware that frontline health professionals are often tasked with heavy workloads. This chronically heavy workload results from having too many duties, or to say it in English, a full workload. When workloads are too heavy, one nurse sometimes has to undertake these responsibilities, with part of the reason being lack of nursing staff.


ᐱᔾᔪᑕᐅᖦᖢᓂᓗ ᑕᒪᓐᓇ ᐱᓕᕆᔨᖃᑦᓯᐊᖏᓐᓂᖅ. ᑕᐃᒪ ᐱᓕᕆᔨᖃᑦᓯᐊᙱᓗᐊᒧᑦ ᐃᓛ ᐱᓕᕆᔨᖃᙱᓗᐊᒧᑦ ᐊᒥᕼᐅᙱᓗᐊᖅᑐᑦ ᐊᒥᕼᐅᙱᓗᐊᖅᑐᓂᒃ ᐱᓕᕆᔨᖃᕐᓂᑰᒧᑦ ᐱᔭᒃᓴᑦ ᐊᒥᕼᐅᙳᖅᑕᕐᒪᑕ ᑖᒃᑯᐊ ᓇᔪᙳᐃᑦ ᑕᐅᑐᒃᖢᒋᑦ.

When nurses are subject to extra work due to the lack of staff, it can lead to staff burnout, as a lack of replacement nurses results in more work for the remaining nurses who must still complete their tasks.


ᑕᒪᓐᓇ ᓇᓗᓇᖅᑑᔭᙱᖦᖢᓂᒃ ᐊᒃᖢᕈᕈᑕᐅᒋᐊᒪᒋᓐᓇᑕᖅᕼᐆᕐᒪᑦ ᐃᓛ ᓇᓗᓇᙱᒃᕼᐆᕐᒪᑦ ᑕᒪᓐᓇ.

It seems quite obvious that staff shortages leads to some nurses being overworked.


ᑐᑭᕼᐃᓐᓇᕋᓗᐊᕐᓂᕈᒪ ᐃᓄᒃᑑᕋᒪ ᒪᓐᓇ ᑐᑭᕼᐃᐊᔭᐅᒐᓗᐊᕐᓂᕈᒪ.

It would appear to be quite evident in this case, and hopefully I am being understandable as I am speaking my dialect and I hope my colleagues comprehend my concerns here.


ᖃᑉᓗᓈᑑᕐᓚᒍᐃ. ᐅᖃᖅᑎ ᑖᒃᑯᐊ ᐅᓄᖅᓯᕙᓪᓕᐊᑐᐃᓐᓇᕐᒪᑕ ᐃᖅᑲᓇᐃᔭᖅᑎᑭᒃᓴᕐᓂᑯᒧᑦ ᑕᖃᕙᓪᓕᐊᑐᐃᓐᓇᓕᕐᒪᑕ ᐃᖅᑲᓇᐃᔭᖅᑎᑦ ᐱᓕᕆᐊᒃᓴᖏᓪᓗ ᐅᓄᖅᓯᕙᓪᓕᐊᓪᓗᑎᒃ.

Perhaps I will reiterate it in English. Mr. Speaker, it appears that there is an increasingly cyclical pattern with staff shortages contributing to an ever-increasing workload and burnout, and so on.


ᐊᐱᖅᑯᑎᒋᔪᒪᔭᕋ ᒥᓂᔅᑕᒧᑦ ᐅᓇ. ᐅᖃᐅᔾᔨᔪᓐᓇᖅᐹ ᖃᓄᐃᓕᐅᖅᓯᒪᖕᒪᖔᑦ ᐱᓕᕆᕕᖓᑦ ᐃᑲᔪᖅᑐᐃᔾᔪᑎᒃᓴᒃᑲᓐᓂᕐᓂᒃ ᑐᓂᓯᓂᐊᖅᑎᓪᓗᒋᑦ ᐋᓐᓂᐊᕕᖕᒥ ᐃᖅᑲᓇᐃᔭᖅᑐᓄᑦ ᓄᓇᓕᖕᓂ ᑕᐃᒃᑯᐊ ᐃᖅᑲᓇᐃᔭᒐᒃᓴᖃᕐᔪᐊᖅᑐᐊᓗᖕᓄᑦ ᐱᓕᕆᐊᒃᓴᖃᕐᔪᐊᖅᑐᓄᑦ.

My first question for the minister is: can the minister tell this House what steps her department has taken to provide additional support and resources, particularly to the health centre staff in communities which suffer from chronic workloads and burnout?


ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᐊᕐᓇᒃᑲᖅ.


ᖁᔭᓐᓇᒦᒃᐸᕋᓗ ᑲᑎᒪᔨ ᑖᓐᓇ ᐊᐱᕆᖕᒪᑦ ᐱᒻᒪᕆᐊᓗᖕᒥᒃ.

I thank the member for that really important question.


ᐱᔾᔪᑎ ᐃᖅᑲᓇᐃᔭᖅᑎᑖᕐᓂᕐᒧᑦ ᐋᓐᓂᐊᕕᖕᒥ ᐱᒻᒪᕆᐊᓘᖕᒪᑦ ᑕᒪᓐᓇᓗ ᐊᒃᓱᕈᖅᑐᑎᒃ ᐃᖅᑲᓇᐃᔭᐅᑎᒋᖃᑦᑕᖅᓯᒪᔭᕗᑦ ᐱᓕᕆᕕᐅᓪᓗᑕ, ᐃᖅᑲᓇᐃᔭᖅᑎᕗᑦ ᐊᒥᒐᖃᑦᑕᕐᓂᐊᙱᒻᒪᑕ ᐋᓐᓂᐊᕕᖕᒥᑦ ᐃᖅᑲᓇᐃᔭᖅᑐᑦ.

I think the issue of staffing regarding health centres and nursing is a very important one. It’s something that we have always been working very hard as a department to ensure that we can have enough staff at all health centres as much as possible.


ᑕᐃᒪᓐᓇᐃᖁᓇᖅᑑᒐᓗᐊᖅ ᑭᓯᐊᓂ ᐊᒥᒐᖅᓯᓚᐅᓪᓚᓲᖑᒐᑦᑕ.


ᖃᐅᔨᒪᔪᖓ ᐄ, ᑕᒪᑐᒥᖓ ᖃᐅᔨᒪᔪᖓ ᑕᖃᑦᑎᐊᖃᑦᑕᖅᑐᑦ ᐋᓐᓂᐊᓯᐅᖅᑏᑦ.

I am aware of circumstances where yes, nurses feel very tired and very burnt out.


ᐱᓕᕆᕕᕗᑦ ᐱᓕᕆᐊᒃᓴᕐᒥᓐᓂᒃ ᐱᓕᕆᓇᓱᖃᑦᑕᖅᑐᖅ, ᐱᓕᕆᔪᓐᓇᖅᑕᒥᓐᓂᒃ.

The department does what it can when we come across such situations.


ᑕᐃᒪᓐᓇᐃᓕᕋᑖᓚᐅᕋᑦᑕ ᓄᓇᓕᖕᓂᑦ, ᑕᖃᒻᒪᑦ ᐋᓐᓂᐊᓯᐅᖅᑎ ᐊᐅᓪᓚᖅᑎᑦᑎᒃᑲᓐᓂᓕᓚᐅᖅᑐᒍᑦ ᐋᓐᓂᐊᓯᐅᖅᑎᒃᑲᓐᓂᕐᓂᒃ ᐃᑲᔪᖅᑐᐃᓂᐊᖅᑐᓂᒃ.

We just had that situation in one of the communities and the department then sent additional nurses where we could.


ᐊᒻᒪᓗ ᑖᓐᓇ ᖃᐅᔨᒍᑎ, ᑕᐃᓐᓇ ᐋᓐᓂᐊᓯᐅᖅᑎᒥᑦ ᐊᐅᓪᓚᖅᑎᑦᑎᖔᖃᑦᑕᖅᑐᑦ. ᐃᖅᑲᓇᐃᔮᒃᓴᖃᓗᐊᑳᓪᓚᓕᕌᖓᑕ.

You’ve got to look at where can be spare a nurse or two and then once that is determined, they try to send that nurse to that community where maybe the workload is more than usual.


ᐋᓐᓂᐊᓯᐅᖅᑏᑦ ᖃᓄᐃᓕᔭᕌᖓᑕ, ᕿᑲᕆᐊᖃᖅᑐᖃᖅᑎᓪᓗᒍᓘᓐᓃᑦ, ᖃᓂᒻᒪᒃᑎᓪᓗᒍᓘᓐᓃᑦ ᐋᓐᓂᐊᓯᐅᖅᑎ ᑕᐃᒪᓐᓇᐃᑦᑐᖃᖅᑎᓪᓗᒍ ᕿᒥᕐᕈᓇᖃᑦᑕᖅᑐᒍᑦ ᓇᑭᑦ ᐃᑲᔪᖅᑎᑖᕈᓐᓇᕐᒪᖔᑦ ᐃᑲᙵᖔᖅ ᓄᓇᓕᖕᓂ.

It can be any kind of circumstances going on. Maybe somebody has gone on leave, and then the community perhaps came down with a lot of cases of flu or something, those kinds of impacts. What we try to do is we look at where else can we send some nurses from one area to another.


ᑕᐃᒃᑯᐊᓕ ᐋᓐᓂᐊᓯᐅᖅᑎᑖᖅᐸᓪᓕᐊᓂᕋᖃᑦᑕᖅᑕᕗᑦ, ᐋᓐᓂᐊᓯᐅᖅᑏᑦ ᐃᓄᐃᓴᒡᓕᕙᓪᓕᐊᖁᖏᓐᓇᑦᑎᒍ ᐋᓐᓂᐊᖅᑐᓂᒃ ᑲᒪᖃᑦᑕᑦᑐᑦ ᓄᓇᕗᒻᒥ.

We’re always trying to recruit nurses. We want to make sure that we keep the numbers up, that we have enough nurses to deliver the health care service in Nunavut.


ᓯᕗᓪᓕᖅᐹᒥᒃᑦ ᐃᓚᒋᐊᕈᑦ, ᒥᔅᑐ ᒪᐃᓐ.


ᒪᐃᓐ: ᖁᔭᓐᓇᒦᒃ, ᐅᖃᖅᑏ.


ᖁᔭᓐᓇᒦᒃᒡᓗ ᒥᓂᔅᑕ ᑭᐅᔾᔪᑎᖓᓄᑦ.


ᑕᐃᒪ ᐃᓱᒫᓘᑎᒋᔭᐃᓐᓇᕆᖅᑰᕋᑦᑎᒍ ᑕᐃᒪ ᑖᒃᑯᐊ ᐱᓕᕆᕝᕕᖓᑕ ᐃᖅᑲᓇᐃᔭᖅᑎᖏᓐᓄᑦ ᓈᓴᐅᑎᖁᑎᖏᑦ, ᓄᓇᓕᖁᑏᒃᑲᒃ ᑐᑭᓕᐅᑎᓗᒋᒃ, ᓇᓗᓇᙱᒻᒪᑦ ᐃᖅᑲᓇᐃᔮᑦ ᐃᓐᓄᒃᓯᒪᙱᑦᑐᑦ ᐅᓄᓗᐊᕐᒪᑕ ᓱᓕ ᐋᓐᓂᐊᕕᖕᓂ.

I think we share this concern. In reviewing the department’s most recent staffing statistics, I’ll use the communities I represent as example. It is clear that vacancy rates remain unacceptably high in some health centres.


ᑎᑎᕋᕐᔪᐊᕐᒥᑦ 70 ᐳᓴ ᐃᓐᓄᒃᓯᒪᙱᒻᒪᑕ, ᐊᕐᕕᐊᑦ 44 ᐳᓴ ᐃᓐᓄᒃᓯᒪᙱᑦᑐᑦ.

According to the latest statistics, Whale Cove has a 70 percent vacancy rate; Arviat, 44 percent vacancy rate.


ᐄ, ᑖᓐᓇ ᐊᒃᓱᕈᕐᓇᕐᓂᖓ ᖃᐅᔨᒪᔭᕋᓗᐊᕋ ᐱᔭᖅᑐᔫᓪᓗᓂᓗ.

I understand that this is a challenging issue and that it’s very complicated.


ᒥᓂᔅᑕ ᐊᐱᕆᔪᒪᓕᖅᐸᕋ ᐅᓂᒃᑳᕆᒍᓐᓇᖅᐸᒍ ᐊᒃᓱᕈᕐᓇᖅᑐᒃᑰᖃᑦᑕᕐᓂᖏᑦ ᐱᓕᕆᕝᕕᖓᑕ ᐃᒪᓐᓇ ᖄᒃᑲᓐᓂᐊᑕ ᓈᒻᒪᒃᑐᓂᒃ ᐃᖅᑲᓇᐃᔭᖅᑎᖃᕐᓂᖅ ᓄᓇᓕᖕᓂ ᐋᓐᓂᐊᕕᖕᓂᒃ ᑖᒃᑯᐊ ᐱᔭᒃᓴᖃᕐᔪᐊᖏᓐᓇᐅᔭᖅᑎᓪᓗᒋᑦ.

I would like to ask the minister if the minister could describe some of the challenges her department faces in providing additional and adequate staff in these communities which face consistently heavy workloads.


ᑕᐃᒪᓕ ᑕᖅᑭᑦ 30 ᐊᓂᒍᖅᐸᑕ ᐸᐸᐃᓐᓇᕈᓐᓇᖃᑦᑕᖏᓐᓇᑦᑎᒍ ᐱᓕᒻᒪᒃᓯᒪᓕᕌᖓᒥᑦ ᐊᒻᒪᓗᑭᐊᖅ ᓄᑖᖑᔪᓐᓃᖅᖢᓂᑦ ᐃᒪᓐᓇ ᐊᒃᓱᕈᕐᓇᖅᑐᒻᒪᕆᐅᖕᒪᑦ ᐋᓐᓂᐊᓯᐅᖅᑎᐅᔭᕆᐊᒃᓴᖅ ᓄᓇᓕᖕᓂᑦ.

Our problem is once the 30 months is done, we can’t keep our nurses. They leave. They’ve had the experience and maybe the novelty has worn off, but it’s very stressful being a nurse in the community.


ᑕᐃᒪ ᑕᑯᖃᓯᐅᑎᔭᕆᐊᖃᕋᕕᐅᒃ, ᑕᐃᒪᓂ ᓄᓇᓕᖕᓄᑦ ᖃᓄᖅ ᐃᑲᔪᖅᑕᑦᑕᖅᑐᓂ ᐱᓕᕆᕝᕕᒃ ᐊᒃᓱᕉᑎᒋᓯᒪᒻᒪᕆᒃᑲᑦᑎᒍ ᐋᖅᑭᒐᓱᒃᖢᒍ.

You have to look at everything when somebody comes into a community and what kind of support they have. This is something the department has been working very hard in trying to address.


ᑭᖑᓪᓕᖅᐹᒥᑦ ᐃᓚᒋᐊᕈᑦ, ᒥᔅᑕ ᒪᐃᓐ.


ᖁᔭᓐᓇᒦᒃᒡᓗ, ᒥᓂᔅᑕ ᑭᐅᔾᔪᑎᖓᓄᑦ.


ᐊᓯᐊᒍᖅᑲᐃ ᐅᖃᕈᑦᑕ, ᐅᖃᖅᑏ ᖃᐅᔨᒪᒐᑦᑕ ᓈᒻᒪᙱᓕᐅᕈᑎᑕᖃᖃᑦᑕᕐᒪᑦ ᓄᓇᓕᖕᓂ ᐃᒪᓐᓇ ᐱᓕᕆᐊᒃᓴᖃᕐᔪᐊᖏᓐᓇᐅᔭᖅᑐᑦ, ᐊᒥᒐᖅᓰᓐᓇᐅᔭᖅᑐᑎᓪᓗ ᐋᓐᓂᐊᕕᖕᓂᑦ ᐃᖅᑲᓇᐃᔭᖅᑐᓂᒃ.

I’ll try to rephrase it. Mr. Speaker, we know that there are issues in some of these communities where there are chronically heavy workloads and chronically short-staffed crews of health care professionals.


ᑐᑭᓯᔪᒪᒐᒪ ᓇᓗᓇᐃᔭᑦᑎᐊᕐᓗᒍ ᖃᓄᐃᓕᐅᖅᑐᖃᓪᓚᑦᑖᖅᐸ ᑕᒪᒃᑯᐊ ᐃᓗᐊᙱᓕᐅᕈᑏᑦ ᓄᓇᓕᖕᓂᑦ, ᖃᓄᐃᓕᐅᖅᑐᖃᖅᐸ, ᖃᓄᕐᓗ ᐃᓱᒪᒋᔭᖃᖅᑐᖃᖅᐸ ᑕᒪᒃᑯᐊ ᐃᓗᐊᙱᓕᐅᕈᑎᔪᑦ ᓄᓇᓕᖕᓂ?

I would like to understand specifically what is being done to address the issue in those communities specifically. What is being done?


ᖃᓄᐃᓕᐅᖅᑐᖃᖅᐸ ᖃᓄᕐᓗ ᐃᓱᒪᒋᔭᖃᖅᑐᖃᖅᐸ ᑕᒪᒃᑯᐊ ᐋᓐᓂᐊᓯᐊᖅᑎᕗᑦ ᐊᓯᖏᓪᓗ ᐋᓐᓂᐊᕕᖕᒥ ᐃᑲᔪᖅᓯᖅᑕᐅᒐᓗᐊᕐᒪᖔᑕ ᐱᓕᕆᕝᕕᖕᒧᑦ?

What is being considered in terms of making sure that our nurses and other health care staff are getting the support they need from the department?


ᐊᖓᔪᖅᑳᖅ ᐸᑎᑯᓗ ᐊᕐᓇᒃᑲᖅ: ᖁᔭᓐᓇᒦᒃ, ᐅᖃᖅᑏ.

Hon. Pat Angnakak: Thank you, Mr. Speaker.


ᓇᓗᓇᐃᔭᑦᑎᐊᖁᓪᓗᖓ ᑭᓯᐊᓂ ᑎᑎᕋᖅᓯᒪᔪᖁᑎᖃᖏᓐᓇᒪ ᐃᒪᓐᓇ ᐊᐅᓚᓂᕐᒧᑦ.

I know you want the specifics, but I perhaps don’t have an exhaustive list of what’s being done because that’s operational.


ᓲᕐᓗ ᑐᐊᕕᓐᓇᖅᑐᐃᓐᓇᓐᓄᑦ ᒪᑐᐃᖓᓕᕐᓂᕈᑦᑕᓘᓐᓃᑦ ᐃᒪᓐᓇ ᐃᓂᒃᓴᓕᐅᕈᓐᓇᙱᑦᑐᑦ ᑕᒪᐅᓇᑐᐃᓐᓇᖅ ᐱᔭᒃᓴᖏᑦ ᐊᖏᓗᐊᖅᑎᓪᓗᒋᑦ ᐅᕝᕙᓘᓐᓃᑦ ᐅᓄᓗᐊᖅᑐᑦ ᐋᓐᓂᐊᓯᐅᑏᑦ ᐊᐅᓪᓚᖅᑐᕕᓂᐅᑎᒡᓗᒋᑦ ᓇᓪᓕᐊᖕᓄᑐᐊᖅ ᐱᔾᔪᑎᒋᔭᐅᒍᓂ.

We’re on, let’s say, an emergency basis only where people can’t make regular appointments” because maybe the workload is too much or too many nurses have gone away.


ᐱᓕᕆᕕᑦᑎᓐᓂ, ᐅᖃᖅᑲᐅᒐᒪ, ᐃᖅᑲᓇᐃᔮᓕᒫᑦ ᐃᓐᓄᒃᑕᐅᓇᓱᒃᑑᒐᓗᐊᑦ ᐊᒃᓱᕈᕐᓇᕐᒪᑦ ᑕᒪᓐᓇ ᑲᓇᑕᓕᒫᒥᑦ ᐊᑭᑦᑐᕋᐅᑎᖃᑎᖃᕋᑦᑕ.

The department, like I said before, is trying to fill all the positions that we can. It’s difficult to do that because we’re in competition with the rest of Canada.


ᑕᐃᒪᐃᓕᐅᕋᓱᒃᑐᒍᑦ ᖃᐅᔨᒪᔪᖓ ᐱᓕᕆᖃᑎᖃᖃᑦᑕᖅᑐᑦ ᑕᒫᙵᑦ ᐅᑭᐅᖅᑕᖅᑐᒥ ᐃᖅᑲᓇᐃᔭᓕᒻᒪᒃᓯᒪᔪᓂᒃ, ᐅᑭᐅᖅᑕᓗᐊᙱᑦᑐᒥᐅᒐᓗᐊᖅ ᓲᕐᓗ ᒫᓂᑑᕝᕙᐅᑉ ᐅᐊᖕᓇᖓᓂ.

That’s one thing that they’re trying to do. I know that they work with an agency as well to try to hire northern nurses, people who have had experience working in the north, not so much always the Arctic but let’s say northern Manitoba.


ᐊᔾᔨᒌᖏᑦᑐᓂᒃ ᑕᐃᒪ ᐆᒃᑐᕋᕐᕕᒋᖃᑦᑕᖅᑕᕗᑦ ᖃᐅᔨᒪᓪᓗᖓᓗ ᐋᓐᓂᐊᖃᓐᓇᖏᑦᑐᓕᕆᔨᒃᑯᑦ ᖃᐅᔨᒪᑦᑎᐊᖅᑑᒐᓗᐊᑦ ᐋᓐᓂᐊᓯᐅᖅᑎᑦᑕ ᐊᑐᖃᑦᑕᖅᑕᖏᓐᓂᒃ.

There are different areas that we’re trying to address this. I know that the Department of Health is very conscious of what a lot of our nurses go through and are trying to help in whatever way they can.


ᐃᒪᓐᓇ ᐃᑲᔪᕈᓐᓇᕐᓂᓕᒫᑦᑎᓐᓂᒃ ᐃᑲᔪᕋᓱᒃᖢᒋᑦ ᐊᔪᕐᓇᖏᑦᑐᑯᓘᙱᒻᒪᑦ ᐋᖅᑭᑲᐅᑎᒋᓗᒍ ᑕᕝᕘᓇ ᑭᓯᐊᓂ ᐱᓕᕆᐊᕇᓐᓇᐅᔭᕆᐊᖃᖅᖢᒍ ᐃᓱᒪᒋᔭᖃᕈᕕᑦ ᖃᐅᔨᒪᑎᓐᓂᐊᖅᐸᕐᒪ.

That is not an easy thing. It’s not something we can solve overnight. It’s something we all have to keep working on and if you have any ideas, let me know.


ᐊᐱᖅᑯᑦ 132 - 5(1): ᓇᓪᓕᐅᒃᑰᒫᓕᕆᓂᕐᒧᑦ ᐊᑐᐊᒐᖅ ᒐᕙᒪᒃᑯᑦ ᐱᖁᑎᖏᓐᓄᑦ (ᕼᐃᒃᔅ)

Question 132 – 5(1): Insurance Policy on Government Assets (Hickes)


ᕼᐃᒃᔅ: ᖁᔭᓐᓇᒦᒃ, ᐅᖃᖅᑏ.


ᐊᐱᖅᑯᑎᒃᑲ ᑐᕌᖅᑎᓐᓂᐊᖅᑕᒃᑲ ᑮᓇᐅᔭᓕᕆᔨᒃᑯᑦ ᒥᓂᔅᑕᖓᓄᑦ.

My next set of questions is directed at the Minister of Finance.


ᑕᐃᒪ ᖃᐅᔨᒪᔪᐃᓐᓇᐅᒐᑦᑕ, ᐅᖃᖅᑏ, ᑖᑯᒃᐊ ᓄᓇᕗᒻᒥ ᓄᓇᓕᓕᒫᓂ ᐊᔾᔨᒌᙱᑯᓘᔭᖅᑐᓂᒃ ᐱᖁᑎᕐᔪᐊᑦ, ᐅᑕᖅᑭᕖᑦ, ᐋᓐᓂᐊᕖᑦ, ᐃᓕᓐᓂᐊᕐᕖᑦ, ᑎᑎᕋᕐᕖᑦ ᑕᒪᒃᑯᐊᖑᖕᒪᑕ.

As we’re all aware, in all the communities across the territory, the government owns a number of different pieces of infrastructure. There are airport terminals, health centres, schools, office buildings, and etcetera.


ᒥᓂᔅᑕᒧᓪᓕ ᐊᐱᖅᑯᑎᒐ, ᓇᓪᓕᐅᒃᑯᒫᓄᑦ ᐊᑐᓕᖅᑎᓪᓗᒋᑦ ᑕᐃᒃᑯᐊ ᐱᖁᑎᕐᔪᐊᑦ ᐊᑕᐅᓯᒃᑰᖓᕙ ᐅᕝᕙᓘᓐᓃᑦ ᐊᑐᓃᖓᖃᑦᑕᖅᐸᑦ ᐱᔭᕆᐊᖃᓐᓂᖏᑦ ᒪᓕᒃᖢᒋᑦ?

My question to the minister is: for insurance purposes, are all those pieces of infrastructure lumped together in one policy or are they separated by need?


ᑮᓇᐅᔭᓕᕆᔨᒃᑯᓐᓄᑦ ᒥᓂᔅᑕᖑᔪᖅ, ᒥᓂᔅᑐ ᐊᕿᐊᕈᖅ.